Salman ge "Tere Bina" release koffi\nސަލްމާންގެ "ތެރެ ބިނާ" ރިލީޒްކޮށްފި\nމި ލަވަ ޝޫޓްކޮށްފައިވަނީ ސަލްމާންގެ ފާރމްހައުސްގައި\nމި ލަވަ ކިޔާފައިވަނީ ސަލްމާންގެ އަޑުން\nމިއީ މިހާތަނަށް ކުރި އެންމެ ޚަރަދުކުޑަ މަސައްކަތްކަން ވަނީ ފާހަގަކޮށްފައި\nކ. މާލެ | 12 މެއި 2020 | އަންގާރަ 14:17 | 4,413\nސަލްމާން ޚާން އާއި ޖެކޮލިން ފެނާންޑޭޒް - ޔޫޓިއުބް\nބޮލީވުޑް ސުޕަރ ސްޓަރ ސަލްމާން ޚާން އާއިި ޖެކުލިން ފެނާންޑޭޒް ކުޅެފައިވާ ލަވަ "ތެރެ ބިނާ" ރިލީޒްކޮށްފިއެވެ.\nމި ލަވަ ރިލީޒްކޮށްފައިވަނީ ސަލްމާންގެ ޔޫޓިއުބް ޗެނަލްގައި އަންގާރަ ދުވަހުއެވެ.\nލޮކްޑައުންގެ ސަބަބުން ޕާންވެލް ފާރމް ހައުސްގައި ތާށިވެފައި ތިބެ ޝޫޓް ކޮށްފައިވާ ލޯބީގެ މި ލަވައިގެ ޅެން ހަދާފައިވަނީ ޝާބިރު އަހުމަދުއެވެ. ލަވައިގެ މިއުޒިކް ހަދާފައިވަނީ އަޖޭ ބާޓިއާއެވެ.\nސަލްމާން ޑައިރެކްޓް ކޮށް އޭނާގެ އަޑުން ކިޔާފައިވާ މި ލަވައިގައި ގައި ފާރމް ހައުސްގައި އުޅޭ ދެލޯބިވެރިއެއްގެ ދިރިއުޅުން ދައްކުވައިދެއެވެ. އެގޮތުން އަސްދުއްވާ މަންޒަރުން ފެށިގެން ގޮސް ކެނޑްލް ލައިޓް ޑިނަރ ވެސް ފެނިގެންދެއެވެ. އެހެންކަމުން މި މިލަވަ އަކީ ދެ ލޯބިވެރިން ބަލާލުމަށް ވަރަށް ހިތްގައިމު ލަވައަކަށް ވެގެންދެއެވެ.\nސަލްމާން ވަނީ މީގެ ކުރިންވެސް އޭނާގެ ޔޫޓިއުބް ޗެނަލްގައި "ޕިޔާރު ކަރޯނާ" މި ލަވަ ރިލީޒް ކޮށްފައެވެ. ސަލްމާން އާއި ޖެކޮލިން އެކުގައި މީގެ ކުރިން ވަނީ "ކިކް" އާއި "ރޭސް3" އިން ފެނިގެން ގޮސްފައެވެ. މިދެތަރިންގެ ކެމިސްޓްރީ ވަރަށް ގުޅޭ ކަމަށް ގިނަ ބަޔަކު ގަބޫލުކުރެއެވެ.\n"ތެރެ ބިނާ" މި ލަވައަކީ އަނެއްކާވެސް މިދެތަރިންގެ ފޭނުންނަށް ދެތަރިން އެކުގައި ބަލައިލުމަށް ލިބިގެންދިޔަ ފުުރުސަތެކެވެ. ސަލްމާންގެ ފާރމް ހައުސްގައި މި ލަވަ ޝޫޓްކޮށްފައިވުމުން، ލަވައިގައި ފެންނަ ގުދުތަރީ ރީތި މަންޒަރުތަކުން ލަވައަށް އިތުރު ފުރިހަމަކަމެއް ވަނީ ގެނެސްދީފައެވެ.\nސަލްމާން ކުރިން ދިން އިންޓަވިއުއެއްގައި ބުނެފައިވަނީ މި ލަވަ އޭނާގެ ވިސްނުމުގައި އިންނަތާ ދުވަސްކޮޅެއް ވެފައިވާ ކަމަށާއި ނަމަވެސް އެއްވެސް ފިލްމަކަށް ލަވަ ފިޓްނުވާ ކަމަށެވެ. މި ލޮކްޑައުން އަކީ ލަވަ ރިލީޒް ކުރުމަށް އެންމެ ރަނގަޅު ވަގުތު ކަމަށް ދެކޭ ކަމަށް ވަނީ ބުނެފައެވެ.\nޕަމްވެލްގައި ހުންނަ މި ފާމް ހައުސްގައި ލަވަ ޝޫޓްކޮށްފައިވަނީ އެންމެ ތިން މީހުން ބޭނުންކޮށްގެންނެވެ. ލަވަ ޝޫޓް ކުރުމަށްފަހު ސަލްމާން ބުނެފައިވަނީ މިއީ މިހާތަނަށް އޭނާގެ އެންމެ ޚަރަދު ކުޑަ ޕްރޮޑަކްޝަން ކަމަށެވެ. އެގޮތުން މި ލަވަ ޝޫޓް ކުރުމަށް މޭކަޕް އާޓިސްޓުންނާއި ހެއަރ ސްޓައިލިސްޓުންވެސް ބޭނުން ކޮށްފައި ނުވާކަން ވަނީ ފާހަގަކޮށްފައެވެ.\nމި ލަވަ ޝޫޓް ކުރުމުގެ ތެރޭގައި ވަރަށް ގިނަ ކަންތައްތަކެއް ދަސްވިކަން ފާހަގަކޮށް ސަލްމާން ބުނީ ލަވަ އެއްކޮށް ޝޫޓްކޮށް ނިންމާފައިވަނީ ހަތަރު ދުވަހުން ކަމަށެވެ.


Raajjeyge hurihaa rashakah Ambulance hamakoffi - One Online\nސިއްހީ ހިދުމަތްދޭ ތަންތަނަށް އެމްބިއުލާންސް ހަމަކުރުމުގެ ރަސްމިއްޔާތުގެ ތެރެއިން --- ފޮޓޯ: ހެލްތް މިނިސްޓްރީ\nފަންސަވީސް ރަށަކަށް އެމްބިއުލާންސް ފޮނުވައި، ހުރިހާ ރަށަކަށް އެމްބިއުލާންސް ހަމަކޮށްފިއެވެ.\nސަރުކާރުގެ ސިއްހީ ދާއިރާގެ ވައުދުތަކުތެރޭ ހިމެނޭ ''ނޭޝަނަލް އެމްބިއުލާންސް ސާވިސް'' ތައާރަފް ކުރުމުގެ ގޮތުން ޖުމްހޫރީ މައިދާނުގައި މިއަދު ހަވީރު ބޭއްވި ރަސްމިއްޔާތުގައި އެމްބިއުލާންސް ހަވާލުކުރި 25 ރަށުގެ ތެރޭގައި މީގެ ކުރިން އެމްބިއުލާންސްގެ ހިދުމަތް އެއްވެސް ގޮތަކަށް ލިބިފައިނުވާ ހަތަރު ރަށަކަށް ވެސް ފުރަތަމަ ފަހަރަށް އެމްބިއުލާންސެއް ވަނީ ފޮނުވައިފައިފައެވެ. އެއީ ށ.ނޫމަރާ، ބ.ފުޅަދޫ އާއި އެއަތޮޅު ފެހެންދޫ އަދި ކިހާދޫއެވެ.\nމިއަދުގެ ރަސްމިއްޔާތުގައި އެމްބިއުލާންސް ހަވާލުކުރި ބާކީ 21 ރަށަކީ؛ ހއ. ދިއްދޫ، ހދ. ހަނިމާދޫ، ށ. ފުނަދޫ، ނ. މަނަދޫ، ނ. މާފަރު، ނ. ކެނދިކުޅުދޫ، ރ. އުނގޫފާރު، ރ. ދުވާފަރު، ބ. އޭދަފުށި، ބ. ދަރަވަންދޫ، ޅ. ނައިފަރު، ކ. މާފުށި، އދ. މާމިނގިލި، ދ. ކުޑަހުވަދޫ، ތ. ތިމަރަފުށި، ތ. ވޭމަންޑޫ، ލ. އިސްދޫކަލައިދޫ، ގއ. ވިލިނގިލި، ގދ. ތިނަދީ ސ. ހުޅުމީދޫ އަދި އައްޑޫ ސިޓީއެވެ.\nހެލްތް މިނިސްޓްރީން ބުނީ، މިއަދުގެ ރަސްމިއްޔާތުގައި ހަވާލުކުރި އެމްބިއުލާންސް ތަކުގެތެރޭގައި ޖަޕާން ސަރުކާރުން ރާއްޖެއަށް ހަދިޔާކުރި 21 ޕެރަމެޑިކް އެމްބިއުލާންސް ހިމެނޭ ކަމަށެވެ.\nމި އެމްބިއުލާންސް ހަވާލުކޮށްދެއްވީ ރާއްޖެއަށް ޖަޕާނުން ކަނޑައަޅާފައި ހުންނަ ސަފީރު، ކެއިކޯ ޔަނާއީއެވެ. އެމްބިއުލާންސްތަކާއި ހެލްތު މިނިސްޓްރީގެ ފަރާތުން ރަމްޒީކޮށް ހަވާލުވެ ވަޑައިގެންނެވީ މިނިސްޓަރު އަބްދުﷲ އަމީނެވެ.\nހެލްތް މިނިސްޓްރީން ބުނީ، މިއަދު ރަށްރަށަށް ފޮނުވި އެމްބިއުލާންސްތަކާއެކު ކާރިސާގެ ވަގުތުތަކުގެ އިތުރުން އެމަޖެންސީ ހާލަތްތަކުގައި އަދި އެކްސިޑެންޓް ތަކުގައި ބަލިމީހުންނަށް ފޯރުކޮށްދޭން ޖެހޭ ސިއްހީ ކުއްލި ފަރުވާ ރަށްރަށުގައި އަވަހަށް ފޯރުކޮށްދިނުމުގައި ބޮޑު އެހީތެރިކަމެއް ލިބިގެންދާނެ ކަމަށެވެ.\nއަދި ކައިރި މުސްތަގުބަލެއްގައި އިތުރު 26 ރަށަކަށް އެމްބިއުލާންސް ހަވާލު ކުރަން ހަމަޖެހިފައިވާ ކަމަށް ވެސް ހެލްތު މިނިސްޓްރީން ބުނެއެވެ.\nގުޅޭ ޓެގު ސިއްހަތު ޖަޕާން މިނިސްޓްރީ އޮފް ހެލްތް


Edhun | Safuhaa\nއަހަރެން ހަނދާން ހުންނަން ފެށީއްސުރެ ގޭތެރޭގައި ޒުވާބު ކުރުމާއި ހަޅޭކުގެ އަޑު އިވެއެވެ. ބައްޕަ އަހަރެންގެ މަންމަ ދޫކޮށްލައިފަ ދިޔައީ މިފަދަ ޒުވާބަކަށްފަހު މަންމައަށް އަނިޔާވެސް ކުރުމަށް ފަހުގައެވެ. އެއިރު އަހަރެންނަށް ތިން އަހަރުވެސް ނުވާނެއެވެ. ކަން ވީ ގޮތް ހަނދާން ނެތަސް، އެވާހަކައިގެ އަޑު ތަކުރާރުކޮށް މަންމަ ކިޔައި ދީދީގޮސް އިއްޔެ ވީ ކަމެއްހެން އެދުވަސް އަހަރެންނަށް މިއަދުވެސް ބުނެދެން އެނގިދާނެއެވެ.\nމަންމަ ދެން ކުރި ކައިވެންޏަކީ ވެސް އުފާވެރި ކައިވެންޏަކަށް ނުވިއެވެ. ދޮން ބައްޕަ ކުރާ މަސައްކަތުން ލިބޭ ފައިސާއިން ސަޔަށް ގޮސް އަމިއްލަ ޚަރަދު ކޮށްފައި މަންމައަށް ދޭނެ ފައިސާ އެއް އޮންނަ ކަމަކަށް ނުވެއެވެ. ގެއިގެ ޚަރަދު ތައް ފޫނުބެއްދިގެން އެންމެ ފަހުން މީހުންގެ ހެދުން ދޮވެ އިސްތިރި ކުރުމުގެ މަސައްކަތް މަންމަ ފެށިއެވެ. ނަމަވެސް އެމަސައްކަތް ކުރަން ވެސް ދަތި ތަކާ ކުރިމަތިވީ ކައިރި ކައިރީގައި ތިން ކުދިން ލިބުމުންނެވެ.\nކިތަންމެ ހިތް ހަމަ ނުޖެހުނަސް ދޮންބައްޕައާއި އެވާހަކަ މަންމައެއް ނުދައްކައެވެ. ބައްޕަ ގޮތަށް މަންމަ ދޫކޮށްލައިފައި ހިނގައިދާނެތީ ކަމަށް ވެދާނެއެވެ. އެހެނަސް ގޭތެރޭގެ ޙާލަތާއި މެދު މަންމަ ހިތް ހަމަ ނުޖެހޭ ކޮންމެ ފަހަރަކީ އަހަރެންގެ ގައިގެ ކޮންމެވެސް ތަނަކަށް އެއިގެ ވޭން އިޙްސާސް ކުރަން ޖެހޭ ފަހަރެކެވެ. މަންމަގެ ހާސް ކަން ފިލުވައިލާ ވަޞީލަތަކަށް ވަނީ އަހަރެން ވެފައެވެ. ދޮންބައްޕަ އާއި ހިތްހަމަ ނުޖެހުނަސް، ކޮއްކޮމެން ދެކެ ރުޅި އަޔަސް އެ ރުޅިއެއް ބާލައި ލާނީ އަހަރެން ނަށެވެ. މިގޮތުން ކުދި ކުދި ކަންތައް ތަކާއި އަހަރެންގެ ގައިގައި ތަޅައި ހަދާނެއެވެ. ކޮއްކޮމެން ލިބުމުން މަންމަގެ އަނިޔާވެސް އިތުރު ވިކަހަލަ އެވެ. ކިތަންމެ ހިތް ހަމަ ނުޖެހުނަސް ކޮއްކޮ މެންގަޔަކު ނުތަޅާނެއެވެ. ތަޅަނީ އަހަރެންގެ ގައިގައެވެ.\nއެއްދުވަހަކު ކޮއްކޮމެން ކުޅެން އުޅުމުގެ ތެރޭގައި އަޙުމަދު ކޮއްކޮ ގޮނޑީގައި އަޅައި ގެންފައި ވެއްޓުނެވެ. އެވަގުތަކީ މޭޒުކައިރީގައި އެގޮނޑީގައި އަހަރެން ފިލާވަޅެއް ހަނދަން އިން ވަގުތެކެވެ. ކޮއްކޮ ރޯން ފެށުމުން މަންމަ ގިފިލިން ބޭރަށް ނުކުތެވެ. ހެނދުން ތަކެއް ދޮންނަން ވަރަށް އަވަދި ނެތި އުޅެމުން ދާތީ މަންމަ ހުރީ ވަރަށް ހިތް ހަމަ ނުޖެހިފައެވެ. އައިގޮތަށް އައިސް ފުރަތަމަ ވެސް އަހަރެންގެ އަތަށް ބޮނޑިއެއް ބިންދާލިއެވެ.\n"ކިތަށް ފަހަރު ބުނެފިންތަ ތިހެން ގޮޑި ބަހައްޓައިގެން ނީންނާށޭ. ބުނާ ބަހެއް އަހާ މީހެއް ވެސް ނޫނޭ މީ." މަންމަ ފަތިވަރުތައް އަމުނަމުން އަޙުމަދު ކޮއްކޮ ނަގާ އަހަރެންގެ އަތަށް ދިއްކޮށްލިއެވެ.\n"ހުނ. ވަރުދާގެ ސަބަބުންނެއްނު އޭނާ ރޯން ޖެހުނީ. ވަރުދާ ހުއްޓުވާ އޭނަ. އަދި ބުނަން ދެން އަހަރެން މިއެއްޗެހިތައް ދޮވެ ނިމެންދެން އެއްވެސް ކުއްޖެއް ރޯއަޑު އިވިގެން ނުވާނެ." މަންމަ އިންޒާރު ދިނުމަށް ފަހު ގިފިއްޔަށް ވަނެވެ. އަތުން ދިލަނަގަމުން ދިޔައިރު އަހަރެންނަށް ޖެހުނީ އަޙުމަދު ކޮއްކޮ ހުއްޓުވުމަށްވެސް މަސައްކަތް ކުރާށެވެ. އަމިއްލަ އަށް ނުރޮއި އިނދެވުނީ ވެސް ހަމަ ކިރިޔާއެވެ. ދެން އެހެން ކުއްޖަކު ހުއްޓުވަން ފަސޭހަވާނެ ހެއްޔެވެ.\nއަހަރެންނަށް ވާނުވާ އެއް ނޭނގޭއިރު މިގޮތަށް އަނިޔާ ލިބެނީ ކީއްވެތޯ ހިތާ ސުވާލު ކުރެވެއެވެ. އަހަރެންނަށް ކުރެވެނީ ކޮން ކުށެއްތޯ ވެސް ވިސްނާ ފިކުރު ކުރެވުނެވެ. މިހެން މި ވާންޖެހެނީ އަހަރެންނާއި ކޮއްކޮ މެންނާ ކޮން ތަފާތެއް ހުރެގެން ތޯވެސް ހިތާ ހިތާ ސުވާލު ކުރެވެއެވެ. ކޮއްކޮމެންނަށް ވުރެ އަހަރެން ކުޑަ ތަންކޮޅެއް ހަމުގެ ކުލަ ކަޅު ވާނެއެވެ. އެހެންވެ ގިފިލީގައި ފެންވަރާއިރު އިތުރަށް ގައި އުނގުޅާ ވެސް ހެނދުނީ މިއަނިޔާ އިން ސަލާމަތް ވާނީ ކޮއްކޮ މެންނާއި އެއް ކުލަ ވުމުން ކަމަށް ހީކޮށެވެ.\nނަމަވެސް ބޮޑު ވަމުން ދިޔަ ވަރަކަށް ކަންތައް ތަކާއިމެދު ވިސްނެން ފެށިއެވެ. އަދަބު ލިބެނީ އަހަރެން ވަކި ކަމެއް ގޯސް ކޮށް ކޮށްގެން ނޫން ކަމާއި މަންމަ އަހަރެންނާއި ނަފުރަތު ކުރާކަން ވިސްނުނު ދުވަހުން ފެށިގެން ބޭނުންވީ ގެއިން ބޭރުގައި އުޅެވޭތޯ ބަލާށެވެ. އެއީ މަންމަ ހަމައިން ނައްޓާނީ ވަކި ބުނެފައެއް ނޫން ވިއްޔައެވެ. ގޭ ކައިރިއަވަށްޓެރިންގެ ގޭގައި ޓީވީ ބަލަން އިނުމާއި އަވަށްޓެރިންގެ ކުދިންނާއެކީ އެކުދިންގެ ގޭގައި ކުޅެން އުޅުމަކީ އަހަރެން އާންމު ކޮށް ކުރާ ކަމަކަށް ވިއެވެ.\nއަހަރެން އެންމެ ކުރާހިތްވާ ކަމަކީ ދޮރުން ބޭރުގައި މަގު މަތި ބަލަން ހުރުމެވެ. މި ގޮތުން އެއްދުވަހަކު މަންމަ ގެ ހަމަލާއިން ޒަހަމް ވެގެން ދޮރު ކައިރީ ހުރި ދުވަހެކެވެ. އެދުވަހު ކިތަންމެ ހިތް ވަރު ކުރިނަމަވެސް ރޮވޭ ގޮތްވިއެވެ. ނުރޯން ވެގެން ކިތަންމެ މަސައްކަތެއް ކުރިއަސް ލޮލުން ކަރުނަ ހޯސްލައިފައި ފައިބަމުން ދިޔައެވެ. އެވަގުތު މަގު މަތިން ދިޔަ އަންހެނެއް އަހަރެންގެ ކައިރީގައި މަޑު ކުރިކަން އިޙްސާސް ވިއެވެ.\n"އަހަނ. ތިހާ ލޯބި ކުދިން ރޯކަށް ނުވާނެ ޔެންނު. ލޯބި ލޯބި ކުދިން ތިބެންވާނީ ހެވިފަ އިނގޭ." މިހެން ބުނެ އަހަރެންގެ ލޮލުގެ ކަރުނަ ތައް އަތުން ފުހެލަ ދިނެވެ. އަހަރެންނަށް ލިބުނު ކުއްލި ހައިރާންކަމާއެކު ރޯން ވެސް ނޭނގިފައި ހުރެވުނީއެވެ. އުމުރު މިވީހާ ތައް ދުވަހު ކަންފަތުން ނީވޭފަދަ އަޑެއް އިވުމުން ނެވެ. މަންމަގެ އަނގައިން "ގޯސް ކުއްޖާ" ނޫނީ "ހަޑި ކުއްޖާ" ފަދަ ބަސް ތައް އަޑު އިވި އިވި، "ލޯބި" އެއީ އަހަރެންނަށް މުޙާތަބް ކުރަން ބޭނުން ކުރާ ބަހެއް ކަމެއް ވެސް ނޭނގެއެވެ.\nއަހަރެންގެ ހިތުގައި އެ އަންހެން މީހާ އާއި މެދު ޝައުގު ވެރިކަން އުފެދުނެވެ. އޭނާ އަކީ އެހެންޏާވެސް މި މަގުން ހިނގާ މީހެެކެވެ. ހަނދާން ވެއްޖެ އެވެ. މިމަގުން ލާފައި ދެ ފިރިހެން ކުދިން ސްކޫލަށް ލާން ހިނގާނެެއެވެ. އެއްކުއްޖަކު އަހަރެންނަށް ވުރެ ބޮޑު ވާނެއެވެ. ދެން ގެންދާ ކުއްޖާ އަހަރެންނަށް ވުރެ ހަގު ވާނީ އެއް އަހަރު ކަންނޭނގެއެވެ.\nއެ އަންހެން މީހާ އާއި މެދު އަހަރެންގެ ހިތުގައި ޝައުގު ވެރިކަން އިތުރުވެ އެންމެ ފަހުން އޭނާ ދެ ދަރިން ސްކޫލުން ގެއަށް ދިޔަ މަގު މަތީގައި ފަހަތުން ގޮސް، އޭނާ ވަންނަގެ ވެސް ބެލީމެވެ. އަހަރުމެން އުޅޭ ގެއާއި ދުރެއް ނޫނެވެ. އޭނާ ގޮސް ވަނީ މިގޭގެ އުތުރަށް އޮންނަ ފުރަތަމަ މަގުގައި ހުންނަ ގެއަކަށެވެ. އާދައިގެ ގޮތަކަށް ހަދާފައި ހުންނަ އެނގޭގައި އެ އަންހެން މީހާ އާއި ދެކުދިން ނޫން އެހެން މީހަކު އުޅޭ ތަނެއް ނުފެއެވެ.\nއޭނާ އާއި މެދު ހިތުގައި ޝައުގު ވެރިކަން އުފެދި އެ ގޭކައިރީ ގައި ގިނަ ވަގުތު ހޭދަ ކުރެވެން ފެށިއެވެ. ގިނަ ގިނައިން ފެންނަން ފެށުމުން އަހަރެން ފެންނަ ކޮންމެ ފަހަރަކު އޭނާ ހީލައެވެ. އަހަރެން ވެސް ރައްދުގައި ހީލަމެވެ. އޭނާ އަށް ކިޔަނީ ސަލްމާއެވެ. ސަލްމާއަކީ އަވަށްޓެރިންނާއި ގުޅޭ ހިތްހެޔޮ މީހެކެވެ. އަވަށްޓެރިންނަށް ޖެހޭކަންތައް ތަކުގައި އެހީތެރިކަން ފޯރުކޮށްދެނިކޮށް ވެސް ފެނެއެވެ. އަދި ކުރިމަތީގެ ފިހާރައަށް ތަފާތު އެއްޗެހި ހަދައިފައި ވިއްކަން ލާތަންވެސް ފެނެއެވެ. އެކި ކަހަލަ ކާއެއްޗިއްސެވެ. ކަޕް ކޭކުގެ އިތުރުން ކުޅި ކާޖާ އާއި ގުޅަފަދަ ތަކެއްޗެވެ.\nއަހަރެންނަށް އެނގުނު ގޮތުގައި ސަލްމާ އަކީވެސް އެކަނި އުޅޭ މައެކެވެ. ދަރިން ބެލެހެއްޓުމަށް ޓަކައި ފައިސާ ހޯދަން ތަފާތު ކާއެއްޗެހި ހަދާފައި ފިހާރައަށް ލަނީއެވެ. ސަލްމާއާއި އަހަރެންގެ މަންމަ އާއި ހުރި ތަފާތަކީ އުޅެން ޖެހޭ ދަތި އުނދަގުލުގައިވެސް ދަރިންނަށް ހެޔޮކޮށް ހިތާ ކަމެވެ.\nއެއް ދުވަހަކު ސަލްމާ ވަރަށް ބަރުކޮށް، ކޮތަޅު ތަކެއް ހިފައިގެން ދިޔަ އެވެ. އެދުވަހު އެހީ ވުމުގެ ގޮތުން އަހަރެން އަތް ދިއްކޮށްލީމެވެ. އަހަރެންގެ އެހީ ގަބޫލު ކުރުމަށް ފަހު އެތަކެތި އެތެރެއަށް ލުމުން، ޖޫސް ތައްޓެއް ބޯލައިގެން ދިޔުމަށް ދައުވަތު ދިނެވެ.\n"ކޮއްކޮއަށް ކޮންނަމެއްތަ ކިޔަނީ؟ ސްކޫލަށް ނުދަންތަ؟" ސަލްމާ އެއްސެވެ. އަސްލު ސްކޫލަށް މިހާރު ނުދާތާ ދުވަސް ކޮޅެއް ވެދާނެއެވެ. އަހަރެން ސްކޫލަށް ދިޔަޔަސް ނުދިޔަޔަސް އަޅާލާނެ މީހަކު ނުހުންނާތީ އަހަރެންނަށް ވެސް ފަރުވާ ކުޑަ ކުރެވެނީއެވެ. އުމުރުން އެންމެ އެގާރަ އަހަރުގައި ވާނީ ވެސް އެހެން ތާއެވެ. އަހަރެންގެ ޖަވާބު ދިނުން ލަސް ވުމުން އޭނާ ވާހަކަ ދައްކަން ފެށިއެވެ.\n"ކޮއްކޮ ކިޔެވީމައި އެއިގެން ފައިދާ ކުރާނީ ވެސް ހަމަ ކޮއްކޮއަށް. ބޮޑު ވެގެން އަމިއްލަ ފައިމައްޗަށް ތެދުވެ ރަނގަޅު އާމްދަނީ އެއް ލިބޭނެ މަސައްކަތެއް ވެސް ލިބޭނީ ކިޔަވައިގެން ހުރި ކުދިންނަށް. ކޮންމެ ޙާލަކަށްވެސް ތައްޔާރު ވެގެން ހުންނަން ވާނީ. އެހެން ނޫނީ ކުރާނެ މަސައްކަތެއް ނުލިބިގެން ހޭބޯނާރާ މަސައްކަތް ކުރަން ޖެހޭނީ." އެވާހަކަ ދެއްކިއިރު ސަލްމާގެ ލޮލަށް ކަރުނަ ޖަމާވަމުން ދިޔަކަން އަހަރެންނަށް ފާހަގަ ވިއެވެ.\n"ދައްތަވެސް މިހެން އެކި މަސައްކަތް ކުރަން މި ޖެހުނީ ނުކިޔަވާ ހުރީމަ. އެހެންވެ ދައްތަ މި މަސައްކަތް ކުރަނީ ދައްތަގެ ދަރިން ކިޔަވައިގެން މޮޅުކުދިންނަށް ހަނދަން. އިރާދަ ކުރެއްވިއްޔާ އެކަންކާމިޔާބުވެސް ވާނެ"\nއެދުވަހު އެގެއިން ނުކުމެގެން ދިޔައީ ކިޔަަވައިގެން މޮޅު ކުއްޖަކަށް ވުމަށް ހިތު ނިޔަތް ގަނެގެންނެވެ. ކްލާސް ތަކަށް ގަވާއިދުން ނުދާތީ މިމަސައްކަތް ފުރަތަމަ ވީ ވަރަށް ބުރަ ކަމަކަށެވެ. އެކަމަކު ހިތްވަރު އެލުވާނުލައި މަސައްކަތް ކުރުމުން އެންމެ މޮޅު ކުދިންގެ ތެރޭގައި ނުހިމެނުނަސް ކިޔެވުމަށް ރަނގަޅު ކުއްޖެއްގެ ގޮތުގައި ހިމެނުނެވެ. ސްކޫލު ނިންމުމަށް ފަހު ލަސް ނުކޮށް ކައިވެނި ކުރީމެވެ. އަދި ފިރިމީހާ އެމްބީބީއެސް ކިޔަވަން ދާތީ އޭނާ އާއިއެކީ ދިޔައީމެވެ. ފިރިމީހާއާއި އެކީ އެތާނގައި ހުރި އިރު ޓީޗިންގް ގެ ދާއިރާއިން އިތުރަށް ކިޔެވީމެވެ.\nއެތަނުގައި ހުރި އިރު މާލެއަށް ފޯނުކޮށެއް ނަހަދަމެވެ. އެކީގައި އުޅުނު އިރު ނުވި ލޯތްބެއް ދުރަށް ދިޔުމުން ވަކި ނުވާނެޔޭ ހިތަށް އަރާފައެވެ. މާލެ އައި ދުވަހު މަންމަ އަށް ސްޓްރޯކެއް ޖެހި ހޮސްޕިޓަލް ގައި އެޑްމިޓް ކުރި ވާހަކަ އެހީމެވެ. މަންމަ ކައިރިއަށް ދިޔަ އިރު އޮތީ އެކަނި މާ އެކަންޏެވެ. ކައިރިއަށް ގޮސް ހާލު ބަލައި ކައިފިންތޯ އެހުމުން މަންމަ އަށް ޖަވާބު ދިނުމުގެ ބަދަލުގައި ރޮވުނީއެވެ.\nމަންމަ ވޭނާ ކެކުޅުމުގައި ވީހިނދު މަންމަޔާ އެންމެ ކައިރީގައި އަހަރެން އުޅުނީމެވެ. އެއީ އަހަރެންގެ "މަންމަ"އަށް ވީތީއެވެ. އަސްލު ކައިރީގައި އުޅުމުން ހިތަށް ވާއުނދަގޫ ބޮޑުވެއެވެ. މާޒީގެ ހަނދާންތައް އާވެ އާލާވުމުން ދެރަވެއެވެ. އެއީ މަންމައެއްގެ އެ ފިިޔަވަޅުމަތީ ހުރެ އަހަރެން އެގޮތަކަށް ކަންތަކެއް ނުކުރާނެތީއެވެ.\nމަންމަގެ އެންމެ ފަހު ނޭވާވެސް މިދުނިޔެއަށް ދޫކުރީ އަހަރެން މަންމަ ކައިރީގައި ހުއްޓާއެވެ. އެދުވަހު ކޮއްކޮމެން އައިސް ރޮއި ރޮއި ފައި އުޅުނެވެ. ބަލިވެ އޮތް އިރު ކައިރީގައި މަޑުކޮށްލަން ނާދެވުނު ބަޔެއް މިހާރު އެހެން އުޅުމުގެ ބޭނުމެއް މަށަކަށް ނުވިސްނެއެވެ. މަންމަ ވަޅުލުމަށް ފަހު އަހަރެން އެތަނުން ނުކުތް އިރު މައިދައިތަ އާއި ފިރިމީހާ އާއި އޭނާގެ ކޮއްކޮ ހުއްޓެވެ. އަހަރެން ފެނުމުން މައިދައިތަ އަހަރެންގެ ބޮލުގައި ވަރަށް ލޯބިން ފިރުމާލިއެވެ. އަދި ހިތާމަ ނުކުރުމަށް ބުންޏެވެ. މަންމަ ނެތަސް މިއީ ހަމަ މަންމަ ފަދަ މީހެކޭ މައިދައިތަ ބުންޏެވެ.\nއެވަގުތު ގިސްލަ ގިސްލާފައި އަހަރެންނަށް ރޮވުނެވެ. އެއީ މައިދައިތަ އަށް ނޭނގުނެއް ކަމަކު އަހަރެންގެ "މަންމަ" އަކީ އެއީ ކަމަށް އަހަރެން ގަބޫލު ކުރާތީއެވެ. އަހަރެންނަށް މަންމަ އެއްގެ ލޯބި ފުރަތަމަ އިޙްސާސު ކޮށްދިން ފަރާތަކީ އެއީ އެވެ. އަހަރެން ފިރާޤު އާއި ކައިވެނިކުރީވެސް އެލޯބި ހޯދުމަށްޓަކައެވެ.\nބުނެ އުޅެއެވެ. އަހަރުމެންގެ ކުރި މަގުގެ ބިންގާ އެޅެނީ އަހަރުމެން ކުޑައިރު ދިމާ ވާ އެކި ކަންތަކުންނެވެ. ބައެއް މީހުންނަށް ފައިސާ ހޯދުމަކީ ވަރަށް މުހިއްމު ކަމަކަށް ވާއިރު އަނެއް ބައި މީހުންނަށް ޝަރަފާއި ލަގަބު މުހިންމު ވެއެވެ. އެއީ އެ މީހުން ކުޑަ އިރު އެކަމަކަށް ހިތުގައި އަހަންމިއްޔަތު ކަން ދެވުމުން ކަމަށް ވެދާނެއެވެ. އަހަރެން މި ބުނާ ވާހަކަ އާއި ޖަދަލު ކުރާނެ މީހުން ހުރެދާނެއެވެ. އަހަރެންނަށް އިނގޭހާ ވެސް އެއްޗަކީ އަހަރެން އަހަރެންގެ ކުރިމަގު ބިނާ ކުރީ އަހަރެން އެއެއްޗަކަށް ހިތް އެދި ނުލިބިފައިވާ ލޯބި ހޯދުމަށެވެ. އެއީ މަންމަގެ ލޯތްބެވެ.\nއެއެއްޗެއްގެ މުހިންމު ކަން އެއަށް ބޭނުންވެފައި ވާ މީހާއަށް ނޫނީ ނޭނގޭނެެއެވެ. އެފަދަ މަންމަ އެއް މައިދައިތަ އެއްގެ ގޮތުގައި ހޯދީ އެލޯތްބަށް އަހަރެން ފެން ބޮވައިގެންފައި ހުރި ވަރުން ނެވެ. މިއަދު އަހަރެންނަކީ މައިވަންތަ ކަމުގެ ލޯބިން ހިތް ފުރިފައިވާ މީހަކީމެވެ.


"މޯލްޑިވްސް ޓްރެވެލް އެވޯޑްސް 2019" ލޯންޗްކޮށްފި "މޯލްޑިވްސް ޓްރެވެލް އެވޯޑްސް 2019" ލޯންޗްކޮށްފި\n"މޯލްޑިވްސް ޓްރެވެލް އެވޯޑްސް 2019" ލޯންޗްކޮށްފި\n"މޯލްޑިވްސް ޓްރެވެލް އެވޯޑްސް 2019" ލޯންޗްކުރުމުގެ ރަސްމިއްޔާތުގެ ތެރެއިން - ފޮޓޯ: ޕީއެސްއެމް ނިއުސް\n"މޯލްޑިވްސް ޓްރެވެލް އެވޯޑްސް 2019" ލޯންޗްކޮށްފިއެވެ. ޓްރެވެލް އެވޯޑްސްގެ މިއަހަރުގެ އެޑިޝަން ލޯންޗްކުރީ ގްރޭންޑް ޕާރކް ކޮއްދިއްޕަރުގައި މޯލްޑިވްސް ރިސޯޓްގައި ބޭއްވި ޚާއްސަ ހަފްލާއެއްގައެވެ.\nމޯލްޑިވްސް އެސޯސިއޭޝަން އޮފް ޓްރެވެލް އެޖެންޓްސް އެންޑް ޓުއަރ އޮޕަރޭޓާރސް (މަޓާޓޯ)އިން ބާއްވާ މޯލްޑިވްސް ޓްރެވެލް އެވޯޑްސް އަކީ ރާއްޖޭގެ ފަތުރުވެރިކަމުގެ ދާއިރާގައި ދޭ އެންމެ ޝަރަފްވެރި އެވޯޑެވެ. މިއަހަރުގެ މޯލްޑިވްސް ޓްރެވެލް އެވޯޑްސް ލޯންޗްކޮށްފައިވާއިރު، އެވޯޑްސްގެ ޕާޓްނަރުންނާއިއެކު ވަނީ ސޮއެކޮށްފައެވެ.\nމިއަހަރުގެ ޓްރެވެލް އެވޯޑްސްގެ ބެވަރޭޖް ޕާޓްނަރަކަށް ހަމަޖައްސާފައިވަނީ ކޮކާކޯލާއެވެ. ޕްރިންޓިންގ ޕާޓްނަރަކަށް ޕްރިންޓްލެބް ހަމަޖައްސާފައިވާއިރު އޮންލައިން މީޑިއާ ޕާޓްނަރަކަށް ހަމަޖައްސާފައިވަނީ އަވަސް އޮންލައިންއެވެ. މީގެއިތުން މިއަހަރުގެ މޯލްޑިވްސް ޓްރެވެލް އެވޯޑްސްގެ މާކެޓިންގ ޕާޓްނަރަކަށް ހަމަޖައްސާފައިވަނީ ބްލަކްއެވެ. ފޮޓޯގްރަފީ ޕާޓްނަރަކަށް އެލައިސް ހަމަޖައްސާފައިވާއިރު، ކްރިއޭޓިވް ޑިޒައިން ޕާޓްނަރަކަށް ލޫފް ކްރާފްޓް ހަމަޖައްސާފައިވާއިރު، ޕްރޮޑަކްޝަން ޕާޓްނަރަކަށް ހަމަޖައްސާފައިވަނީ ލިންކް ސާރވްއެވެ.\nމޯލްޑިވްސް ޓްރެވެލް އެވޯޑްސް 2019 ލޯންޗްކުރުމުގެ ރަސްމިއްޔާތުގައި ޓްރެވެލް މީޑިއާ ޕާޓްނަރަކަށް ހަމަޖައްސާފައިވަނީ މޯލްޑިވްސް އިންސައިޑަރއެވެ. ޕަބްލިޝިންގ ޕާޓްނަރަކީ އައިލެންޑް ޗީފްއެވެ.\nމިއަހަރުގެ ޓްރެވެލް އެވޯޑްސް ލޯންޗްކުރުމުގެ ހަފްލާއާއި ބެހޭގޮތުން ވާހަކަދައްކަވަމުން މަޓާޓޯގެ ރައީސް އަބްދުﷲ ޤިޔާސް ވިދާޅުވީ، މިއަހަރުގެ ޓްރެވެލް އެވޯޑްސްގައި ތަފާތު ކަންތައްތަކެއް ފެނިގެންދާނެކަމަށެވެ. އޭގެތެރޭގައި ޓްރިޕް އެޑްވައިޒަރގެ ޖަޖިންގ ކުރައިޓީރިއާ ތަޢާރަފްކުރުން ހިމެނެއެވެ. މިއަހަރުގެ ޓްރެވެލް އެވޯޑްސްގައިވެސް ގެސްޓްހައުސް އެޑިޝަނާއި ޕީޕަލްސް އެޑިޝަން ބާއްވާނެއެވެ.\n"އަޅުގަނޑުމެންގެ ނޮމިނޭޝަނަށް އަދި މި ހުޅުވާލީއެއްނޫން. މިއަހަރުވެސް ވަރަށް ގިނަ އައު ކަންތައްތަކެއް އަޅުގަނޑުމެން އެވޯޑަށް އެބަ ގެންނަން. އެއްކަމަކީ ޓްރިޕް އެޑްވައިޒަރގެ ޖަޖިންގ ކުރައިޓީރިއާ އެމީހުންގެ އޮންލައިން ސްކޯރިން އަޅުގަނޑުމެން އެބަ އިންޓަގްރޭޓްކުރަން އެބަ މިއަހަރު. ގެސްޓްހައުސް އެޑިޝަނާއި ޕީޕަލްސް އެޑިޝަންވެސް ކުރިއަށްގެންދާނަން." ގިޔާސް ވިދާޅުވިއެވެ.\nމިއީ މަޓާޓޯއިން މޯލްޑިވްސް ޓްރެވެލް އެވޯޑްސް ބާއްވާ 8ވަނަ އަހަރެވެ. ރާއްޖޭގެ ފަތުރުވެރިކަމުގެ ސިނާއަތުގައި މަސައްކަތްކުރާ ކުންފުނިތަކުގެ އަގު ވަޒަންކުރުމުގެ ގޮތުން މޯލްޑިވްސް ޓްރެވެލް އެވޯޑްސް އެންމެ ފުރަތަމަ ބާއްވާފައިވަނީ 2012ވަނަ އަހަރުއެވެ.5އަހަރު ފަހުން މަޓާޓޯއިން މޯލްޑިވްސް ޓްރެވެލް އެވޯޑްސްގެ ބައެއްގެ ގޮތުގައި ޕީޕަލްސް އެޑިޝަން ވަނީ ތަޢާރަފްކޮށްފައެވެ. މިއީ ފަތުރުވެރިކަމުގެ ދާއިރާގައި ގިނަ ދުވަހު ޚިދުމަތް ކޮށްދީފައިވާ ފަރާތްތަކެއްގެ އަގު ވަޒަންކުރުމުގެ ގޮތުން ދޭ އެވޯޑެކެވެ.


Sarukaaeaa dhekolhu Evvun Thah Cover Kuraa Noosverinnah Sarukaaruge Hurasthakeh\nސަރުކާރާ ދެކޮޅުއެއްވުންތައް ކަވަރު ކުރާ ނޫސްވެރިންނަށް ސަރުކާރުގެ ހުރަސްތަކެއް\nމާރޗް 05 ވަނަ ދުވަހުން ފެށިގެން، އެއްވުމަކާ ގުޅިގެން ފުލުހުން ބަންދުކުރާ ސަރަޙައްދުތަކުގައި ހަރަކާތްތެރިވެވޭނީ "އެއްވުމާ ގުޅޭ ގޮތުން ހަރަކާތްތެރިވާ ނޫސްވެރިން އެކްރެޑިޓް ކުރުމުގެ ޤަވާޢިދު"ގެ ދަށުން އެކްރެޑިޓްކޮށްފައިވާ ނޫސްވެރިންނަށް ކަމަށް ފުލުހުން އެންގުމާއެކު ގިނަ ނޫސްވެރިންގެ ފާޑުކިޔުން އަމާޒުވެއްޖެއެވެ.\nފުލުހުންގެ ރަސްމީ މީޑިއާ ގްރޫޕްގައި ފުލުހުން ބުނީ، އެހެންކަމުން، އެއްވުންތައް ކަވަރު ކުރުމުގައި ހަރަކާތްތެރިވާ ނޫސްވެރިން މޯލްޑިވްސް ބްރޯޑްކާސްޓިންގ ކޮމިޝަނުން ދޫކުރާ އެކްރެޑިޓްކޮށްފައިވާ ކާޑު ބޭނުންކުރުމަށް ހަނދާންކޮށް އަރުވާ ކަމަށެވެ.\nމާދަމާ އަކީ ސަރުކާރާ ވާދަވެރި ފަރާތްތަކުގެ އެއްވުމެއް ބޭއްވުމަށް ހަމަޖެހިފައިވާ ދުވަހަކަށްވާއިރު، ވަގުތު ކުޑަތަން ވެފައިވަނިކޮށް ވަކި ފާހެއް ބޭނުން ކުރުމަކީ، ނޫސްވެރިންނަށް ހުރަސް އެޅުން ކަމުގައި ބައެއް ނޫސްވެރިން ވަނީ ފާހަގަކޮށްފައެވެ.\nއިދިކޮޅު ފަރާތްތަކުން ބާއްވާ ސުލްޙަވެރި އެއްވުންތައް ކަވަރު ކުރާ ނޫސްވެރިންނަށް މީގެ ކުރިންވެސް އެކި ހުރަސްތައް ކުރިމަތިވެފައިވާއިރު، ބައެއް ނޫސްވެރިންނަށް ފުލުހުންގެ ފަރާތުން އަނިޔާ ލިބުނު މައްސަލައެއްވެސް މީގެ ކުރީން ފެންމަތިވިއެވެ.\nއޯގާތެރިކަން އިސްކޮށް، ރައީސް ޔާމީން ގެއަށް ބަދަލުކޮށްދީ: އާދަމް ޝަރީފު042 minutes ago


Ferry gai iniru Rilwan ge faraathun aadhayaahilaafu kameh faahagavi | Mihaaru\n"ފެރީގައި އިންއިރު ރިލްވާންގެ ފަރާތުން އާދަޔާ ޚިލާފް ކަމެއް ފާހަގަވި"\nރިލްވާން: އޭނާ ގަދަކަމުން ފޮރުވި ކަމަށް ބުނެ ދައުލަތުން ދައުވާކުރަނީ ދެ މީހަކަށް\n12 ފެބުރުއަރީ 2018 - 20:43\nމިނިވަން ނޫހުގެ ނޫސްވެރިޔާ އަހުމަދު ރިލްވާން ގެއްލުނު ރޭ އޭނާ ހުޅުމާލެ އަށް ދިޔަ ފެރީގައި އިންއިރު އާދަޔާ ޚިލާފް ގޮތަކަށް ސިއްރުން ފޯނާ ކުޅެމުން ދިޔަކަން ފާހަގަވި ކަމަށް، އޭނާއާ އެކު އެ ފެރީން ދަތުރުކުރި އޭނާގެ ރަހުމަތްތެރިއަކު މިރޭ ކޯޓުގައި ހެކިބަސް ދީފި އެވެ.\nއޮގަސްޓް، 2014 ގައި ވީނުވީއެއް ނޭނގި ގެއްލިފައިވާ ރިލްވާންގެ މައްސަލައިގައި އޭނާގެ ރަހުމަތްތެރިއަކު އެގޮތަށް ކޯޓުގައި ހެކިބަސް ދިނީ ރިލްވާން ގަދަކަމުން ފޮރުވި ކަމަށް ބުނެ ދެ މީހަކަށް ކުރާ ޓެރަރިޒަމްގެ ދައުވާގެ މިއަދުގެ ބޭއްވި އަޑުއެހުމުގަ އެވެ. އެ މައްސަލާގައި ދައުލަތުން ދައުވާކުރަނީ ހ. ހިލްޓަން އާލިފް ރައޫފާއި ގދ. ވާދޫ ކަރަންކާގޭ، މުހައްމަދު ނޫރައްދީންގެ މައްޗަށެވެ.\nކާކުކަން ނޭނގޭ ގޮތަށް ސިއްރުން ހެކިބަސް ދިން ރިލްވާންގެ ރަހުމަތްތެރިޔާއަކީ ހުޅުމާލޭ ފެރީން ރިލްވާނާ އެކު ވަރަށް ގިނައިން ދަތުރުކުރާ މީހެއް ކަމަށް އޭނާ ބުންޏެވެ. އޭނާ ބުނިގޮތުގައި ރިލްވާން ގެއްލުނު ރޭ އޭނާއާ ރިލްވާން ދިމާވީ އެރޭ މެންދަމު 1:00 އާއި 1:30 އާ ދެމެދު އޮތް ފެރީ ތެރެއިންނެވެ. ރިލްވާނާ ދިމާވުމުން އެ ދެ މީހުން ފެރީގައި އިށީނދެގެން ތިބީ ވެސް ޖެހިޖެހިގެން ކަމަށް އޭނާ ބުންޏެވެ.\nފެރީގައި ތިބިއިރު ދެ މީހުން ވާހަކަ ދެއްކި ކަމަށާއި އެކަމަކު ދެއްކި އެއްވެސް ވާހަކައެއް މިހާރު ހަނދާން ނެތް ކަމަށް އެ ހެކިވެރިޔާ ބުންޏެވެ.\nއެރޭ ރިލްވާން ފަރާތުން އާދަޔާ ޚިލާފް ކަމެއް ފާހަގަވިތޯ ދައުލަތުން ސުވާލު ކުރުމުން، އޭނާ ބުނީ އަރިއަކަށް ޖެހިގެން ހުރެ ރިލްވާން ފޯނާ ކުޅެމުން ދިޔަކަން އޭނާއަށް ފާހަގަވި ކަމަށެވެ. ހަތަރު އަހަރެއްހާ ދުވަސް ކުރިން ފެށިގެން ރިލްވާނާ ރަހުމަތްތެރިކަން އޮތްކަން ފާހަގަކޮށް، އެ މީހާ ބުނިގޮތުގައި އެއީ އާންމުކޮށް ރިލްވާންގެ ފަރާތުން ފެންނަ ކަމެއް ނޫނެވެ.\n"ފުދޭ ވަރަކަށް ގިނައިން ފެރީން ދިމާވާ މީހެއް ރިލްވާނަކީ. އެރޭ އާދަޔާ ޚިލާފް ކަމަކަށްވީ ކުޑަކޮށް އަރިއަކަށް ޖެހިލައިގެން ހުރެ އޭނާ ފޯނާ ކުޅެމުން ދިޔަ،" އެ ހެކިވެރިޔާ ބުންޏެވެ.\nއެކަމަކު އޭނާ ބުނިގޮތުގައި ރިލްވާން އެރޭ ފެރީން ހުޅުމާލެއަށް ފޭބިކަން ނުވަތަ ނޫންކަން އޭނާއަށް ޔަގީނެއް ނުވެ އެވެ. ފެރީން ފޭބުމަށްޓަކައި ދެ މީހުން ތެދުވީ އެއްކޮށް ކަމަށާއި އެކަމަކު އަވަސްކޮށްލައިގެން ފޭބުމަށް ފަހު ޓާމިނަލުން ނިކުމެގެން ދިޔައީ ކަމަށާއި ރިލްވާން ފޭބި ކަން ނުވަތަ ނޫންކަން ޔަގީން ނުވާ ކަމަށް އޭނާ ބުންޏެވެ.\n"ރިލްވާން ފެރީގައި އިނީ އަޅުގަނޑުގެ ވާތް ފަރާތުގައި. ހަމަ ގައިމު ވެސް ދެ މީހުން އެއްކޮށް ތެދުވީ ފެރީން ފައިބަން. އެކަމަކު އޭނާ ފެރީން ހުޅުމާލެ އަށް ފޭބިކަން އަޅުގަނޑަށް ޔަގީންކޮށެއް ނުބުނެވޭނެ،" އާލިފާއި ނޫރައްދީންގެ ވަކީލް ކުރި ސުވާލަކާ ގުޅިގެން އެ ހެކިވެރިޔާ ބުންޏެވެ.\nގަދަކަމުން މީހަކު ރަތް ކާރަކަށް އަރުވަނިކޮށް ފެނުނު، އެރުވީ ކާކު ކަމެއް ނޭނގޭ\nރިލްވާނާ އެކު ދަތުރުކުރި މީހެއްގެ އިތުރުން، ރިލްވާން ދިރިއުޅުނު ފްލެޓް ކައިރިން ރަތް ކުލައިގެ ކާރަކަށް ގަދަކަމުން މީހަކު އަރުވައިގެން ގެންދިޔަ މަންޒަރު ފެނުނު މީހެއްގެ ހެކިބަސް ވެސް ކޯޓުން މިއަދު ނެގި އެވެ. ކާކުކަން ނޭނގޭ ގޮތަށް ސިއްރުން ހެކިބަސް ދިން އެ މީހާ ބުނިގޮތުގައި އެރޭ މެންދަމު އޭނާ ގޭގައި ހުއްޓައި މަގުމަތިން މީހަކު ބާރަށް ހަޅޭއްލަވައިގަތް އަޑު އިވިގެން ބެލްކަނިން ބޭރު ބަލާލިއިރު، ރަތް ކުލައިގެ ކާރަކަށް ގަދަކަމުން މީހަކު އަރުވާ މަންޒަރު ފެނުނެވެ.\nއެކަމަކު އެ ކާރަށް އެރުވީ ކާކު ކަމެއް އަދި އެކަމުގައި ބައިވެރިވީ ކޮން ބައެއް ކަމެއް ވެސް ފާހަގަ ނުވާ ކަމަށް އެ މީހާ ބުންޏެވެ. އޭނާ ބުނިގޮތުގައި އެ މީހަކު އަރުވައިގެން ކާރު ދުއްވާލިއިރު އޭގެ ފަހަތު ދޮރުފަތް ހުރީ ހުޅުވިފަ އެވެ.\nއެ މީހާގެ ހެކިބަހާ ދާދި އެއްގޮތަށް އެހެން މީހަކު ވެސް މިއަދު ހެކިބަސް ދިނެވެ. އޭނާ ވެސް ބުނިގޮތުގައި ރިލްވާން ދިރިއުޅުނު ފްލެޓް ކައިރިން މީހަކު ބާރަށް ހަޅޭއްލަވައިގަތް އަޑުއިވިގެން އޭނާ ބޭރު ބަލާލިއިރު ރަތް ކުލައިގެ ކާރެއް އެތަނުން ދުއްވާލިތަން ފެނުނެވެ.\nކާރު ދުއްވާލިއިރު އެ ކާރުގެ ދޮރުފަތް ހުޅުވިފައި ހުރި ކަމަށާއި އަދި އެ ދޮރު ލައްޕަން މީހަކު އަތް ދިއްކުރި ތަން ވެސް ފެނުނު ކަމަށް އޭނާ ބުންޏެވެ. އެއީ ރަތް ކުލައިގެ ކާރެއް ކަމަށް އޭނާ ބުންޏަސް، އޭނާ ބުނި ގޮތުގައި، އެއީ ކޮން ނަމްބަރެއް ކާރެއްތޯ ބަލަން އެވަގުތު ސަމާލުކަމެއް ނުދެވުނެވެ.\nހަތަރު ވަނައަށް ހެކިބަސް ދިން މީހާއަކީ ގަދަކަމުން މީހަކު ކާރަށް އަރުވަނިކޮށް ފެނުނު މީހެއްގެ ފަރާތުން އެކަން އެނގުމުން ފުލުހުންނަށް އެކަން އެންގި މީހާ އެވެ. އެ މީހާ ބުނިގޮތުގައި ގަދަކަމުން މީހަކު ކާރަކަށް އެރުވި މަންޒަރު ފެނުނީ އޭނާގެ އަނބިމީހާއަށެވެ. އޭނާ ބުނިގޮތުގައި އަނބިމީހާ އެހެން ބުނުމުން އިރުކޮޅެއް ކުރިން، އެ ސަރަހައްދުން މީހަކު ހަޅޭއްލަވާ އަޑު އޭނާއަށް ވެސް އިވުނެވެ.\n"އެ އަޑު އިވުނީމަ އަޅުގަނޑު ހީކުރި ސައިކަލުތަކެއްގައި ބަޔަކު އައިސް މަގުމަތީގައި އަޑުގަދަ ކުރަނީ ކަމަށް. އަނބިމީހާ ކައިރީގައި އެހީމަ އޭނާ ބުނީ ބަޔަކު ކާރަކަށް ގަދަކަމުން މީހަކު އަރުވައިގެން ގޮސްފިޔޭ. ބުނީމަ އޭގެ އިރުކޮޅެއް ފަހުން އަޅުގަނޑު މަގުމައްޗަށް ނިކުތީ،" އޭނާ ބުންޏެވެ.\nމަގުމައްޗަށް ނިކުތްއިރު، އޭރު އެތަނުގައި ވަޅިއެއް އޮތް ކަމަށް އެ މީހާ ބުންޏެވެ. އެހެންވެ އެކަން ފުލުހުންނަށް އެންގުމުން ފުލުހުން އައިސް، އެ ސަރަހައްދުން ވަޅި ނެގި ކަމަށް ވެސް އޭނާ ބުންޏެވެ.\nއެ މައްސަލާގައި މިއަދު ނެގީ ހަތަރު ހެއްކެއްގެ ހެކިބަސް ކަމަށްވިޔަސް ސިއްރު ހެކިންގެ ގޮތުގައި އިތުރު ތިން ހެއްކަކު އަދިވެސް އެބަތިއްބެވެ. އެކަމަކު އެ މީހުން މިއަދު ހާޒިރު ނުކުރެވުމުން އެ މީހުންގެ ހެކިބަސް ނަގާނީ މާދަމާ އެވެ. އެ ތިން މީހުންގެ އިތުރުން ފާޅުގައި ހެކިބަސް ދޭ ފަރާތްތަކާއި ރިލްވާންގެ އާއިލާގެ މެމްބަރުން ވެސް ހިމެނޭ ގޮތަށް ގިނަ އަދަދެއްގެ ހެކިން އަދިވެސް އެބަތިއްބެވެ.\nމައްސަލަ ބައްލަވާ ގާޒީ އާދަމް އާރިފް ވިދާޅުވީ މާދަމާ އާއި ބުދަ ދުވަހު ވެސް ހެކިބަސް ނެގުން ކުރިއަށް ގެންދާނެ އެވެ. ހެކިބަސް ނެގުމުގެ މަރުހަލާ މެދުކެނޑުމެއް ނެތި ކުރިއަށް ގެންދިއުމުގެ ގޮތުން ގާޒީ ނިންމަވާފައިވަނީ ކޮންމެ ދުވަހެއްގެ މެންދުރު 3:00 އިން ފެށިގެން ރޭގަނޑު 10:00 އާ ހަމައަށް ހެކިބަސް ނެގުން ކުރިއަށް ގެންދެވުމަށެވެ.\nކުށްކުރުން ކްރިމިނަލް ކޯޓް ކިޑްނެޕްކުރުން އަހުމަދު ރިލުވާން\n41 ކޮމެންޓް, 261 ރިއެކްޝަންސް\nހަމައިގައި ނުހުރެވޭނަމަ އާދަޔާޚިލާފް ގޮތްތައް ވާތަން ފެންނާނެ\nމީޑިއާއަށް މައުލޫމާތު ހިއްސާކުރުމުގައި ހައްދުންމައްޗަށް ދިޔުމުން އޭގެ ނިކުމެދާނެ ނަތީޖާއަކާއި ދޭތެރޭ ވިސްނުން މުހިއްމު. ސިއްރު ހެކިބަސް\nމަށަށްވެސް ހީވަނީ ފެރީންދިމާވި ރައްޓެސެކޭ ކިޔައިގެން ހެކިބަސްދިނީ ފޭކު ހެކިވެރިއެއްހެން.... މިހުރިހާ ދުވަސްވީއިރު އަދި އެކަން ހިގިދުވަސްވަރު އެމީހެއްގެ އެއްވެސްވާހަކައެއް ހަބަރެއްވެސް ނުވެހުރެ ކުއްލިއަކަށް ސިއްރުހެކިދޭން މިތިލަވީ ކިހިނެއްހޭ... ހާދަ ސުވާލު އެފެދޭ ސިއްރުހެކިތަކެކޭ އެދިނީ ފޯނާއިކުޅުނީ ތިމަންނަށް ކާރީގާއިދެގެން އަރިއަކަށް އިނދެގެންނޭ.... އެކަން ހިގިދުވަހު އެންމެ ގިނަމައުލޫމާތު ދެވެން އިންމީހާ މިހުރިހާދުވަހު ފިލާފައިނުމުން ސުވާލުއުފެދޭ.. އެއީ ހަގީގަތެއްކަމަށް ވަންޏާ.... ކީކޭދެން ބުނާނީ....\nޙަސަންފުޅާ ،ކޯޓުގައި ސިއްރުން ހެކިބަސް ދޭ މީހެއްގެ މައުލޫމާތު ފުލުހުންނެތް ހާމައެއް ނުކުރާނެ ،\nތ މައްސަލައިގެ ތހުމަތު ކުރެވޭ މީހަކަށްވެސް ފްލެޓް ދީފަ އެބައިން.\nބަލަ ތިޔަބުނާ އާލިފްއާއި ނޫރައްދީންއަށް ސަރުކާރުން ޕޮއިންޓް ހަމަނުވެވެސް ފްލެޓް ދިންކަމުގެ ލިއުންތަކެށް ޝޯޝަލްމީޑިއާގައި ދައުރުވަމުންއެބަދޭ ،،،، އެއީ ފޭކެއްއުތަ ؟؟ ރިލްވާންއަށް ވީގޮތް އަދި ރަގަޅަށް ސާފްވާނެކަމުގެ އުއްމީދުކުރަން ،،، އޭނާގެ މައިންނާއި ބަފައިން އެކަމުގައި ކަރުނަ އަޅާތާ އަހަރުތަކެށްވެއްޖެ ،،،، އަޅުގަނޑު އުއްމީދުކުރަން އޭނާގެ އާޢިލާއަށް ތިޔަކަމުގެ އަސްލު އޮޅުންފިލާނެކަމަށް ،،،، މައައްސަލާމާ\n"ފެރީގައި ތިބިއިރު ދެ މީހުން ވާހަކަ ދެއްކި ކަމަށާއި އެކަމަކު ދެއްކި އެއްވެސް ވާހަކައެއް މިހާރު ހަނދާން ނެތް ކަމަށް އެ ހެކިވެރިޔާ ބުންޏެވެ" މީފޭކު ހެކިވެރިޔަކާ ވައްތަރީ، މިޝަރީއަތް ވައްތަރީ ސަރުކާރުން މިދުވަސްވަރު ހިންގާ ޖަރީމާތަކަށް މީހުންދޭ ސަމާލުކަން އެހެން ދިމާލަކަށް އަނބުރާލުމަށް ކުޅޭ ޑުރާމާއަކާ، ރިލުވާނުގެ ވާހަކަ އަބަދުހެން މީޑިއާތަކުން ދައްކާއިރު އަދި މިފަދަ ހާދިސާއެއް ހިނގާފައިވާއިރު ދެއްކި ހުރިހާވާހަކައެއް ހަނދާނެއްނުނެތޭނެ ތިޔަވާހަކައަކީ ތެދެއްނަމަ، ހީކުރަނީ މޮޔައިންކަމަށްތަ އެންމެންނަކީ\nދޮގެއްވެސް ނޫން. ރޭގައި ވިހެއި ދަރިއަކުވެސް ނުދައްކާ ކަހަލަ ވާހަކަ މީ!!! ބުއްދިއަށް ގަބޫލުކުރެވޭ ގޮތަށް ދޮގު ހަދާ ނަމަވެސް!!\nއަންޒަމާންކޮށްފަ ހެކިވެރިޔާ ގެންދިޔައިމަ ހަނދާން ހުންނާނެތޯ ހުރިހާ އެއްޗެއް! ޢަޅުގަނޑު ގޭ ކުރިމަތީގަ މާރާމާރީ އެއްހިނގި އެއްދުވަހަކު، އަޅުގަނޑު ހުރިން ބަލަން! ޢެއެތަނަށް ފުލުހުން އައިސް އަޅުގަނޑާ ވަރަށް ސުވާލުކޮށް މައުލޫމާތު ހޯދި، އެދުވަހު އެމީހުންގެ ސިފަވެސް ހަނދާންހުރި! ޢއޭގެ ދޮޅު އަހަރު ފަހުން އަޅުގަނޑު ފުލުސް އޮފީހަށް ހާޒިރުކޮށް މިދައްކަނީ ފޮޓޯތަކެއް..ދައްކާފަ އަހަނީ މިތާ އެބަހުރިހޯ އެދުވަހު މާރާމާރީ ހިންގި މީހަކު،؟ އެދުވަހު ބުނިން، އެދުވަހު އެތާ ތިބީ އަބަދު ދެކެ ފަރިތަ ބަޔަކަށް ނުވާތީ މިހާ ގިނަދުވަސްވީމަ އެމީހުންގެ ސިފަ ހަނދާނެއްނެތޭ! އެހެންވީމަ މިހާގިނަދުވަސްވެފަ ހުރީމަ އެމީހުނޭބުނެ ތިކަމަށް ހެކިބަސް ދޭކަށް ނުކެރޭނެޔޭ މިހާރަކު.\nފުލުހުން ބޭނުންވާ ގޮތައް ކަންކަންކުރުމުގެ އިހްތިޔާރު ރާއްޖޭގައި އަސްލު ނެއި. އެހައްގު ހޯދަން ފައިޓް ކުރަން ވެއްޖެ. އެއްވެސް ކަމެއް ނުވާ މުއައްސަސާ އެއް ގޮތަށް ގިނަ ބަޔަކު ދެކޭ. ހަގީގަތުގަވެސް ނުވޭ އެއްކަމެއްވެސް. ފިޑި ކަމުން ?\nފުލުހުން ބޭނުން ވާގޮތަށް ކަންކަން ކުރަން ދީފިނަމަ މިގައުމުގާ ތިބޭނީ އެމީހުންގެ އާއިލާތައް އެކަނި.. އެމީހުނުް މިހާރުވެސް ކަން ކުރަމުން ދަނީ އެމީހުން ބޭނުންވާގޮތަށް،... އެމީހުންބަލަން ބޭނުންވާކަމެއް އެމީހުން ބަލަނީ ޝުކުރިއްޔާ\nތިމައްސަލަ ކުރިއަށް ގެންދަންތޯ ޙުސެން ވަޙީދަށް އަލުން ސީޕީ ކަން ދެނީ..\nރިލްވާނު ގެއްލުވަލުމުގައި ބައިވެރިވި މީހަކަށް ރިޝްވަތުގެ ގޮތުގައި ފްލެޓެއް ދިން ވާހަކަ އެބަ ދައްކާ..\nރިލްވާން އަދި އަފްރާޝިމް ގެ މަރުގެ މައްސަލަ އަކީ މިހާރު ރަނގަޅު ވަގުތުތައް ބާލާފައި ސިލްސިލާ އެއްގޮތަށް ކުޅޭ ޑުރާމާއެއް......... މިއީ ފެންނަމުންދާ ހަގީގަތް........


Sheesha Roadha Roalhi Promotion: Hadhiyaa Akah Bodethi Discount Thakeh! - Vaguthu\nކޮވިޑް ފައްސި ހުއްޓުމެއް ނެތި މައްޗަށް، ފިޔަވަޅުތައް އުވާލުމުގެ ނަތީޖާ؟ - 19 ގަޑިއިރު ކުރިން\nރާއްޖޭގެ ހޮންޑާ ބްރޭންޑްގެ ހަމައެކަނި އޮތޮރައިޒް ޑިސްޓްރިބިއުޓަރ ޝީޝާ އިން ކުރިއަށް އޮތް ރަމަޟާން މަހާއި ދިމާކޮށް "ރޯދަ ރޯޅި"ގެ ނަމުގައި ޙާއްސަ ޕްރޮމޯޝަނެއް ފަށައިފިއެވެ.\nއޭޕްރިލް ހަތަރު ވަނަ ދުވަހުން ފެށިގެން މެއި މަހުގެ ނިޔަލަށް ކުރިއަށްގެންދާ މި ޕްރޮމޯޝަންގެ ދަށުން ކަސްޓަމަރުންނަށް އެންމެ ފަހުގެ ހޮންޑާ މޮޑެލްތަކުން ބޮޑެތި ޑިސްކައުންޓްތަކެއް ލިބިގެންދާނެ އެވެ.\nއެގޮތުން މި ޕްރޮމޯޝަންގެ ތެރޭގައި ޑިސްކައުންޓް ލިބިގެން ދާނީ ޝީޝާ އިން އެތެރެކޮށް ވިއްކާ ހޮންޑާ ބްރޭންޑްގެ އެންމެ ފަހުގެ ސައިކަލުތަކުން ކަންފާހަގަކޮށްލަން ޖެހެއެވެ.\nހޮންޑާ އެއާބްލޭޑް 2021 (125ސީސީ) ބްލެކް އެޑިޝަން\nހޮންޑާ އެއާބްލޭޑް 2021 (125ސީސީ) ސްޓޭންޑާޑް އެޑިޝަން\nހޮންޑާ އެއާބްލޭޑް 2021 (150ސީސީ) ސްޕެޝަލް އެޑިޝަން\nހޮންޑާ އެއާބްލޭޑް 2021 (150ސީސީ) ސްޓޭންޑާޑް އެޑިޝަން\nސްކޫޕީ ކްލަބް12 2021\nސްކޫޕީ ޕްރެސްޓިޖް 2021\nޝީޝާ އިން ވަނީ އިންސްޓޯލްމެންޓަށް ސައިކަލު ނަގާ ކަސްޓަމަރުންނަށްވެސް ވަރަށް ޙާއްސަ އޮފާއެއް، މި ޕްރޮމޯޝަންގެ ތެރެއިން ތައާރަފްކޮށްފައެވެ. އެގޮތުން މި ޙާއްސަ އޮފާ މެދުވެރިކޮށް 48 މަހުގެ މުއްދަތަށް ބަހާލައިގެން ފައިސާ ދައްކާ ގޮތަށް ސައިކަލު ނެގުމުގެ ފުރުސަތު ލިބިގެންދާނެ އެވެ.\nޝީޝާ އިން ބުނީ، ރޯދަ ރޯޅި ޕްރޮމޯޝަންގެ ދަށުން އިތުރު ކަންތައްތައް މެއި މަހުގެ ނިޔަލަށް ކުރިއަށްދާނެ ކަމަށެވެ.\nއަދި ރޯދަ މަހާއި ދިމާކޮށް "ރޯދަ ހަދިޔާ"އަކަށް އެންމެ ފަހުގެ އެއާ ބްލޭޑް ސައިކަލެއް ޝީޝާ އިން ވަނީ ދޭން ނިންމާފައެވެ. މި ރޯދަ ހަދިޔާ ލިބޭނީ ފޭސްބު ޕޭޖުގައި ކުރިއަށް ގެންދާ ޝެއާ އެންޑް ވިންގައި ބައިވެރިވެގެން ހޮވާ ނަސީބުވެރިއަކަށެވެ.\nޝެއާ އެންޑް ވިން ގޮތަށް ކުރިއަށްގެންދާ މި އޮފާގައި ބައިވެރިވުމަށް ފުރަތަމަ ޖެހޭނީ ޝީޝާގެ ފޭސްބުކް ޕޭޖަށް ލައިކް ދޭށެވެ. އަދި އެ ޕޯސްޓުގެ ކޮމެންޓް ސެކްޝަންގައި ތިން ރައްޓެހިން ޓެގް ކުރަން ޖެހޭއިރު، އޭގެ ފަހުން ޖެހޭނީ އެ ޕޯސްޓް އާއްމުންނަށް ފެންނާނެ ހެން ޝެއާ ކުރާށެވެ.\nމިއީ ވަރަށް ފަސޭހައިން އެންމެ ފަހުގެ ސައިކަލެއް ލިބި ދާނެ ގޮތެވެ.\nޝީޝާ އިން ވަނީ ކުރިއަށް އޮތްތަނުގައި އާ މޮޑެލްތަކުގެ ސައިކަލުތައް ތައާރަފް ކުރަން ނިންމާފައެވެ. އެގޮތުން ޒުވާނުންގެ ތެރޭގައި އެންމެ މަގްބޫލު ހޮންޑާ ވިނާރ 150ސީސީ މެއި މަހު ނުވަތަ ޖޫން މަސް ތެރޭގައި ރާއްޖެއަށް ލޯންޗް ކުރުމަށް ވަނީ ނިންމާފައެވެ.\nޝީޝާ އިން ކުރިއަށްގެންދާ މި ޕްރޮމޯޝަން އާއި އޮފާ ރާއްޖޭގެ އެކި ކަންކޮޅުތަކުގައި ހިންގަމުންދާ ޝީޝާގެ އައުޓްލެޓްތަކުގައި ކުރިއަށްގެންދާނެ އެވެ. ޝީޝާގެ އައުލެޓްތައް ހިންގާ ރަށްތަކަށް ބަލާއިރު، މާލެ، ހުޅުމާލެ، އައްޑޫ ސިޓީ ހިތަދޫ، ކުޅުދުއްފުށި ސިޓީ، ލ. ގަން، ފުވައްމުލަށް ސިޓީ، ގދ. ތިނަދޫ އަދި ގއ. ވިލިނގިލި ހިމެނެއެވެ.\nޝީޝާއިން ސައިކަލު ނަގަން ބޭނުންވާ ފަރާތްތަކަށް އެއްކޮށް ފައިސާ ދައްކައިގެންނާއި، ޝީޝާ އިންސްޓޯލްމެންޓް މެދުވެރިކޮށް ފައިސާ ދައްކައިގެންވެސް ސައިކަލު ނެގޭނެއެވެ. އަދި މޯލްޑިވްސް އިސްލާމިކް ބޭންކް މެދުވެރިކޮށް ސައިކަލު ނަގަން ބޭނުންވާ ފަރާތްތަކަށް ވެސް އެ ފުރުސަތު އޮންނާނެ އެވެ.\nބޮޑެތި ޑިސްކައުންޓް ލިބޭ ޝީޝާ ތެއްތިރީސް ޕްރޮމޯޝަންގެ މުއްދަތު އިތުރުކޮށްފި


Woody Allen ves enmefahun digital vanee!\nވުޑީ އެލެން ވެސް އެންމެފަހުން ޑިޖިޓަލްވަނީ!\nޑައިރެކްޓަރު ވުޑީ އެލެން އަކީ ސިނަމާގެ ދުނިޔެ އެ ހުނަރުވެރިއަކަށް ފަހުރުވެރިވާ ލެޖެންޑެކެވެ. ފަހަރެއްގައި ފިލްމު އުފެއްދުމުގެ ޒަމާނީ ބަދަލުތަކަށް ނުގުޑައި މުސްކުޅި އުސޫލުތަކުގައި ހިފަހައްޓައިގެން އުޅެމުން ވެސް ޒަމާނުގެ އެންމެ ކުރީގައި އުޅޭ ޑައިރެކްޓަރަކަށްވީމަ އެވެ.\nކޮންމެއަކަސް ވުޑި އެލެންގެ ހިޔާލު މި ވަނީ އެންމެފަހުން ބަދަލުވެފަ އެވެ. އޭނާ މިހާރު ދަނީ އޭނާގެ ފިލްމީ ހަޔާތުގައި ފުރަތަމަ ފަހަރަށް ޑިޖިޓަލް ކެމެރާ ބޭނުންކުރުމަށް ތައްޔާރުވަމުންނެވެ. މިއޮތްހާ ދުވަހު އޭނާގެ ފިލްމުތައް ޝޫޓްކުރީ ސެލުލޮއިޑް ނުވަތަ މުސްކުޅި ފިލްމުގަ އެވެ.\nއޭނާގެ އާ ފިލްމު އެންމެ ފަހުގެ ޒަމާނީ ކެމެރާތައް ބޭނުންކޮށްގެން ޑިޖިޓަލްކޮށް ޝޫޓްކުރުމަށް ލަފާ ދިފީ މި ފިލްމުގެ ސިނެމެޓޯގްރާފަރު ވިއްޓޯރިއޯ ޓޮރާރޯ އެވެ. އޭނާ އަކީ އެޕޮކެލިޕްސް ނައު އާއި ރެޑްސް އަދި ދަ ލާސްޓް އެމްޕަޔާގެ ސިނެމެޓޯގްރެފީގެ ހިތްގައިމުކަމަށް އޮސްކާ ހާސިލުކޮށްފައިވާ ފަންނުވެރިއެކެވެ.\nއޭނާގެ ލަފާގެ މަތިން ވުޑީ އެލެންގެ ހިޔާލު ބަދަލުވެފައިވާއިރު އެމީހުންގެ އާ ފިލްމު ޝޫޓްކުރަނީ ފިލްމު އުފައްދާ މީހުންގެ މެދުގައި ބޮޑު މަގްބޫލުކަމެއް މިފަހުން ހޯދާފައިވާ ސޮނީ އެފް65 ގެ ކެމެރާއަކުންނެވެ. މިއީ 8ކޭގެ ރިޒޮލިއުޝަންގައި ވީޑިއޯ ރިކޯޑްކުރެވޭ ކެމެރާއެކެވެ.\n"އޮބްލިވިއަން" އާއި "ޓްމޯރޯލޭންޑް" ވެސް ޝޫޓްކޮށްފައި ވަނީ އޭގެ ކެމެރާއަކުންނެވެ.\nނިމިގެން ދިޔަ ކޭންސް ފިލްމު ފެސްޓިވަލްގައި ވާހަކަ ދައްކަމުން ވެސް ވުޑީ ވަނީ ޑިޖިޓަލްކޮށް ފިލްމު އުފެއްދުމަށް ޝައުގުވެރިވާކަން ހާމަކޮށްފަ އެވެ. އޭނާ ބުނީ ފިލްމު އަވަހަށް އެޑިޓްކުރަން ބޭނުންވާ ކަމަށާއި އެކަން ޑިޖިޓަލްކޮށް އަވަސްކުރެވިދާނެ ކަމަށެވެ.\nވުޑީ އެލެންގެ އާ ފިލްމުގެ ތަރިންނަކީ ޓްވައިލައިޓުން ވިދާލި ބަތަލާ ކްރިސްޓެން ސްޓްވަޓް އާއި ސްޓީވް ކާރެލް އެވެ.\nއެންމެފަހުން ވުޑީ އެލެން ގެނެސްދިން ފިލްމަކީ ވަކީން ފީނިކްސް އާއި އެމާ ސްޓޯން ލީޑް ރޯލު ކުޅެފައިވާ "އިރޭޝަނަލް މޭން" އެވެ.\nވުޑީ އެލެންގެ އެންމެ މަޝްހޫރު މަސައްކަތަކީ 1979 ވަނަ އަހަރުގެ ކާމިޔާބު ފިލްމު "މެންހެޓަން" އެވެ. ފަހުން ގެނެސްދިން ފިލްމުތަކުގެ ތެރެއިން "މިޑްނައިޓް އިން ޕެރިސް" އަކީ ވެސް ބޮޑު ތަރުހީބެއް ލިބުނު ފިލްމެކެވެ.\n"އެނީ ހޯލް" އިން އެންމެ މޮޅު ޑައިރެކްޓަރުގެ އޮސްކާ ހާސިލުކޮށްފައިވާ ވުޑީ އަށް އޮރިޖިނަލް ސްކްރީންޕްލޭގެ ކެޓަގަރީން ވެސް އިތުރު ތިން އޮސްކާ ލިބިފައިވެ އެވެ.\nވުޑީ އެލެން: ޑިޖިޓަލްގެ ފަސޭހަ ތަޖުރިބާކުރަން ބޭނުންވާ ކަމަށް ބުނޭ.


Maamendhoo Gai MDP Ge Dhidha Negi Gahah Baa Tinu Gandeh Nagaifi - Vaguthu\nމާމެންދޫގައި އެމްޑީޕީގެ ދިދަ ނެގި ގަހަށް ބާ ޓިނުގަނޑެއް ނަގައިފި\nހައްދުންމަތި މާމެންދޫގައި އެމްޑީޕީގެ ބޮޑު ދިދަ ނަގާފައި ހުރި ގަހަށް ރޭ ބައަކު ޓިނު ދިދައެއް ނަގައިފިއެވެ.\nމިކަމާއި ގުޅޭގޮތުން އިތުރު ތަފްސީލް ހޯދުމަށް "ވަގުތު" އިން ކުރި މަސައްކަތް އަދި ކާމިޔާބު ވެފައި ނުވާ އިރު މާމެންދޫ އެމްޑީޕީގެ ބޮޑު ދިދަ ނަގާފައި ގަހަށް ބަޔަކު ޓިނު ދިދަ އެއް ނަގާފައިވާ މަންޒަރު ފެންނަ ފޮޓޯ ތަކެއް ދަނީ މީސް މީޑިއާގައި ދައުރުވަމުންނެވެ.\nދާދި ފަހުން މާމެންދޫގައި ނެގި އެމްޑީޕީގެ ބޮޑު ދިދަ ތިރިކުރުމުން ކަނޑު ތޮށީގަ ދިދަ ނަގާފައިވާއިރު، ފެބްރުއަރީ އެކެއްގައި ސްޕްރީމް ކޯޓުން ނެރުނު އަމުރު ތަންފީޒުކުރަން ސަރުކާރަށް ގޮވާލައި ގަރާރެއްވެސް އެރަށު ކައުންސިލުން ވަނީ ނެރެފަ އެވެ.\nމީގެ ކުރިން މާމެންދޫ ބަނދަރުމަތީގައި ހުރި ފިތުރޯނުގަހެއްގެ މަށްޗަށް ނަގާފައިވާ ބިމުން ފެށިގެން 40 ފޫޓަށްވުރެ އުހުގައި ހުރި ދިދަ އެއް ފުލުހުންވަނީ ނަގާފައެވެ.\nއެހެންކަމުން މިހާރު ބައެއް ރަށްރަށުގައި ސިޔާސީ ޕާޓީތަކުން ނަގާފައިވާ ބޮޑެތި ދިދަތައް މިހާރު ހުންނަ ގޮތަށް ނަގާފައި ބެހެއްޓުން ވަނީ މަނާވެފައެވެ.\nއެމް ޑީ ޕީ ގެ ދަގަނޑު ކަން ދަބަރަށް ވާ ކަމުގެ ނިޝާނެއް ދޯ


FIFA World Cup: Colombia athun balive Poland kataifi\nވާރލްޑް ކަޕް: ކޮލޮމްބިއާ އަތުން ބަލިވެ ޕޮލެންޑް ކަޓައިފި\nމި މެޗުން ޕޮލެންޑް ބަލިވެފައިވަނީ 3-0 ގެ ނަތީޖާއަކުން\nކ. މާލެ 25 ޖޫން 2018 | ހޯމަ 01:31 2,968\nހަމޭސް ލަނޑު ޖެހުމަށްފަހު އުފާފާޅުކުރަނީ - މި މެޗުގައި އޭނާގެ ފަރާތުން މޮޅު ކުޅުމެއް ފެނިގެންދިޔަ - އެމްޑީޕީ\nފީފާ ވާރލްޑް ކަޕްގައި ކޮލޮމްބިއާ އާއި ދެކޮޅަށް ކުޅުނު މެޗުން ބަލިވެ ޕޮލެންޑް މުބާރާތުން ކަޓައިފިއެވެ.\nކަޒާން އެރީނާގައި ކުޅުނު މި މެޗުން ޕޮލެންޑް ބަލިވެފައިވަނީ 3-0 ގެ ނަތީޖާއަކުންނެވެ. މިއީ މި ދެ ޓީމުގެ މެދުގައި ބައިނަލްއަގްވާމީ މުބާރާތެއްގައި ކުޅެވުނު ފުރަތަމަ މެޗަށްވާއިރު ވާރލްޑް ކަޕްގައި ޔޫރަޕުގެ ޓީމުތަކާއި ދެކޮޅަށް ކުޅުނު ނުވަ މެޗުގެ ތެރެއިން ކޮލޮމްބިއާ މޮޅުވެފައި އޮތީ އެންމެ ދެ މެޗުންނެވެ.\nކޮލޮމްބިއާގެ ފުރަތަމަ އެގާރައިން މި މެޗުގައި ހަތަރު ބަދަލެއް ފެނިގެންދިޔައިރު އަނިޔާގެ ސަބަބުން އެޓީމުގެ ފުރަތަމަ އެގާރައިން މިދިޔަ މެޗުގައި ޖާގަ ގެއްލުނު ހަމޭސް ރޮޑްރިގޭޒް ވަނީ މި މެޗުގައި ކުޅެން އަރާ މޮޅު ކުޅުމެއް ދައްކާފައެވެ. ހަމައެހެންމެ ކޮލޮމްބިއާ ކުޅުނު ފުރަތަމަ މެޗުގައި ރަތް ކާޑު ދެއްކި ކާލޯސް ސަންޗޭޒްގެ ބަދަލުގައި މި މެޗުގައި ފުރުސަތު ދީފައިވަނީ ޔެރީ މިނާއަށެވެ. ޕޮލެންޑްގެ ޓީމުން ވަނީ ތިން ބަދަލެއް ފެނިގެންގޮސްފައެވެ.\nފުރަތަމަ ހާފު ފެށިގެން ކޮލޮމްބިއާގެ ފަރާތުން މޮޅު ކުޅުމެއް ފެނިގެންދިޔައިރު ކޮލޮމްބިއާއިން ވަނީ ލަނޑު ޖެހުމަށް ރަނގަޅު ފުރުސަތުތަކެއް ތަނަވަސްކޮށްފައެވެ. ޕޮލެންޑްގެ ކުޅުންތެރިން މެދުތެރެއިން ކުޅެން މަސައްކަތްކުރި ނަމަވެސް އެކުޅުންތެރިންނަށް މާ އެދެވޭ ހަމަލާތަކެއް ތަނަވަސްކުރެވޭ ގޮތެއް ވެފައެއް ނުވެއެވެ. މި މެޗުގައި ކޮލޮމްބިއާއިން ޖެހި ފުރަތަމަ ލަނޑު މެޗުގެ 40 ވަނަ މިނެޓުގައި އެޓީމަށް ޖަހައިދިނީ ޔެރީ މިނާއެވެ. އޭނާ މި ލަނޑު ޖެހީ ހަމޭސް ނަގައިދިން ހުރަހަކުންނެވެ.\nއެއް ލަނޑުގެ ލީޑެއްގައި އޮވެ ކޮލޮމްބިއާއިން ފުރަތަމަ ހާފު ނިންމާލިއިރު ދެވަނަ ހާފުގައި އެޓީމުގެ ކުޅުންތެރިން ވަނީ ކުޅުން އިތުރަށް ވަރުގަދަކޮށް ޕޮލެންޑްގެ ގޯލަށް ބާރުބޮޑުކޮށްފައެވެ. ކޮލޮމްބިއާއިން އުފައްދަމުންދިޔަ ހަމަލާތަކުގެ ނަތީޖާއެއްގެ ގޮތުން މެޗުގެ 70 ވަނަ މިނެޓުގައި ހުއާން ކުއިންޓެރޯ ދިން ބޯޅައަކުން ލަނޑެއް ޖަހާ ކެޕްޓަން ފަލްކާއޯވަނީ އެޓީމުގެ ލީޑު ފުޅާކޮށްދީފައެވެ. އެޓީމުގެ ތިންވަނަ ލަނޑު އޭގެ ފަސް މިނެޓު ފަހުން ޖެހީ ހުއާން ކުއަޑްރާޑޯއެވެ.\nމި މެޗާއެކު ޕޮލެންޑް ވެގެންދިޔައީ މިފަހަރުގެ ވާރލްޑް ކަޕްއިން ކެޓި ޔޫރަޕަށް ނިސްބަތްވާ ފުރަތަމަ ޓީމަށެވެ.\nކުރިޔަށް އޮތް މެޗު ކާމިޔާބުކޮށްގެން ކޮލޮމްބިއާއަށް ދެވަނަ ބުރަށް ދިޔުމުގެ ފުރުސަތު އޮތްއިރު އެއްވަރުވެއްޖެނަމަ ޖަޕާން ކުޅޭ މެޗުގެ ނަތީޖާއަށް އެޓީމު ބަލަން ޖެހޭނެއެވެ.\nމި ގްރޫޕްގެ އެއްވަނައިގައި ހަތަރު ޕޮއިންޓާއެކު ފެއާޕްލޭ ޕޮއިންޓް ކުރިލިބޭތީ އޮތީ ޖަޕާންއެވެ. ހަތަރު ޕޮއިންޓާއެކު ދެވަނައިގައި ސެނެގާލް އޮތްއިރު ތިންވަނަގައި ކޮލޮމްބިއާ އޮތީ ތިން ޕޮއިންޓާއެކުއެވެ. ހަތަރު ވަނައިގައި އެއްވެސް ޕޮއިންޓެއް ނުލިބި އޮތީ މުބާރާތުން ކަޓާފައިވާ ޕޮލެންޑްއެވެ.


ޖެނުއަރީ މަހު އެންމެ ގިނައިން ފަތުރުވެރިން ރާއްޖެ އައިސްފައިވަނީ...\nޖެނުއަރީ މަހު އެންމެ ގިނައިން ފަތުރުވެރިން ރާއްޖެ އައިސްފައިވަނީ ޔޫރަޕްގެ ޤައުމުތަކުން\n2 ވަނަ އަށް އެންމެ ގިނަ ފަތުރުވެރިން ރާއްޖެ އައިސްފައިވަނީ އޭޝިއާ ފެސިފިކް ޤައުމުތަކުން\nމިއީ 2019 ވަނަ އަހަރުގެ ޖެނުއަރީ މަހާއި އަޅާބަލާއިރު 13.4 އިންސައްތައިގެ ކުރިއެރުމެއް\n16 ފެބްރުއަރީ 2020 | އާދީއްތަ 14:49\nޖެނުއަރީ މަހު އެންމެ ގިނައިން ފަތުރުވެރިން ރާއްޖެ އައިސްފައިވަނީ ޔޫރަޕްގެ ޤައުމުތަކުން ކަމަށް ޓޫރިޒަމް މިނިސްޓްރީގެ ތަފާސްހިސާބުތަކުން ދައްކައިފިއެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާގޮތުން، މިއަހަރުގެ ޖެނުއަރީ މަހު ވައިގެ މަގުން ރާއްޖެއަށް ޔޫރަޕުގެ ޤައުމުތަކުން 94725 ފަތުރުވެރިން ޒިޔާރަތްކޮށްފައިވެއެވެ. މިއީ 2019 ވަނަ އަހަރުގެ ޖެނުއަރީ މަހާއި އަޅާބަލާއިރު 13.4 އިންސައްތައިގެ ކުރިއެރުމެކެވެ. އަދި2ވަނަ އަށް އެންމެ ގިނަ ފަތުރުވެރިން ރާއްޖެ އައިސްފައިވަނީ އޭޝިއާ ފެސިފިކް ޤައުމުތަކުންނެވެ. އެއީ 61688 ފަތުރުވެރިންނެވެ.\nއެ މިނިސްޓްރީންގެ ތަފާސްހިސާބުތަކަށް ބަލާއިރު މިއަހަރުގެ ޖެނުއަރީމަހު ރާއްޖެއަށް 177140 ފަތުރުވެރިން ޒިޔާރަތްކޮށްފައިވެއެވެ. މީގެތެރޭގައި ވައިމަގުން ރާއްޖެއަށް ޒިޔާރަތްކުރި 173347 ފަތުރުވެރިންނާއި ކަނޑުމަގުން ރާއްޖެ ޒިޔާރަތްކުރި 3793 ފަތުރުވެރިން ހިމެނެއެވެ.\nމިއަހަރުގެ ޖެނުއަރީމަހުގެ ތެރޭގައި އެމެރިކާ ޞަރަޙައްދުން 8078 ފަތުރުވެރިން، މެދުއިރުމަތީގެ ޤައުމުތަކުން 7297 ފަތުރުވެރިން އަދި އެފްރިކާ ބައްރުގެ ޤައުމުތަކުން 1536 ފަތުރުވެރިން ރާއްޖެއަށް ޒިޔާރަތްކޮށްފައިވެއެވެ.\n2019 ވަނަ އަހަރުގެ ޖެނުއަރީ މަހު ރާއްޖެއަށް 154969 ފަތުރުވެރިން ޒިޔާރަޔްކޮށްފައިވާއިރު މީގެތެރޭގައި ހިމެނެނީ ވައިމަގުން ރާއްޖެއައި 151552 ފަތުރުވެރިންނާއި ކަނޑުމަގުން ރާއްޖެ ޒިޔާރަތްކުރި 3417 ފަތުރުވެރިން ކަމަށް ޓޫރިޒަމް މިނިސްޓްރީގެ ތަފާސް ހިސާބުތަކުން ދައްކައެވެ.\nމިދިޔަ އަހަރުގެ ޖެނުއަރީ މަހާއި އަޅާބަލާއިރު، މިއަހަރުގެ ޖެނުއަރީ މަހު ފަތުރުވެރިކަމަށް 14.3 އިންސައްތައިގެ ކުރިއެރުމެއް ލިބިފައިވާ ކަމަށް ޓޫރިޒަމް މިނިސްޓްރީން ބުންޏެވެ.\nއަންހެނުން ފިރިހެނުންނަށް، ފިރިހެނުން އަންހެނުންނަށްވުން، ލަޢުނަތް ލައްވާފައިވާ ނުބައި އަމަލެއް!\nނަފްރަތުގެ ބިލުގައި ހުރި ކަންބޮޑުވާ ކަންތައްތަކަށް ހައްލު ހޯދައިދެއްވާނެކަމުގެ ޔަގީންކަން ރައީސް ދެއްވައިފި\nއެސްޓްރަޒެނިކާ ވެކްސިން ބޭނުން ކުރުމުގެ ހުއްދަދީފި\n"ކްލަބްހައުސް"އަށް ވަނަސް ޕްރައިވެސީއަށް ސަމާލުވައްޗޭ!\nފިޔަވަޅުތަކަށް ދޭނެ ލުއިތައް ހަވީރު އިއުލާން ކުރަނީ\nޔޫރޯގެ ހެއަރ ސްޓައިލްތަކާއި ހުޅިޖެހި ފޯވާޑުން\nމިޝްކާގެ މަރުގެ މައްސަލަ: ވެފައިވާ އިހުމާލުތަކަށް އެއްބަސްވެ ފިޔަވަޅު އަޅާނެކަން ހާމަކޮށްފި\nޔޫރޯ 2020 - އިޓަލީ އާއި ވޭލްސްގެ ކުރިމަތިލުން


މާބަނޑު ދުވަސްވަރު ނިދުމުގައި ދިމާވާ އުދަގޫތަކުގެ ތެރެއިން.... ނިދީގައި ނޭވާލާން އުދަގޫވުން ނުވަތަ ނޭވާ ނުލެވުމުގެ ބަލި (Obstructive Sleep Apnea) | މާބަނޑުދުވަސްވަރު | މަންމާއިދަރިފުޅު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް މަންމާއިދަރިފުޅު މާބަނޑުދުވަސްވަރު މާބަނޑު ދުވަސްވަރު ނިދުމުގައި ދިމާވާ އުދަގޫތަކުގެ ތެރެއިން.... ނިދީގައި ނޭވާލާން އުދަގޫވުން ނުވަތަ ނޭވާ ނުލެވުމުގެ ބަލި (Obstructive Sleep Apnea)\nމިހެން އާއްމުކޮށް ދިމާވަނީ ނިދީގައި ގުގުރިދަމާ މީހުންނަށެވެ. މިހެންދިމާވަނީ ނިދީގައި ނޭވާހޮޅި ބެދޭތީއެވެ. ވުމާއެކު ގަސްދަކާއި ނުލާ ނޭވާލާ ނޭވުލުން ހިދުކޮޅަކަށް ހުއްޓެނީއެވެ. މިގޮތަށް ނޭވާނުލެވި ދާނީ ވަރަށް ކުޑައިރުކޮޅަކަށެވެ. އަދިމިހެންވުމުން ނިދިން ހޭލެވި އަލުން ނޭވާލަވޭން ފަށައެވެ. ނިދީގައި މިގޮތަށް 100ވަރަކަށް ފަހަރުވެސް މިހެން ވެދާނެއެވެ.\nނިދީގައި މިގޮތަށް ދިމާވާ ގިނަމީހުން ހެނދުނު ހޭލާއިރު މިކަމެއް ހަނދާނެއް ނުހުރެއެވެ. ނަމަވެސް ހެނދުނު ހޭލާއިރު ނިދިނުފިލައި ވަރުބަލިވެފާ ހުރުމަކީ ވަރަށް ގިނަ މާބަނޑު މީހުންނަށް ދިމާވާ ކަމެކެވެ.\nފަލަވުމަކީ މިހެންދިމާވާ މައިގަޑު ސަބަބެވެ. ހަމައެއާއިއެކު ބަލިވެއިނުމަކީވެސް މިކަމުގެ ފުރުޞަތު އިތުރު ކުރާ ކަމެކެވެ. ހާއްސަކޮށް ބަނޑަށް6މަސް ވުމަށް ފަހުގައެވެ. ހަށިގަނޑުން ފަލަމީހަކު ބަލިވެއިދެ އިތުރަށް ބަރުވާ ބަރުވުމަކީ މިކަމުގެ ތއޖުރިބާ ކުރަންޖެހުމުގެ ފުރުޞާތު ބޮޑުކުރާކަމެކެވެ. އެއީ މިހެންވުމުން ކަރާއި ނޭވާހޮޅީގެ ހަތާތަކާއި މަސްތައް އިތުރުވުމުން ނޭވާހޮޅީގެ އެތެރެ ހިމަވާތީއެވެ.\nމިހެންދިމާވާ އިތުރު ސަބަބުތަކުގެ ތެރޭގައި ބަލިވެއިނުމުން ނޭފަތުގެ އެތެރޭގެ ހަންގަޑު ފޮއްސިވެ ބޯވުން ހިމެނެއެވެ. މިގޮތަށް ނޭފަތުގެ ހަންގަޑުބޯވެ ފޮއްސިވަނީ ބަލިވެއިނުމުން ހަށިގަނޑުގައި އިތުރުވާ އެސްޓްރޯޖަން ހޯމޯންގެ ސަބަބުންނެވެ. އަދި ބަލިވެއިނުމުން ހަށިގަނޑަށް އިތުރުވާ ލޭގެސަބަބުންވެސް މިކަންތައް އިތުރަށް ބޮޑުވެއެވެ.\nފިރިމިހާއަށް އަނބިމީހާ އާދަޔާ ޚިލާފަށް އަޑުގަދަ ކޮށް ގުގުރިދަމާ ކަމުގެ އިހުސާސް ވާނަމަ ނުވަތަ ނޭވާދޭތެރެ ދޭތެރެ އިން ހުއްޓޭކަމުގެ އިހުސާސް ކުރެވޭނަމަ ޑޮކުޓަރެއްގެ ލަފަޔާއިއެކު މިކަމަށް ފަރުވާ ކުރާށެވެ.\nނިދީގައި އިރުއިރުކޮޅާ ނޭވާ ނުލެވި ނޭވާ ހުއްޓުމަކީ ވަގުތީގޮތުން ލޭގައި ހުންނަ އޮކުސިޖަންގެ މިންވަރު މަދު ކުރާ ކަމެކެވެ. ވުމާއެކު ގިނަދުވަސްތަކެއް ވަންދެން މިހެންވުމަކީ މައިމީހާގެ ސިއްހަތަށް ގެއްލުންހުރި ކަމެކެވެ. އަދި ދިރާސާތަކުން ދައްކާގޮތުގައި މިއީ ބަނޑުގައިވާ ދަރިފުޅު ބޮޑުވަންޖެހޭވަރަށް ބޮޑުވުމުގައިވެސް ހުރަސްއަޅާ ކަމެކެވެ. މީގެއިތުރުން މިއީ ލާމައްޗަށްދިއުމާއި ލޭދައުރުކުރާ ނިޒާމުގެ ތަފާތު ބަލިތައް ޖެހުމުގެ ފުރުޞަތު އިތުރު ކުރާ ކަމެކެވެ. އަދި ދުވާލުގަޑީގައި ވަރުބަލިވެ ނިދިބަރުވެފައި ހުރުމަކީވެސް މިހެންދިމާވާ މީހުންނަށްވާ ކަމެކެވެ.\nމިބަލީގެމީހުން ނިދާއިރު އަގަޔަށްލައްވާ ހާއްސަވައްތަރެއްގެ އެއްޗެއް ހުރެއެވެ. މިމާސްކު ލެއްވުމުން ނިދާއިރު ނޭވާހޮޅި ނުބެދި ހުރެއެވެ. ނިދީގައި ނޭވައިނުލެވުމުގެ އުދަގޫ މާބޮޑުނަމަ މިފަދަ އެއްޗެއްގެ ބޭނުން ކުރަން ޖެހިދާނެއެވެ. ތިރީގައި އެވަނީ މިވައްތަރު އެއްޗެއްގެ ކުރެހުމެކެވެ.


Quarantine gai Hurumun Kaa Ehchihi Gahnnan Fonuvy Gengulhey Kuhthaa - Vaguthu\nކަރަންޓީނުގައި ހުރުމުން ކާ އެއްޗެހި ގަންނަން ފޮނުވީ ގެންގުޅޭ ކުއްތާ\nއެންޓޯނިއޯ ފިހާރައަށް ފޮނުވި ކުއްތާ\nކޮވިޑް-19 ގެ ސަބަބުން ކަރަންޓީނުގައި ތިބޭ މީހުންނަށް ބޭރަށް ދިއުން ގައުމުތަކުގެ ސަރުކާރުން ވަނީ މަނާ ކޮށްފައެވެ. އެގޮތަށް ކަރަންޓީނުގައި ތިބޭ މީހުން ބޭރުން އެއްޗެއް ގަންނަން ބޭނުންވިއަސް ނުދެވެއެވެ.\nއެހެން ނަމަވެސް މިފަހަރު މީހަކު މިވަނީ ތަފާތު ކަމެއް ކޮށްފައެވެ. މިއީ އުތުރު އެމެރިކާގެ މެކްސިކޯގައި ދިރިއުޅެމުން އަންނަ މީހަކު ކަރަންޓީންގައި ހުރުމުން ބޭރަށް ނުދާން ކުރި ތަފާތު ކަމަކެވެ. އެންޓޯނިއޯ މުނޯޒް ނަމަކަށް ކިޔާ ފިރިހެނަކު އޭނާ "ޗީޓޯސް" ކާން ބޭނުންވެގެން ފިހާރައަށް ފޮނުވީ އޭނާ ގެންގުޅޭ ކުއްތާއެވެ.\nއެންޓޯނިއޯ ފިހާރައަށް ފޮނުވި ކުއްތާ "ޗީޓޯސް" ޕެކެޓް ހިފައިގެން\nއޭނާ ފޭސްބުކުގައި ޖަހާފައިވާ ޕޯސްޓެއްގައި ބުނެފައިވަނީ މިއަދަކީ އޭނާ ކަރަންޓީނުގައި ހުންނަ ތިންވަނަ ދުވަސް ކަމަށާއި ކާން ބޭނުން ވަނީ ޗީޓޯސް ކަމަށެވެ. އެގޮތުން އޭނާ ވަނީ ކުއްތާގެ ކަރުގައި ކަރުދާސް ކޮޅެއް ހަރުކޮށް ފިހާރައަކަށް ފޮނުވާފައެވެ.\nއެކަރުދާސް ކޮޅުގައި ބުނެފައިވަނީ އޭނާ ފޮނުވި ކުއްތާއަށް ޗީޓޯސް ޕެކެޓެއް ހަވާލު ކުރުމަށާއި ކުއްތާއާއި މެދު ގޯސްގޮތަކަށް ކަން ކޮށްފިނަމަ ދަތް އަޅާނެ ވާހަކައެވެ. އޭނާ ވަނީ ކުއްތާގެ ކަރުގައި އޭނަ ގަންނަން ބޭނުންވި ޕެކެޓް ލިބޭނެ ވަރަށް ރުފިޔާ ވެސް ހަރުކޮށްފައެވެ.\nއެ ކަރުދާސް ކޮޅު ފެނުމާއެކު ފިހާރައިގެ ހުރި މީހާ ކުއްތާގެ އަތަށް "ޗީޓޮސް" ޕެކެޓް ހަވާލު ކުރިއެވެ. އިރުތަކެއް ނުވަނީސް ކުއްތާ އޭގެ ވެރިފަރާތް ކައިރިއަށް ދިޔައެވެ.\nއެންޓޯނިއޯ ބުނެފައިވަނީ އޭނާ ގެންގުޅޭ ކުއްތާ ބުނިގޮތަށް ކަންކޮށްފައިވާ ކަމަށާއި އޭނާ އެ ބޭނުންވެފައި ހުރި ވަރު ކުއްތާއަށް ވެސް އިހުސާސްވި ކަމަށެވެ. އަދި އެކަމުގައި އެއްވެސް ކަހަލަ ހާސްކަމެއް އޭނާ ނެތް ކަމަށާއި ބޭރުގައި ކިތަންމެ ގިނަ ވަގުތު ހޭދަ ކުރުމަށްފަހު ވެސް ކުއްތާ އޭނާ ކައިރިއަށް އައި ކަމަށެވެ.\nމާޗް 26, 2020 18:46\nއަންޑަސްޓޭންޑިންގ ކުއްތާ ހޭ\nމާޗް 28, 2020 14:15


Jameel MDP Ah: Aniyaaverikan Balan Rayyithun Madun Nuthibeyne - Vaguthu\nޖަމީލް އެމްޑީޕީއަށް: އަނިޔާވެރިކަން ބަލަން ރައްޔިތުން މަޑުން ނުތިބޭނެ\nރައްޔިތުންގެ މަޖިލީހުގައި ރޭ ހިނގި ހަމަނުޖެހުންތަކާއި ގުޅިގެން ކުރީގެ ނައިބު ރައީސް ޑރ.މުހައްމަދު ޖަމީލް އަހްމަދު ވެރިކަން ކުރާ އެމްޑީޕީ އަށް "ނަސޭހަތެއް" ދެއްވައިފިއެވެ.\nޖަމީލް މިއަދު ކުރެއްވި ޓްވީޓެއްގައި ވިދާޅުވީ އަނިޔާވެރިކަން ބަލަން ރައްޔިތުން މަޑުން ނުތިބޭނެކަން ދުނިޔެ އިން ފެންނަ މަންޒަރުތަކުން ދަސްކުރަން ޖެހޭ ކަމަށެވެ.\nޖަމީލް ވިދާޅުވީ މަޖިލީހުން ރޭ ފެނިގެން ދިޔައީ ރިޔާސަތުގެ ފެންވަރު ކަމަށެވެ. ނައިފަރު ދާއިރާގެ މެންބަރު އަހްމަދު ޝިޔާމަށް އެމްޑީޕީ މެންބަރުން ހަމަލާ ދިނުމަކީ ދަށު ދަރަޖައިގެ ފިނޑި އަމަލެއް ކަމަށާއި "މިއީ އަބަދުވެސް ތަޅާފޮޅުން އިސްކުރާ ބައެއް" ކަމަށް ޖަމީލް ވިދާޅުވިއެވެ.\nMajleehun rey fenigen dhiyaee riyaasathuge fenvaru. MP @Shiyamaldives ah MDP membarun hamalaa dhinumakee dhashu dharajaige, findi amaleh. Miee abadhuves thalhaafolhun iskuri baeh. Aniyaaverikan balan rayyithun madun nuthibeynekan, dhuniyein fenna manzaruthakun dhaskuran jehey. pic.twitter.com/YMLw1dIXGF\n— Mohamed Jameel Ahmed (@MJameelAhmed) June 2, 2020\nރައްޔިތުންގެ މަޖިލީހުގެ ޖަލްސާ ރޭ ހޫނުވެ، ނައިފަރު ދާއިރާގެ މެމްބަރު އަހުމަދު ޝިޔާމް ތަޅުމުން ނެރުނު ވަގުތު އެމްޑީޕީގެ މެެމްބަރުން ވަނީ އޭނާ އަށް ހަމަލާ ދީފައެވެ. ނަން އިއްވާ މެންބަރުން ޖަލްސާ ކުރާ މާލަމުން ނެރުމަކީ މަޖިލީހުގެ ސަލާމަތީ ކަންކަން ބަލަހައްޓާ ފަރާތްތަކުގެ ޒިންމާއެއް ކަމުގައި ވީނަމަވެސް ރޭ ޝިޔާމް މަޖިލީހުން ނެރުނީ އެމްޑީޕީ މެންބަރުން ވެގެންނެވެ.\nޝިޔާމް މަޖިލީހުން ނެރުމުގެ ތެރޭގައި އޭނާ ވައްޓާލާފައި ވެއެވެ. އެކަމުގެ ސަބަބުން އޭނާގެ މައިބަދައަށް ގެއްލުން ވެފައިވާ ކަމަށް ޕީޕީއެމް އިން ވަނީ ބުނެފައެވެ.\nޝިޔާމަށް އެމްޑީޕީގެ މެންބަރުން ހަމަލާ ދިން މައްސަލަ މިހާރު ވަނީ ފުލުހުންނަށް ހުށަހަޅާފައެވެ. އަދި އެމައްސަލަ އިންޓަޕާލަމެންޓްރީ ޔޫނިއަން (އައިޕީޔޫ) އަށާއި އދ. އަށް ވެސް ހުށަހަޅުއްވާނެ ކަމަށް އިދިކޮޅު ފަރާތްތަކުން ވަނީ ބުނެފައެވެ.\nޖަމީލް ވަކިކުރުމަކީ މަޖިލީހުގެ ނިންމުމެއް، ސުޕްރީމް ކޯޓަށް ބަހެއް ނުބުނެވޭނެ: ދައުލަތް\nބޭއިންސާފާއި އަނިޔާވެރިކަން ބޮޑުވެފައި ވާތީ ދިވެހިން އެދެނީ އިންޑިއާގެ އެހީއަށް: ޖަމީލް\nޖޫން 2, 2020 11:34\nނުކުންނަން ވީ އަނިޔާ ވެރިކަމާއި އިދިކޮޅަށް އަވަސް އެމްޑީ.ޕީއަކަށް އެކަންޏެއް ނޫން މަގުމައްޗަށް ނުކުމެވޭނީ ކީ\nޖޫން 2, 2020 12:56\nރަގަނޅު ވާހަކައެއް ޖަމީލު ތިބުނީ އަނިޔާވެރިކަން ބަލަން ރައްޔިތުން ނުތިބޭނެ!! އެކަމަކު ރައްޔިތުން އަދިވެސް ތިބީި ހަމަ އަނިޔާވެރިކަން ބަލަން!! ހަމަ ބޭނުން އެއްޗެއް ހަދަނީ! މިކަމުގެ ސިލްސިލާއަށް އިތުރުވި ބޮޅެއް ރޭގައި މަޖްލިސްގެ ރައިސްގެ ބެލުމުގެ ދަށުން އޭނާގެ އެއްބާރުލުމާއެކު މަޖްލިސްތެރޭ ރޭގެ ދަންވަރު އެމްޑީޕީގެ މެމްބަރުން އެހިންގީ! މަޖްލީހުގެ ގަވާޢިދާ އުސޫލުތަކާ ޚިލާފު އަމަލެއް!! އިދިކޮޅު މެމްބަރަކު ޚިޔާލު ފާޅުކުރީމާ އެކަން ހަޖަމުނުވެ ރިޔާސަތުން ނަން އިއްވާ މަޖްލީހުގެ ތަޅަމުން ނިކުންނަން އެންގީ!! މެމްބަރަށް އަނިޔާކޮށް މާރާމާރީ ހިންގިއިރު މަޖްލީހުގެ ރައިސް އެކަމަށް ހިތްވަރުދިންކަމަށް މެމްބަރުން ބުނޭ!! ދެރަކަމެއް!! މިއީ އަނިޔާވެރި ގައުމަށްވެސް ޙަރާންކޯރުވާ ބައެއް!! ދައުލަތް ލޫޓުވަނީ! ވަޒީފާތަކުން ރައްޔިތުން ވަކިކުރަނީ! ދެރަކަމަކީ މިއަދު މިމީހުންނަށް މިގާމުތައްދިނީ ދިވެހި ރައްޔިތުން އެއްވެސް ވަރަކަށް ނުވިސްނާ! ޔާމީންގެ ސަރުކާރު ކަމުނުގޮސްގެން ގެނައި މީހުންނަކީ މިކަހަލަ ބައެއްކަން ދިވެހި ރައްޔިތުންނަށާ ސިޔާސީ ތިން ރަންޑިންނަށްވެސް ރަގަނޅަށް އެގޭނެ!! މިހާރު ދެން ހިތާމަ ކުރަނީ ކީއްކުރަން!! އިންސާފެއް ނުލިބޭނެ ދެ ލޯ މަރައިގެން ނުފެންނަ އަޑުނީވޭ ބަޔަކަށް ހެދިގެން ހަރަށްވަދެ ރައްޔިތުން ފިލާތިބެގެން!! ތިމެމްބަރު ނިސްބަތްވާ ދާއިރާއަށްވެސް ދާނެ މިވެރިން!! ނިކަން ކެެރިގެން ނިކުތީމަ އިހުތިޖާޖު ފާޅުކުރީމަ އަޑުއިވޭނެ!!\nޖޫން 2, 2020 15:17\nއާއެކޭ. އެކަމަކު އެކަން ކުރަން ދަންނަ ކެރޭ ބަޔަކު ނެތް މޑޕ ގަ ނޫނީ . ތިހެން ކިޔަކިޔާ ތިބޭ\nޖޫން 2, 2020 12:07\nލަދުހަޔާތުގެ ކަނފުޅެއްވެސް ނެތްމީހެއް މީ އަދި މިކަހަލަ ހަޔާތްކުޑަ މީހުންގެ ވާހަކަ ތައް ނޫސްތަކުގަ ޖަހާތީވެސް ހައިރާންވޭ..\nޖޫން 2, 2020 12:33\nރައްޔިތުން ވަރުބަލި ވެއްޖެ ކަލޭމެންގެ ސިޔާސީ ކޯޅުމުގެ ތެޅި ތެޅި. ތިތާނގަ ނެތް ރަނގަޅު އެކަކުވެސް.\nޖޫން 2, 2020 12:34\nކަލޭ ކަހަލަ ކަނޑުކޮހުން ބަންދުކުރަން ގުރައިދޫގަ އިތުރު ކޮށްޓެއް ގާއިމުކޮށް އެކަން އަވަސްކުރަންވީ!\nޖޫން 2, 2020 16:38\nފިލައިގެން ޔޫކޭއަށް ދިޔަފަހުން މިކަލޭގެ ބުއްދިހަމަޖެހޭހެނެއް ހިޔެއްނުވެޔޭ.\nޖޫން 2, 2020 12:42\nމަގުތައްމަތީ މީހުން ގިނަކަމުން ހިނގާނުގެނެވިގެން މިއުޅެނީ. ހެޔޮނުވާނެ. ރައްޔިތުން ގެއައްވައްދާ\nޖޫން 2, 2020 12:47\nޑރ.ޖަމީލް މަނިކްފާން ތިވިދާޅުވީ ހަމަ ރަގަޅަށް..ރައްޔިތުން ވެރިކަން ހަވާލުކުރަނީ ރައްޔިތުންގެ މަންދޫބުންނާއި ރައްޔިތުން ފުނޑާލާކަށްނޫން...ރޭގަ ރ.ނަޝީދުގެ އޯޑަރަށް ޝިއާމްއަށް އަނިޔާކުރި މެންބަރުންގެ މަށްޗަށް ޖިނާއީ ދައުވާކުރަންޖެހޭނެ... އެއްވެސް މެންބަރަކަށް ލިބޭ ހައްގެއްނޫން އެހެން މެންބަރަކަށް ގޯނާއެއްކުރުމީ... ފުރަތަމަ ދާނީ މާފުއްޓަށް، ދެން މުޅިރާއްޖޭގައި ފެތުރި ޤައުމު ދާއްބަތަކުގެ ވަކިން ސަލާމްތްކުރާނީ. ހީކުރާނެކަމެއްނެތް ..ރައްޔިތުން ފިއްތާ ފުނޑާލައިގެން ވެރިކަން ކުރެވިދާނެކަމަށް... ޝަރީއަތުގެ މަޖްލިސްއާއި ހުކުމް ތަންފީޒުކުރަން އޮންނާނީ ގުޅަ ކުޅޭފަސްގަޑުގައި...\nޖޫން 2, 2020 16:34\nޜަށްޔިތުން ފުޑާލައިގެން ވެރިކަން އުޅުނު ވަގުދާއްބަ އެއޮތީ ޖަލުގަ. ޥަރަށްސަލާމް.\nޖޫން 2, 2020 12:48\nއުސްތާޒެވެ. ގޯސްވެގެންމިއުޅެނީ އަޅުގަނޑުމެންނެވެ. އެއީ ގޮތާފޮތާއެގިތިބެ(އުސްތާޒްވެސްހިމެނިގެން) މިބަލާވެރި ކަން ދެވަނަފަހަރަށްގެނައީ (ވަގަށްވޯޓުނެގިއަސް)އަޅުގަނޑުމެންނެވެ. މިއޮތީއެބުނާގޮތަށް"އަމިއްލައަށްފޭހުނުއިލޮށިލަށް" ވެފައެވެ. ބޭރުގެބާރުވެރި ކަމާއެ ކުއޮތްމިސަރު ކާރުދެންގުޑުވާލެވޭނީ އެހާލަތަށްގެނުވި " މީހުން" ނަށެވެ.އެހެނަސް ޖާހާމަގާމުގައި ފިތިފަތިބިބަޔަ ކަށް ކުރެވޭނީ ކޮން ކަމެއްބާ؟؟؟؟؟؟؟\nބަ ޚަބަރު ކުޑޭ --\nޖޫން 2, 2020 12:50\nއަވަހަށް ނިކުމެ އެންމެން އެކީ ބޮނޑި ބަތް ކައްކާނީ\nޖޫން 2, 2020 12:54\nޖަމީލް ލަދު ހަޔާތް ކުޑަވީ ކީއްވެ؟ ޖަމީލް އާދޭތެރޭ އޭރުގެ ސަރުކާރު ލައްވާ އެހުރިހާ ނުބައެއް ހެއްެދީ އަދީބު ލައްވާ އެމްޑީޕީ އަޑީގައި އޮވެގެން. އެއީ ފެންނަނަހުރ ި ޙަޤިގަތެއް. ވެރިކަން ނުލިބެނީސް އިންސާފާ ހަމަ ހަމަކަމަށް ގޮވަމުން އައި މީހުންނަށް އެކަން ނުވުމުން ޖަމީލް މެން އަނަގަހުޅުވާނެނޫންތޯ ޖަމީލް މެންވެސް ހީކުރީ މިމީހުންނަކީ މިކަމަށް ކުފޫ ހަމަވާ މީހުންކަމަށް. ވީ އެއްކަމެއްވެސްނެތް. ވެވުނު ހާކަމަކީ މިމީހުންއެމީހަކަށް އެއްމެ ޖެހިލުންވާ މީހާ ޖަލަށްލުން.އެއީ ވެސް ބޭއިންސާފުން.އަދީބު އެހެރީ ގޭގަ ބަހައްޓާފ . ދިވެހިރައްޔިތުންގެ ފައިސާއިން ފެންވެރި މީހާ ހުރީ ގޭގަ. އެކަމުންވެސް އެނގޭ އިންސާފަ ހަމަހަމައޭމީމީހުން ކީ ވަކި މީހަކު ޖަލަށް ލާންވެގެންކަން.\nޖޫން 2, 2020 12:57\nއެމްޑީޕީ އަކީ މިޤައުމުގެ ހަލާކު. ހަޖަމް ވާބއެއްނޫން.އަބަދުވެސް ހަމަނުޖެހުމާ ތެޅުމާ ފޮޅުމާ ރޯކުރުމާ ގަޔަށް ބޮލަށް އެރުމާ. މިކަންކަމުން ޕީއެޗްޑީ ލިބިފަ ތިބިބައެއް.\nޖޫން 2, 2020 13:04\nއަނިޔަވެރިކަމާއި ދެކޮޅަށް ނުކުމެ މިކައުމު ހަމަމަގަށް އެޅުވުމަށް ތައްޔަރުތޯ؟ މިއަކީ އެމްޑީޕީގެގައުމެއްނޫން އެމްޑީޕީއަކީ މިގައުމުގެ ބައިގަނޑެއް ވީއިރު އެމްޑީޕީ ކުދިންތަޅާތެޅުން އެހެންކުދިންވެސް ތަޅާނަމަ ގައުމު ހަމަމަގަށް އެޅޭނެ ހަމަހަމަކަމަކީ މިނާނާޅިން މިނުން\nޖޫން 2, 2020 13:09\nނިކުންނަން ވީ ބައެކުބޭނުން ހާގޮތަކަށް ކަންތައް ކުރުމުގެ ފުރުސަތުދީގެން ނުވާނެ ނަމުން ސޯލިހު ކަމުން މަންމަން\nޖޫން 2, 2020 13:25\nމިކަހަލަ ދެއުޅިއެއްނުވާ މީހަކު އެއްޗެއް ބުނެލާއިރަށް ނޫހުގަ އެވާހަލަ ލިޔާތީވެސް ދެރަވޭ. މީނަމީ ވަރަށް ބޮޑުތަނުން ފެއިލް ވެފައިވާ މީހެއް.\nޖޫން 2, 2020 13:31\nބޮޑިބަތް ތީ ލަދުހަޔާތުގެ ކަނފުޅެއްވެސް ނެތްމީހެއް\nޖޫން 2, 2020 13:32\nހަމަ މިހާރުވެސް ނިކުނަން ތައްޔާރު އަވަސް ކުރޭ\nޖޫން 2, 2020 13:33\nއަންނި މިގައުމުން ބޭރުކުރާދުވަސް އަނެއްކާވެސް ކައިރިވަނީ މުޅިމި ގައުމު ހަލާކުކުރުމުގެ ނަތީޖާ މިއަދު ހިއުމަންރައިޓްސް ކޮވިޑުގަ ހެއްވާކަމެއް ސިޔާމު ދިފާއުގަ މިއަދު އެކަހުވެސްނެތް އެމީހާ އަށް ހަދާލިގޮތް ދެކިބަލަ އައްނި ގޮވީ ނެތޭށޭ ނެރެވޭނޭ ރައްޔިތުންނޭވިސްނާލަބަލަ މީތަ މަޖިލީހުގެ ރައީސެއްގެ ފެންވަރަކީ ބޯހަލާކު ގައުމުހަލާކު\nޖޫން 2, 2020 13:34\nރިޔާސަތުން އަނެއްކާވެސް އާކަމެއްމިދަސްކޮށްދިނީ ދެންއެއްވެސްދައުރެއްގަ މެމްބަރުންނަންއިއްވުމުން މެމްބަރުން ބޭރުކުރަން ސެކިއުރެޓީ ބޭނުންނުވާނެކަށް ރޭގަރިޔާސަތުން އެއަންގާދިނީ ކުރިޔަށްއޮތްތަނުގަ މިމަންޒަރުފެނިގެންދާނެ\nޖޫން 2, 2020 13:35\nކޮބާަ ތިޔަބުނާ އަނިޔާ ކުރިމީހާ އޭނާ އޮތީ ޖަލުގާ މިސަރުކާރު ހިގަމުންދަނީ ރަނގަޅަށް ވަރަށް އޯގާތެރި ސަރުކާރެއް.\nޖޫން 2, 2020 13:36\n4،5މީހުނަށް ކީއްކުރެވޭރީ. އެމް.ޑީ.ޕީ މީހުން މަގުމައްޗަށް ނުކުންނައިރު ފަހަތުން ވަރުގަދަ ލަސްކަރެއް ނުކުންނާނެ. ތިޔަބުނާ 95 ހާސް ހުގެ ތެރެއިން ފެންނާނީ 4-5 މީހުން\nޖޫން 2, 2020 14:01\nނަޝީދުގެ މައްޗަށް ދައުވާއުފުލެންޖެހޭ. އަނިޔާވެރިކަމަށް ހިތްވަރުދީ ގައުމުގެ އަމންއަމާން ކަމށްބުރޫ އަރާގޮތަށް ރައްޔިތުންގެ ފަރަތުން ހޮވަފަހުތި އެމީހުންގެ މެންބަރަށް އަނިޔާވެރިވުމުން\nޖޫން 2, 2020 14:02\nނުހައްގުން ޔާމީން އަށް ހުރިހާ އަނިޔާ އެއް ދީފަ މިއަދު ތިކަހަލަ ވާހަކަ ދެއްކިއަސް ތީނުވާނެ މާރަނގަޅު މީހަކަށް\nޖޫން 2, 2020 14:03\nޓެރަރިޒަމްގެ ދަެުވާކޮށް ޖަލަށްލަފައޮތީ ރަނގަޅަށް. ތިބުނި ޓެރަރިޒަމްއާ އަނިޔާވެރިކަމަށް ހިތްވަރުދޭ މީހެއް.\nޖޫން 2, 2020 14:48\nމަޖްލިސްމެންބަރުން ގިންގީ މާރާމާެރީ. އެމީހުންގެ މައްޗަށް ޖިނާއީ ދަެުވާކޮށް މެންބަރުކަމުން ވަކިކުރެވެންޖެހޭނެ.\nޖޫން 2, 2020 14:50\nނައިފަރު ދާއިރާ މީހުންގެ މޫނުމަތީ ޖެހި އެތިފަހަރެއް! އަހަރެމެން ދާއިރާނަމަ މިތަން އެމެރިކާގެ މިހާރުގެ ހާލަތަށް ދުއްވާލަން ކުރެވުނުހާކަމެއް ކުރާނަން.\nޖޫން 2, 2020 15:11\nބިޑިބަތް ކައްކައިގެން ނިކުމޭ. ގުބޯ\nޖޫން 2, 2020 15:16\nޖޫން 2, 2020 16:26\nޖަމީލަކީ ވެރިކަމުގައި އަނިޔާވެރިކަން ތައާރަފް ކުރި ބޭފުޅާ\nޖޫން 2, 2020 16:51\nހަޔާތްކުޑައީ ކަލޭ. މެޖޯރިޓީ އޮވެގެން ޕީޕީއެމާ ޑީއާރުޕީން ތިޔަމަޖްލީސް 10 އަހަރު ހިންގައިފި. އެކަމަކު މޭކަށިގަނޑެއް ފަޅައެއްނުލާ. ޖާހިލުން ވެރިކަން ހިންގާތީވާގޮތް.\nޖޫން 2, 2020 17:01\nގައްޑާވާން މީ ދެންކާކު\nޖޫން 2, 2020 17:54\nއަދިވެސް ކޮމެންޓް ލިޔެލިޔެ އަހަރުމެން ތިބެންޖެހޭނީ. ހަމަ މިބީތާއިން (އެކި އެކި ޕާޓީ މީހުންތައް) އަހަރުމެންނާއި ދަރިންގެ ކުރިމަގު ނަގާލާއިރުވެސް އަހަރުމެން ތިބޭނަން ކުޅިބަލަން. ހެޔޮވިސްނުން ދިވެހިންނަށް މީން ޒަމާނަކު ނާންނާނެ. ބީތާއިން ހޮވާނެ. ދުނިޔޭގަ އޮތް އެންމެ މުއްސަނދި ގައުމު އޮޔާވަޔާތެރޭގައި ތެޅިތެޅި ފަނާވެދަނީ. ވިސްނާނެ ދަރިޔަކު ނެތް.\nޖޫން 2, 2020 18:05\nމިހާރު ތިޔަބުނާ ޕާޓީއައް މަޖްލިސްގެ ކަރާމަތާ ގަވާއިއިދާ އިނގިގެން އުޅުނަކަސް މަޖިލިހުގެ ގަވައިދާ ކަރާމަތާ ގާނުނުއަސާސީޔައް ފައިންއަރާ މަޖިލިސް ހުއްޓުވަން މިގައުމުގައި ދަސްކޮއްދިން ޕާތީގެ މީހުން މަޖިލީހުގައި މާ މާތް ކަމައް ހެދުނަކަސް އެޔޮއްތީ ޔޫޓިއުބުގަ ތެޅުނުތެޅުމާ ގައްސަކަކަރާތާ ކުޅުޅުނު ކުޅި5ކުޅިކުރިޔަށޭ ކިޔައިގެން ލަދެއް ނުގަނޭނު ވާހަކަދައްކާކައް ރައްޔިތުންގެ ހައްގޭ ކިޔާފައި ކޮބަތޯ ރައްޔިތުންގެ ހައްގު ގާނޫނެއްގެ ހިޔަލުގައި ރައްޔިތު އެންމެން އަޅުވެތިކޮއްގެން ޖީއެސްޓީގެ ނަމުގައި ޖިޒީ ނަގައިގެން އަމިއްލަޔައް ބޮޑުމުސާރަ ކަނޑައަޅައިގެން ރައްޔިތުން ދާއޮހޮރުވަލައިގެން ހޯދާރުފިޔާކޮޅުންނަގާ ޖިޒީގެ ރުފިޔާއިން މުސާރަޔާ އިނާޔަތަނަގައިގެން އަނބިދަރިންނައް ކާންމިދެނީ ކޮބާތޯ ލަދުހަޔާއް\nޖޫން 2, 2020 18:51\nބަލަ ޖަމީލޫ....މިހާރު ކިހިނެއް ތިވަނީ...؟؟ މައުމޫނުގެ އަނިޔާވެރި ވެރިކަން ނިންމާލަން...އަންނިގެ އަނިޔާވެރި ވެރިކަން ނިންމާލަން، ޔާމިން ގެ އަނިޔާވެރި ވެރިކަން ނިންމާލަން..މިހާރު އަނެއްކާ އިބޫ އެންޑް އަންނިގެ އަނިޔާވެރި ވެރިކަން ނިންމާލަން ތިޔަގޮވަނީ... ކަލެއައް އަނިޔާވެރި ވެރިކަމެހ ނޫނީ ފެނުނުތަ...ޔާމީން ސަރުކާރާ ދެކޮޅައް ކަލޭ ނުކުތީވެސް ހަރުއަޑުން ހަމަ ތިހެން ކިޔަމުން...ކަލޭމެން މި ދައްޖާލު ސަރުކާރު ގެނައުމައް އެންމެ ކުރީ ސަފުގަ އެއިރުވެސް ތިބީ...ލަދު ކޮބާތަ މިހާރު އަނިޔާވެރިކަމޭ ކިޔާ އަގަ ހުޅުވަނީ...ކަލޭ ނުލާހިކު ލޯބިން ގެނައި ސަރުކާރެއް ނުން މި ސަރުކާރަކީ...އަދިވެސް އިތުރައް ބޭޒާރު ނުވެ ގޭގަ އޮވޭ...


ކައުންސިލްގެ4ވަނަ ދަޢުރުގެ 2021 ވަނަ އަހަރުގެ 42 ވަނަ ނިންމުން - R. Fainu Council\nކައުންސިލްގެ4ވަނަ ދަޢުރުގެ 2021 ވަނަ އަހަރުގެ 42 ވަނަ ނިންމުން\nއިބްރާހީމް ފަހީމް 7:49 PM ނިންމުން\nނިންމިގޮތް: J-GOM ފަންޑުގެ ޖީ.އެލް.ކޯޑު 423001 އިން 2800.00ރ. (ދެހާސް އަށްސަތޭކަ ރުފިޔާ) އުނިކޮށް، ޖީ.އެލް.ކޯޑު 423002 އަށް 2800.00ރ. (ދެހާސް އަށްސަތޭކަ ރުފިޔާ) އިތުރުކޮށް، ޖީ.އެލް.ކޯޑު 226002 އިން 5000.00ރ. (ފަސްހާސް ރުފިޔާ) އުނިކޮށް، ޖީ.އެލް.ކޯޑު 222008 އަށް 5000.00ރ. (ދެހާސް އަށްސަތޭކަ ރުފިޔާ) އިތުރުކޮށް، ސްޕޯޓްސް ކައުންސިލަރގެ މުސާރަ އާއި އެލަވަންސް ދިނުމަށް L-CTPF ފަންޑަށް 28،803.20ރ. (އަށާވިސްހާސް އަށްސަތޭކަ ތިންރުފިޔާ ވިހިލާރި) އިތުރުކޮށް، ޚަރަދުކުރާގޮތަށް، މިއަހަރުގެ ބަޖެޓް ކޮންޓްރޯލް ހެދުމަށް ނިންމުން.\nޖަލްސާގެ ނަންބަރު: 14 ވަނަ ދައުރުގެ4ވަނަ ޖަލްސާ\nތާރީޚް: 26 އޯގަސްޓް 2021\nކައުންސިލްގެ4ވަނަ ދަޢުރުގެ 2021 ވަނަ އަހަރުގެ 42 ވަނަ ނިންމުން Reviewed by އިބްރާހީމް ފަހީމް on 7:49 PM Rating: 5


Male City gai aadhayaa hilaafah bulhaa ginave aanmu sihhathu nurahkkaluge thereygai - One Online\nމާލޭ ސިޓީގައި އާދަޔާ ހިލާފަށް ބުޅާ ގިނަވެ އާންމު ސިއްހަތު ނުރައްކަލުގެ ތެރޭގައި\nމާލެ، ގޭގޭގައި ގެންގުޅުނު ގިނަ ބުޅާތަކެއް ގޭގެއިން ނެރެ، މާލޭގެ އިންޑަސްޓްރިއަލްޒޯން އަށް ދޫކޮށްލާފައި -- ވަން ފޮޓޯ: މުހައްމަދު ހައްޔާން\nމާފަންނު އޭސް ހާޑްވެއާ ކައިރީ ގޯޅިގަނޑެއްގައި ދިރިއުޅޭ ފަސް މީހުންގެ އާއިލާއަކުން އެމީހުން ދިރިއުޅެމުން އައި އެޕާޓްމަންޓް ދޫކޮށް އެހެން ގެއަކަށް ބަދަލުވާން ނިންމީ އެހެން ސަބަބެއް އޮވެގެނެއް ނޫނެވެ. އެ ގެ ހުންނަ ގޯޅީގައި ބުޅާ ގިނަވެ އުޅެން އުނދަގޫވާ ހިސާބަށް ދިއުމުންނެވެ. މުޅި ގޯޅި ނަޖިސް ކޮށްފައި އޮންނާތީ އެ ހިސާބުގައި އުޅެވެން ނެތިގެންނެވެ.\n"އެހާ ހަނި ގޯޅިއެއް. އެ ގޯޅި ދެ ފަރާތަށް މި ހުންނަނީ ބުޅާ ސީ ލާފައި. އެހާ ފަކުރު. ބައްޔެއް ވެސް ޖެހިދާނެ ކަމުގެ ބިރު އެބައޮތް. އެހެންވެ މި މަސް ނިންމާފައި މި ގޭ ދޫކޮށްލަން މިއުޅެނީ،" އެ އާއިލާ މެމްބަރަކު "ވަން" އަށް ބުންޏެވެ.\nއާދަޔާ ހިލާފަށް މާލޭގައި ބުޅާ ގިނަވެއްޖެ އެވެ. އެއީ ސުވާލެއް އޮތް ކަމެއް ނޫނެވެ. މަގުތަކާއި ޕާކްތަކުތަކާއި ގޯޅިތަކުގައި ވެސް އެތައް ބުޅަލެއް އުޅެ އެވެ. ވަކި މީހަކު ބަލަހައްޓަމުން ނާންނަ އެތައް ބުޅަލެއް އޭގެ ތެރޭގައި ހިމެނޭ އިރު އެ އެއްޗެހި ކައިބޮއެ އުޅެނީ ގޭގެއިން އުކާލަން ނެރޭ ކުނިކޮތަޅުންނެވެ. ކުނި ކޮތަޅުތައް މަގުތަކަށް ނެރުމުން އެ ކޮތަޅުތައް، ފަޅައިގެން އުކާލަން ނެރެފައި ހުންނަ ކުނި ކައިހަދަ އެވެ. އެފަދަ ބުޅާތައް ގިނައިން ނިދައި އުޅެނީ ވެހިކަލްތަކުގެ ދަށުގައްޔާއި ގޭގޭ ފުރާޅު މަތީގައްޔާއި އަސްކަނިތަކުގެ ދަށުގަ އެވެ.\nބުޅާ ގެންގުޅުމަށް ލޯބި ކުރާ އެތައް ބަޔަކު އުޅޭއިރު އެ އެއްޗެހި ދެކެ ބިރު ގަންނަ އެތައް ބަޔަކު ވެސް އުޅެ އެވެ. މާލޭގައި އިންތިހާއަށް ބުޅާ ގިނަ ވުމުން ބުޅާ ދެކެ ބިރު ގަންނަ މީހުންނަށް މަގުތަކަށް ނުކުމެ އުޅެން ޖެހިލުންވާ ހިސާބަށް ކަންތައްތައް މިވަނީ ގޮސްފަ އެވެ.\n"އަޅުގަނޑުމެންގެ ދައްތަމެން ގެ ހުންނަ ގޯޅީގައި އުޅޭ ބުޅާތައް ސިޑިން އެ ގެއަށް ވެސް އަރާ. ގޭތެރެއަށް ވެސް ވަދޭ. އެހެންވެ ބިރުން މިހާރު އެ ގެއަކަށް ނުދަން،" އޯކިޑްމަގުގައި ހުންނަ އާއިލާ ގެ ގެއަށް ނުދާ ސަބަބު ބުނެދެމުން ޒުވާން އަންހެން ކުއްޖަކު ބުންޏެވެ.\nކެއިންބުއިމުގެ ހިދުމަތް ދޭ ތަންތަނަށް ބަލައިލިޔަސް އަދި ތަރުކާރީ އާއި މޭވާ ވިއްކާ މާރުކޭޓުތަކަށް ބަލައިލިޔަސް މިހާރު އެންމެ ގިނައިން އުޅޭ އެކައްޗަކަށް ބުޅާ މިވަނީ ވެފަ އެވެ. މަގުތަކާއި އިމާރާތްތަކުގެ ތެރެއަށް ބުޅާތައް ވަނުމުގެ އިތުރުން އެ ތަންތަނަށް އެ އެއްޗެހި ނަޖިސް ލުން އާއްމެވެ. މިއީ ބަލިމަޑުކަމެއް ފެތުރުމުގެ ފުރުސަތު ބޮޑު ކަމެކެވެ.\nހުޅުމާލޭ ބީޗު ސަރަހައްދުގެ ކެފޭތަކުގައި މީހުން ކާން ބޯން ތިބޭ އިރު މޭޒުތައް މައްޗަށް ވެސް އެ ސަރަހައްދުގައި އުޅޭ ބުޅާތައް އަރަ އެވެ. ބައެއް ފަހަރު ނުވިސްނައި ތިއްބައި ކާ ތަށިތަކަށް ދޫވެސް ކޮއްޕައެވެ.\nބުޅަލުން އެތައް ބައްޔެއް ފަތުރާ\nޑރ. އަބުދުލް އަޒީޒު ހަމީދު ލިޔުއްވާފައިވާގޮތުން ބުޅަލުގެ ނަޖިހަކީ ގައިންގަޔަށްއަރާ ވަރަށް ގިނަ ބަލިތަކުގެ މަސްދަރަކަށްވުމަކީ އެކަށީގެންވާ ކަމެކެވެ. ޑރ. އަޒީޒު ވިދާޅުވާގޮތުން ބުޅަލުގެ ސަބަބުން ބަލި ފެތުރެނީ ބުޅާ ދަތް އެޅުމުން ނޫނީ ވަކިއެޅުމުން ނުވަތަ ބުޅަލުގައި އަތްލުމުން ނުވަތަ ބުޅަލުގެ ނަޖިހުގައި އަތްލެވުމުން ނުވަތަ ބުޅަލުގެ ނަޖިސް ކެވުމުން ނޫނީ ބޮވުމުންނެވެ.\n"ދަތްއަޅައިގެންނާއި ވަކި އެޅުމުން އިންސާނާގެ ހަށިގަނޑަށް ބަލި ވާސިލުވާ ގޮތަކީ ބުޅަލުގެ އަނގައިގެ ތެރޭގައި ހުރި ޖަރާސީމު ދަތް އެޅުން ނޫނީ ވަކިއެޅުމުގެ ތެރޭގައި އިންސާނާގެ ހަމުގެ ތެރެއަށް ވާސިލު ވުމެވެ. ދަތް އަޅާއިރަށް ވަގުތުން ދަތް އެޅި ހިސާބު ސައިބޯނިލައިގެން ހޫނު ފެނުން ދޮވެލެވިއްޖެނަމަ ބައްޔެއްގެ ޖަރާސީމު ހަށިގަނޑަށް ވާސިލު ވުމުގެ ފުރުސަތު ކުޑަކުރެވޭނެ އެވެ. ދަތްއެޅި ހިސާބު ރަތްވެ، ދުޅަވެއްޖެނަމަ ޑޮކްޓަރަށް ދެއްކުން މުހިއްމެވެ." އަޒީޒު ބްލޮގުގައި ލިޔުއްވާފައިވެ އެވެ.\nޑރ. އަޒީޒު ވިދާޅުވާގޮތުން ބުޅަލުގެ ޒަރީއާއިން ފެތުރިދާނެ ބަލިތައް\n• ޓޮކްސޯޕްލާޒްމޯސިސް: ޓޮކްސޯޕްލާޒްމޯސިސް އަކީ ބުޅާ ފަދަ ޖަނަވާރުގެ ހަށިގަނޑުގައި އުޅޭ ޖަރާސީމަކުން (ޕެރަސައިޓް) ޖެހޭ ބައްޔެކެވެ. ޓޮކްސޯޕްލާޒްމޯސިސް ޖެހެނީ ބަލި ޖައްސާ ޖަރާސީމް ނުވަތަ ފަނީގެ ބިސް ހަށިގަނޑަށް ވަނުމުންނެވެ. މިއީ ބުޅަލުގެ ނަޖިހުގައި ހުންނަ ޖަރާސީމަކަށްވާތީ، މިޖަރާސީމް ބުޅަލުގެ ނަޖިހުގެ ޒަރީއާއިން އިންސާނުންނަށާއި އެހެނިހެން ޖަނަވާރުންނަށް ވާސިލުވާ ގޮތް މެދުވެރިވެއެވެ.\n• ކެޓް ސްކްރެޗް ޑިޒީ: ކެޓް ސްކްރެޗް ޑިޒީޒް އަކީ ބުޅަ ދަތްއަޅާ ނޫނީ ވަކިއަޅާ ތަނުގައި އުފެދޭ ބައްޔެކެވެ. މިއީ ބުޅަލުގެ ނަޖިހުގައި ހުންނަ ޖަރާސީމަކުން ޖެހޭ ބައްޔެކެވެ. މިބަލި ޖެހެނީ “ބާރޓޮނެލާ ހެންސިލޭ”ކިޔާ ބެކްޓީރިޔާއެއްގެ ސަބަބުންނެވެ. މިހެންވެ މިބައްޔަށް “ބާރޓޮނެލޯސިސް" ކިޔައި އުޅެއެވެ. މިބަލި ޖެހުމުން ބުޅާ ދަތް އަޅާ ތަނުގައި ރަތްކުލައިގެ ފޮޅެއް ކަހަލަ އެއްޗެއް ނަގާނެއެވެ. އޭގެ އިތުރުން ހުން އައުން، ބޮލުގައި ރިހުން، އަދި ގޮށްލުން ފަދަ އަލާމާތްތައް ފެނިދާނެ އެވެ.\n• ސަލްމަނެލޯސިސް: މިއީ ބުޅަލުގެ ސަބަބުން ފެތުރިދާނެ، ބެކްޓީރިޔާއެއްގެ ސަބަބުން ޖެހޭ ބައްޔެކެވެ. ބުޅަލާއި، މީދަލާއި، ހިކަނދި ފަދަ ދިރޭ ތަކެތީގެ ހަށިގަނޑުގައި ސެލްމަނެލޯސިސް ޖައްސާ ޖަރާސީމު ހުރެއެވެ. މިބަލި ޖެހެނީ ބުޅަލާއި، ހިނކައްޖާއި، މީދާ ފަދަ ޖަނަވާރުގެ ބޮޑުކަމުނަޖިހާއި، ތަޣައްޔަރުވެފައިވާ ކާބޯތަކެތި ބޭނުންކުރުމުންނެވެ. އެހެންކަމުން ސެލްމަނެލޯސިސް ގިނައިން ފެތުރެނީ ޖަރާސީމާއި ތަޣައްޔަރުވެފައި ހުންނަ ކާބޯތަކެތި ކެއުމުންނެވެ. އެގޮތުން ބުޅަލުގެ ނަޖިހުގައި ހުންނަ ޖަރާސީމު ކާބޯތަކެއްޗާއި ތަޣައްޔަރުވެގެން ވެސް ސެލްމަނެލޯސިސް ޖެހިދާނެ އެވެ.\n• ކެމްޕައިލަބެކްޓީރިއޯސިސް: ކެމްޕައިލަބެކްޓީރިއޯސިސް އަކީ (ކާނާވިހަވުމުގެ) ބޭރަށްހިންގުމުގެ ވައްތަރެކެވެ. ބަލިޖެހިފައިވާ ޖަނަވާރު(ބުޅާ، ކުއްތާ)ގެ ބޮޑުކަމުނަޖިހުގައި ބީހި، އަތްލައި ހެދުމަކީ ކެމްޕައިލަބެކްޓީރިއޯސިސް ބަލިޖެހިދާނެ ކަމެކެވެ. ބަލިޖެހުމުން ފެނިދާނެ އަލާމާތްތަކުގެ ތެރޭގައި ބޭރަށްހިންގުން، މޭނުބައިކުރުން، ހޮޑުލުން، ބަނޑުގައި ރިހުން، އަދި ހުންއައުން ފަދަ ކަންތައްތައް ހިމެނެއެވެ.\n• ގިއާރޑިއޭސިސް އަދި ކްރިޕްޓޯސްޕޮރީޑިއޭސިސް: ގިއާރޑިއާ، އަދި ކްރިޕްޓޯސްޕޮރީޑިއަމް ޖަރާސީމު ބުޅަލުގެ ހަށިގަނޑުގައި ހުންނާތީ، ބުޅަލުގައި އަތްލައި ހެދުމަކީ މިދެބަލި ވެސް ޖެހިދާނެ ކަމެކެވެ. އާންމު ގޮތެއްގައި މިބަލި ޖެހެނީ ވެސް ބުޅާ ފަދަ ޖަރާސީމު އުފުލާ ޖަނަވާރުތަކުގައި އެއްވެސް ކަހަލަ ހުރަހެއްނެތި ބީހި އަތްލައި ހެދުމުންނެވެ. ބޭރަށްހިންގުމާއި، ބަނޑުގައި ރިއްސުމަކީ އެންމެ އާންމުކޮށް މިބަލިތަކުގައި ފެންނާނެ އަލާމާތްތަކެވެ.\n• ޓޮކްސޯކޭރިއޭސިސް : ޓޮކްސޯކޭރިއޭސިސް އަކީ ބުޅަލުގެ ހަށިގަނޑުގައި އުޅޭ “ޓޮކްސޯކޭރާ ކޭޓައި” ކިޔާ ދިގުފަނީގެ ވައްތަރަކުން ޖެހޭ ބައްޔެކެވެ. މިއީ އިންސާނުންނަށް ވަރަށް އާންމުކޮށް ޖެހޭ ބައްޔެކެވެ. ބުޅަލުގެ ނަޖިހާއި، ތަޣައްޔަރުވެފައިވާ ފެންބުއިން، ނުވަތަ ކާބޯތަކެތި ބޭނުންކުރުމުން މިބަލިޖެހިދާނެ އެވެ. ނޫނީ މިބަލި ޖައްސާ ޖަރާސީމާއި ތަޣައްޔަރުވެފައިވާ އަތް (މިސާލަކަށް ވެއްޔަށް އަތްލައިހެދުމަށްފަހު) ނުދޮވެ، އަނގަޔަށް ލައިފިނަމަ ވެސް މިބަލިޖެހިދާނެއެވެ. ބަލީގެ ސަބަބުން ފެނިދާނެ އަލާމާތްތައް އެކިމީހުންނަށް ތަފާތުވެދާނެ އެވެ. އާންމުކޮށް ފެނިދާނެ އަލާމާތްތަކުގެ ތެރޭގައި ހުންއައުން، ކެއްސުން، ގައިންބިހިނެގުން ފަދަ ކަންތައްތައް ހިމެނެއެވެ. ނިއުމޯނިޔާ ޖެހުން، ފުރަމޭ ބޮޑުވެ ދުޅަވުން ފަދަ ނުރައްކާތައް ދިމާވުމަކީ ވެސް ވެދާނެ ގޮތެކެވެ.\n• ދަދު: ދަދަކީ ފަންގަސް ގެ ސަބަބުން ޖެހޭ ހަމުގެ ބައްޔެކެވެ. ހަމުގައި ނަގާ ދަދު އާންމުކޮށް ހުންނަނީ ވަށްބުރުގެ ބައްޓަމަށެވެ. ބުޅާ ފަދަ ޖަނަވާރުގެ ގައިގައި އަތްލައިހެދުމުން އެފަދަ ޖަނަވާރުގެ ގައިން، އިންސާނުންގެ ގަޔަށް ދަދު ވާސިލުވުމަކީ ވެދާނެގޮތެކެވެ.\nބުޅާ މިހާ ގިނަވެފައިވާއިރު އެއިން ރައްކާތެރިވުމަށް އެކަށީގެންވާ ފިޔަވަޅުތަކެއް އަޅަން ޖެހެ އެވެ. ބުޅަލުގެ އަސަރު ކޮށްފައިވާ އެއްޗެއް ނުވަތަ ތަނެއްގައި އަތްލެވިފައިވާނަމަ ސައިބޯނި ލައިގެން އަތް ދޮވުން މުހިންމެވެ.\nބުޅާ މިހާ ގިނަވެ އޭގެ ސަބަބުން ބަލިތަކެއް ފެތުރިދާނެ ކަމުގެ ބިރު ހީވެފައިވާއިރު އެކަމަށް އެންމެ މުހިންމު ފިޔަވަޅެއްގެ ގޮތުން ބުޅާ މަދު ކުރުމުގެ ޕްރޮގްރާމް ހިންގުން ވަރަށް މުހިންމެވެ. މާލޭ ސިޓީ ކައުންސިލުން މި ހަފްތާގެ ކުރީކޮޅުގައި ވަނީ މާލެއަށް ކުރިމަތިވެފައިވާ ބުޅަލުގެ މައްސަލަތަކަށް ހައްލު ހޯދުމަށް މަޝްވަރާ ކޮށްފަ އެވެ. އެ ބައްދަލުވުމާ ގުޅޭ އިތުރު ތަފްސީލެއް ނުލިބެ އެވެ.\nބުޅާ ގެންގުޅުމަށް ގިނަ ބަޔަކު ލޯބި ކުރާއިރު ދޭން ޖެހޭ ޓްރީޓްމަންޓްތައް ރަނގަޅަށް ދީގެން ގޭގައި ބުޅާ ގެންގުޅުމަކީ ހަމަ ރަނގަޅު ކަމެކެވެ. ނަމަވެސް އެއްވެސް ބެލެހެއްޓުމެއްނެތި މަގުތަކުގައި މިހާ ބުޅާ ގިނަ ވުމަކީ އޭގެ ސަބަބުން ނުރައްކާތެރި ކަމެއް ކުރިމަތިވެދާނެ ކަމެކެވެ. އެހެންކަމުން އެކަމާ މެދު އަވަހަށް ފިޔަވަޅު އަޅަން ޖެހެ އެވެ.\nގުޅޭ ޓެގު މާލެ ސިއްހަތު މޯލްޑިވްސް ފުޑް އެންޑް ޑްރަގް އޮތޯރިޓީ ކާބޯތަކެތި ޖަނަވާރުން


ފުލުހުންނާއި ރައްޔިތުންނާ ދެމެދު އޮންނަ ގުޅުން ބަދަހި ކުރުމާއި އާންމު ރައްޔިތުން ހޭލުންތެރިކޮށް މަޢުލޫމާތު ދިނުމަށް ފުލުހުން ކުރަމުންދާ މަސައްކަތްތަކުގެ ތެރެއިން، ޅ. ނައިފަރު ޕޮލިސް ސްޓޭޝަނުގައި މަސައްކަތްކުރާ ފުލުހުން، އެރަށު ރައްޔިތުންނާ ބައްދަލުކޮށް މަޢުލޫމާތުދީ ހޭލުންތެރިކުރުމުގެ ޕްރޮގްރާމެއް ހިންގައިފިއެވެ.\nމި ހިނގާ ޖަނަވަރީ މަހުގެ 29 ވަނަ ދުވަހުން ފެށިގެން ސިލްސިލާކޮށް ކުރިއަށް ގެންދާ މި ޕްރޮގްރާމަކީ ރަށުގެ ރައްޔިތުން ހޭލުންތެރިކުރުމާއި ފުލުހުން ދެމުންދާ ޚިދުމަތް އިތުރަށް ރަނގަޅު ކުރުމަށް ރައްޔިތުންގެ ޚިޔާލު ހޯދައި މަޝްވަރާކުރުމަށް ކުރިއަށް ގެންދާ ޕްރޮގްރާމެކެވެ.\nމި ޕްރޮގްރާމުގައި ގޭގެއަށް ޒިޔާރަތްކޮށް ރައްޔިތުންގެ ހުރި ކަންބޮޑުވުންތައް އޮޅުން ފިލުވައި ރައްޔިތުން ސަމާލުކަންދޭންވީ ކަންކަމާ ގުޅޭގޮތުން މަޢުލޫމާތު ދީފައިވެއެވެ. އެގޮތުން ވައްކަމުގެ މައްސަލަތައް މަދުކުރުމަށް މިހާރަށްވުރެ ސަމާލުކަންދޭންވީ ކަންކަމާއި އާންމު އިޖްތިމާއީ މިންގަނޑުތަކާ ޚިލާފު އަމަލުތައް ހިންގާ ފަރާތްތަކަށް އެފަދަ ފުރުސަތުތައް ނުދިނުމަށާއި ކުށުގެ ވެށިން ކުޑަކުދިން ރައްކާތެރި ކުރުމުގެ މުހިންމުކަމާ ގުޅޭ ގޮތުން މަޢުލޫމާތު ދީފައިވެއެވެ. އަދި ގޯތިގެދޮރުގެ ސަލާމަތާއި ރައްކާތެރިކަމަށް ކުރެވިދާނެ ކަންކަމުގެ މަޢުލޫމާތު ދީފައިވެއެވެ.\nމީގެ އިތުރުން ފުލުހުންގެ ފަރާތުން ރައްޔިތުން ބޭނުންވާ ކަންކަން އޮޅުންފިލުވައި ފުލުހުން ދެމުންދާ ޚިދުމަތްތައް އިތުރަށް ރަނގަޅު ކުރުމަށް ރައްޔިތުންގެ ޚިޔާލު ހޯދައި މަޝްވަރާ ކޮށްފައިވެއެވެ.


އެޑްމިން – Page 197 – Liyuntheringe Gulhun\nVisitors online  271:users  0guests  236bots  35The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n18 ޖުލައި 2013ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 5019\nއިބްރާހީމު ރަޝީދު މޫސާ ވަރަށްގިނަ ބޭކަލުން ވިދާޅުވާ ގޮތުގައި ރޯދަހިފުމަކީ ޞިއްޙީގޮތުންވެސް ވަރަށް ފައިދާހުރި ކަމެކެވެ. އިންސާނުން ރޯދަހިފާހެން ޖަނަވާރުންނާއި ދޫނި ސޫފާސޫފިވެސް ރޯދަހިފާކަމަށް ޢިލްމުވެރިން ވިދާޅުވެއެވެ. ރޯދަޔާ ބެހޭގޮތުން ދިރާސާކުރައްވާ މަޝްހޫރު ޢާލިމެއްކަމުގައިވާ ޑރ. ވެކް ވެޑޯން ވިދާޅުވާގޮތުގައި ރޯދައަކީ ވަރަށް ބޭނުންތެރި އެއްޗެކެވެ. އިންސާނާ ކައިބޮއިހަދާ އެއްޗެއްސާއި ބޭސްތަކުގެ ސަބަބުން އޭނާ ގެ ހަށިގަނޑުގައި އުފެދޭ ދަގުއިތަކާއި ވިހަތައް ގިނަވެ ހަށިގަނޑު ބުރަހެލިވާތީއެވެ. މިކަމުގެ ސަބަބުން އޭނާ ކަންނަތްވެ އޭނާގެ މުރާލިކަން ކުޑަވާތީއެވެ. ރޯދަހިފުމުން މި ދަގުއިތައް ބޭރަށް ނުކުމެއެވެ. ނަތީޖާއެއްގެ ގޮތުން އޭނާގެ ހަށިގަނޑު އަލުން ތާޒާވެ މުރާލިވެ ހީވާގިވެއެވެ. ބަރަކާތުގެ މައްސަރު\n18 ޖުލައި 20131 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 3241\nރޯނުގޭ ޙަސަން މަނިކު\nބަރަކަތާ ނިޢުމަތާ ލެއްވި މާތް މައްސަރޭ ޙުރުމަތާ ޢިއްޒަތާ ލިބުނު މާތް މައްސަރޭ ދަރުސު ތައް ޢިބުރަތާ ލިބުނު މާތް މައްސަރޭ ފަރުޟު ރޯދައިގެ އަޅުކަން ވިދާ މައްސަރޭ\nބަސް ތަކުން ނޭދެވޭ ދޫ ސަލާމަތް ވުމާ ހިއްޞު ތައް ހެޔޮ ރަނގަޅު ގޮތްމަތީ ދެމި ވުމާ ގަސްތުކޮށް ހެޔޮޮ ޢަމަަލުގައި ވެ ސާބިތުވުމާ އަސްލުތައް ރީތި ދަސްވާ މިއީ މައްސަރޭ\nރިވެތި އަޚްލާގުގެ ނަމޫނާއެއް\n18 ޖުލައި 2013އަޚްލާޤު, ދީނާއި ދުނިޔެއެޑްމިން\nކިޔާފައިވާ ޢަދަދު: 3874\nކީރިތި ރަސޫލާގެ ނިބޫ ކާފަ ދެ ދަރިކަލުން، ތުއްޕުޅު އަލްޙަސަން އާއި އަލްހުސެއިން، މި ދެބެން އެއްދުވަހަކު ނަމާދަށް ވަޑައިގަތެވެ. އެ ދެބޭފުޅުންނަށްމެ ފާހަގަ ކުރެއްވުނީ މިސްކިތްދޮށުގައި ވުޟޫ ކުރަން ހުރި އުމުރުން ދޮށީ ފިރިހެނެކެވެ. ފަހަރުގައި އަލަށް އިސްލާންވި މީހަކަށް ވުންވެސް އެކަށީގެންވެއެވެ. އެ ދެބެންނަށްވެސް ފާހަގަ ކުރެއްވުނީ އޭނާ ވުޟޫ ކުރަނީ ނުބައިކޮން ކަމުގައެވެ!\n18 ޖުލައި 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 7283\nއެ ދެ ކުދިންގެ މެދުގައި އޮންނަނީ ވަރަށް ގާތް ރަޙްމަތްތެރިކަމެކެވެ.\nދެ ކުދިންވެސް ޒުވާނެވެ. ހަށިގަނޑު ރަނގަޅެވެ. ވިސްނުން ތޫނެވެ. ދެ ކުދިންގެ ވިސްނުން ހުންނަނީ ދާދި އެއްކަހަލަ ގޮތަކަށެވެ. ދެ ކުދިން ވާހަކަ ދައްކަން އެކީގައި އެތައް ވަގުތެއް ހޭދަ ކުރެ އެވެ. ބަހުސު ކުރެއެވެ. ފަލްސަފާ ގެ ވާހަކަ ދައްކައެވެ. އެކަކު އަނެކަކާ ދިމާ އަށް ކަލޭ މިހާރު ތިޔައީ ފަލްސަފާވެރިއެކޭ ވެސް ބުނެއެވެ. އެކަކު އަނެކެއްގެ ގައިގައި ޖަހަން ގޮށްމުށް ކަވައިގެން ފަހަތުން ދުވެ ހަދައެވެ.\nރޯދަ ހަދިޔާ – (ހަލީސާ – 11)\n18 ޖުލައި 2013ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 3990\nބައްޕަ އޭނާގެ ޒުވާން ދަރިފުޅަށް ނަސޭހަތް ދެމުން ބުންޏެވެ. “ދަރިފުޅާ. ބައްޕަގެ ނަސޭހަތް އަހާ. ނަމަނަމަ ކައިވެނި ނުކުރާތި.”\n“ފިކުރު ނުކުރޭ ބައްޕާ. ބައްޕަގެ ތިޔަ ނަސޭހަތް އަހަރެން ގަބޫލުކޮށް ބައްޕަ ބުނި ގޮތަށް ޢަމަލުކުރާނަން. އަދި ބައްޕަގެ ކާފަ ދަރިންނަށް ވެސް އަހަރެން ހަމަ ތިޔަ ނަސޭހަތް ދޭނަން.” ދަރިފުޅު ޖަވާބުގައި ބުންޏެވެ.\n17 ޖުލައި 2013ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 3107\nއާދަމް ޢަބްދުއްރަޙްމާން – ހއ. އުތީމުތަދުވަނީ ކީއްވެ މެޔަށް ލަދުވެތިކަން ވާހިނދުގައި؟ އަދު ހަނދާން އިއްޔެ ވެފައި، މާދަމައަށް ފިކުރު ހިނގާ\nގުޑުމަކުން ހިތުގެ އުޑުން އުފެދި ޛުނޫބީ އެވިލާ އުޑުމަތީ މުޅި ފެތުރީ ރޯޅި ހަވާނަފްސު ހިނގާ\nރޯދައިގެ ޙިކްމަތްތަކުގެ ތެރެއިން (2)\n17 ޖުލައި 2013ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 4988\nއިބްރާހީމު ރަޝީދު މޫސާ ރޯދަހިފުމަކީ ކެތްތެރިތެރިކަން ދަސްކޮށްދީ ކެތްތެރިވުމަށް ތަމްރީނުދޭ ކަމެކެވެ. މިހެންވެ ކީރިތި ރަސޫލާ ރޯދަމަހަށް (ނުވަތަ ރަމަޟާން މަހަށް) ކެތްތެރިކަމުގެ މަހޭ ވިދާޅުވިއެވެ. ރަސޫލުﷲގެފާނު ޙަދީޘް ކުރައްވަނީ “صَوْمُ شَهْرِ الصَّبْرِ وثَلاَثَةِ أَيَّامٍ مِنْ كُلِّ شَهْرٍ يُذْهِبْنَ وَحَرَ الصدر– رواه البزار والطبرانى-ކެތްތެރިކަމުގެ މަހުގައި ރޯދަ ހިފުމާއި އެހެން ކޮންމެ މަހަކު ތިން ދުވަހު ރޯދަހިފުމަކީ ހިތުގެ ވަސްވާސްތައް ފިލުވާލަދޭނެ ކަމެކެވެ. ނުވަތަ އެއީ އެހެންމީހުންނަށް ޙަސަދަވެރިވުމާއި ނުނިޔަތްލުމުން ދުރުހެލި ކުރުވާނެ ކަމެކެވެ.\n17 ޖުލައި 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5364\nޒުވާން ކެޕްޓަނަކު އޭނާއަށް ހެދުނު ގޯހެއްގެ ސަބަބުން ވަޅެއްގެ ތެރެއަށް ވެއްޓުނެވެ. އޭނާގެ ދަށުގައި ތިބި ސިފައިން އަވަސް އަވަހަށް އެވަޅުގެ ތެރެއަށް ވަލެއްވައްޓާލައިގެން އޭނާ ސަލާމަތްކުރަން މަސައްކަތް ކުރިއެވެ. ކެޕްޓަން އެވަލުގައި ހިފައިގެން މައްޗަށް އަރަމުން އައިސް ވަޅުގެތުންފަތާ ހަމައަށް އާދެވުމާއެކު ހުރިހާ ސިފައިން ވަލުން އަތްދޫކޮށްލާފައި ކެޕްޓަނަށް ސެލިއުޓްދީފިއެވެ.\n17 ޖުލައި 2013ޙަޤީޤަތް, ޢާއްމުބައިއެޑްމިން\nކިޔާފައިވާ ޢަދަދު: 8017\nالإمام أبو حنيفة އަރިއަހަށް އެއްރެއަކު މީހަކު އައިސް، ދެންނެވިކަމަށް ވެއެވެ. ދުވަސްތަކެއް ކުރިން ކޮންމެވެސް ތަނެއްގައި އޭނާ ފައިސާތަކެއްވަޅުލި ކަމުގައެވެ. ނަމަވެސް ގިނަދުވަސްވުމުން އެ ފައިސާތައް ވަޅުލެވުނު ތަނެއް މީނާ މިހާރު ހަނދާނެތިގެން އިމާމް އަބުޙަނީފާގެ ޚިޔާލުފުޅަކަށް އެދިވަޑައިގަތީ ކަމުގައެވެ.\nގެއަށް ވަގު ވަދެއްޖެ\nކިޔާފައިވާ ޢަދަދު: 8112\nތަރުޖަމާ: ޢަބްދުﷲ ނަޢީމު އިބްރާހީމްމި ދިޔަ ފަންސަވީހަކަށް އަހަރުގެ ތެރޭގައި މިގެއަށް ވަގެއް ނުވަދެއެވެ. ރޭގަނޑަކީ ވަގުންނަށް އެ މީހުންގެ މަސައްކަތް ކުރަން ނުލާހިކު ފަސޭހަ ވަގުތަކަށް ވާއިރުވެސް މިގެއަށް ވަންނާނެ ވަގެއް ނުވެއެވެ. ބައެއް ގޭގެއަށް ދުވާލުވެސް ވަގު ވަދެއެވެ. އެކި މީހުންނަށް ދިމާ ވާނީވެސް އެކި ގޮތްތާއެވެ.\nއެތައް އަހަރަކަށްފަހު ރޭ ވެގެން ދިޔައީ ވަރަށް ތާރީޚީ ރެއެކެވެ. މިގެއަށް ވަގުވަދެއްޖެއެވެ. 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194…195196197198199…200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297298299300301302ފަހުގެކުރީގެ


Gaza muzaaharaa ge therein Palestine ge ekaku maraalai, 100 meehun zakham kohlaifi – adduLIVE\nގާޒާ މުޒާހަރާގެ ތެރެއިން ފަލަސްތީނުގެ އެކަކު މަރާލައި، 100 މީހުން ޒަޚަމްކޮށްލައިފި\nMar 30, 2019, 19:04 އައިޝަތު ފަތުހީ\nމިއަދު ގާޒާ ބޯޑަރުގައި ކުރިއަށްދާ މުޒާހަރާގެ ތެރެއިން - ފޮޓޯ: ރޮއިޓާސް\n"ލޭންޑް ޑޭ" އާއި މިދިޔަ އަހަރުގެ މާޗު މަހުން ފެށިގެން ގާޒާ ބޯޑަރު ކައިރީގައި އިސްރާއީލް އާއި ދެކޮޅަށް ފަލަސްތީންގެ ރައްޔިތުން ކުރަމުން އަންނަ ސިލްސިލާ މުޒާހަރާތަކަށް އެއް އަހަރު ފުރުން ފާހަގަކުރުމަށް މިއަދު ކުރިއަށްގެންދާ މިޒާހަރާގެ ތެރެއިން، ފަލަސްތީންގެ އެކަކު ޝަހީދުކޮށްލައި، މަދުވެގެން 100 މީހުން ޒަޚަމްކޮށްލައިފި އެވެ.\nބޯޑަރު ކައިރީ މައި ފަސް ޕޮއިންޓެއް ކައިރިއަށް ގާތްގަނޑަކަށް ފަލަސްތީންގެ 40،000 ރައްޔިތުން އެއްވެފައިވާއިރު، އެމީހުން ދަނީ ގަލާއި ގޮވާޒާތުގެ ތަކެތި ބޯޑަރު ކައިރިއަށް އެއްލަމުންނެވެ. އިސްރާއީލްގެ އަސްކަރިއްޔާއިން ބުނީ މުޒާހަރާ ރޫޅާކުމަށް ލައިވް ފަޔަރ އާއި ކަރުނަ ގޭސްގެ ބޭނުންކޮށްފައިވާ ކަމަށެވެ.\nއަދި މުޒާހަރާގެ ބައިވެރިންގެ ގަޔަކަށް ނޫކުލައިގެ ފެން ޖަހަމުންދާއިރު، އައިޑީއެފް އިން ދަނީ މުޒާހަރާ ރޫޅާލުމަށް އަޑުގަދަ ސައުންޑް މެޝިނެއްގެ ބޭނުންވެސް ކުރަމުންނެވެ.\nފަލަސްތީންގެ ހެލްތު މިނިސްޓްރީ އިން ރިޕޯޓްކުރާ ގޮތުގައި ޚާން ޔޫނިސްގައި އުމުރުން 13 އަހަރުގެ ކުޑަކުއްޖެއްގެ ބޮލަށް ބަޑިޖަހައި ޒަޚަމްކޮށްލާފައިވާއިރު، އުމުރުން 17 އަހަރުގެ އާދަމް އަމާރާ ވެސް ވަނީ ލައިވް ފަޔާގެ ސަބަބުން މަރުވެފައި ކަމަށެވެ.\nއިތުރު 100 މީހަކަށް އަނިޔާވެފައިވާއިރު، އޭގެ ތެރެއިން 33 މީހަކު ވަނީ އިތުރު ފަރުވާއަށް ހޮސްޕިޓަލްތަކަށް ގެންގޮސްފައެވެ.\nއަސްކަރިއްޔާއިން ބުނާގޮތުގައި ހުކުރު ދުވަހު ބާއްވާ ސިލްސިލާ މުޒާހަރާތަކަށްވުރެ ގިނަ މީހުން މިއަދުގެ މުޒާހަރާގައި ތިބި ނަމަވެސް، ހަމަޖެހުންތައް އެހެން ދުވަސްތަކާއި އަޅާބަލާއިރު މަދު ކަމަށެވެ.\nމިދިޔަ އަހަރުގެ މާޗު މަހުގެ 30 ވަނަ ދުވަހު "ގްރޭޓް މާޗް އޮފް ރިޓާން"ގެ ނަމުގައި ފަލަސްތީންގެ ރައްޔިތުން ގާޒާ ބޯޑަރުގައި މުޒާހަރާކުރަން ފެށީއްސުރެ މިހާތަނަށް 200 އަށްވުރެ ގިނަ މީހުން މަރުވެފައިވާއިރު، 27،000 އަށްވުރެ ގިނަ މީހުންނަށް ވަނީ އަނިޔާފައެވެ. މަރުވި މީހުންގެ ތެރޭގައި ނޫސްވެރިންނާއި ކުޑަކުދިންވެސް ހިމެނެއެވެ.


Jalsaa baavvan Umarah huhdha dheefi\nޖަލްސާ ބާއްވަން އުމަރަށް ހުއްދަ ދީފި\nނޮވެމްބަރު 3، 1988 ވަނަ އަހަރު ރާއްޖެއަށް ދިން އުދުވާނީ ހަމާލާގައި އިސްކޮށް ހުރި ބާޣީ އަބްދުﷲ ލުތުފީ އަނބުރާ މާލެ ގެނެސް ޖަލަށް ލުމުން އެކަން ފާހަގަ ކުރަން ކަމަށް ބުނެ ކުރީގެ ހޯމް މިނިސްޓަރު އުމަރު ނަސީރު ބާއްވާ ޖަލްސާއަށް ކާނިވާ ސަރަހައްދުގައި ދީފި އެވެ.\nބާޣީ ލުތުފީ އަނބުރާ ރާއްޖެ ގެނެސް ޖަލަށް ލުމުން މާދަމާ ރޭ ޖަލްސާއެއް ބާއްވަން އުމަރު ވަނީ ޕްލޭނިން މިނިސްޓްރީގައި ހުއްދައަށް އެދިފަ އެވެ. ނަމަވެސް އޭނާ ހުއްދަކަށް އެދުނު އިރު ކުރިން އެހެން ފަރާތަކަށް އޮތީ ކާނިވާ ސަރަހައްދު ދޫކޮށްފަ އެވެ. އެހެންވެ އުމަރުގެ ޖަލްސާ ބާއްވަން ހުއްދަ ދިނީ އަންނަ ބުރާސްފަތި ދުވަހުގެ ރެއަށެވެ.\nޕްލޭނިން މިނިސްޓްރީން މިއަދު އުމަރަށް ފޮނުވި ސިޓީގައި ބުނެފައި ވަނީ އަންނަ ބުރާސްފަތި ދުވަހު ރޭ ޖަލްސާ ބާއްވަން ކާނިވާ ސަރަހައްދު އުމަރަށް ދޫކޮށްފައިވާ ކަމަށެވެ.\nޕްލޭނިން މިނިސްޓްރީން ވަނީ އުމަރުގެ ޖަލްސާ ބާއްވާ ވަގުތު އެ ސަރަހައްދާއި ޖަލްސާގައި އެއްވެސް ކަހަލަ ހަމަޖެހުމެއް ނުހިންގުމަށާއި ގާނޫނާއި ގަވާއިދާ ހިލާފު އެއްވެސް ކަމެއް ނުހިންގަން އެދިފަ އެވެ. އަދި ހަމަނުޖެހުމެއް ހިންގައިގެން ގެއްލުމެއް ލިބިއްޖެނަމަ، ޒިންމާވާން ޖެހޭނެ ކަމަށް ވެސް ބުނެފައި ވެއެވެ.\nއުމަރު ނަސީރު އަބްދުﷲ ލުތުފީ މިނިސްޓްރީ އޮފް ނެޝަނަލް ޕްލޭނިން


"ބާރަތު" ގެ ޕޯސްޓަރެއް.\n01 މެއި 2019 - 08:10\nދާދި ފަހުން އިއުލާން ކުރި ޑައިރެކްޓަރު ސުޖިތު ސިރްކާސްގެ ތާރީހީ ބައޮގްރަފިކަލް ޑްރާމާ "އުދަމް ސިންގް" ގެ ޝޫޓިން ފަށައިފި އެވެ.\nއިނގިރޭސިވިލާތުގައި މި ވަގުތު ޝޫޓިން ކުރިއަށްދާ ފިލްމުގެ ސެޓުން ނަގާފައިވާ ބައެއް ފޮޓޯތައް ވެސް މިހާރު ވަނީ ޓްވިޓާގައި އާންމުކޮށްފަ އެވެ.\nއިންޑިއާގެ މިނިވަން ކަމަށްވާ މަސައްކަތް ކުރި ބަތަލެއް ކަމަށްވާ އުދަމް ސިންގެ ވާހަކަ ކިޔައިދޭ ފިލްމުގެ ޓައިޓްލް ރޯލް ކުޅެނީ އަރަމުން ޒުވާން އެކްޓަރު ވިކީ ކޯޝަލް އެވެ.\nމިއީ ސުޖިތުއާ އެކު އޭނާ މަސައްކަތް ކުރާ ފުރަތަމަ ފިލްމު ވެސް މެ އެވެ. ވިކިއަކީ މި އަހަރުގެ އެންމެ ކާމިޔާބު އެއް ފިލްމު ކަމަށްވާ "އުރީ: ދަ ސާޖިކަލް ސްޓްރައިކް" ގެ ބަތަލެވެ.\nއަދި ރިލީޒް ކުރާނެ ސީދާ ތާރީހެއް އިއުލާން ނުކުރާ "އުދަމް ސިންގް" އަކީ މިދިޔަ އަހަރު ރިލީޒް ކުރި ވަރުން ދަވަންގެ "އޮކްޓޯބާ" އަށް ފަހު، ސުޖިތު ގެނެސްދޭ ފުރަތަމަ ފިލްމެވެ.\n"އުދަމް ސިންގް" އަށް ފަހު ވިކީ ދެން ޝޫޓިން ފަށާނީ ކަރަން ޖޯހަރުގެ "ތަހުތު" ގަ އެވެ.\nރާނީ ފުލުސް ޔުނިފޯމްގައި\nމިހާރު ޝޫޓް ކުރަމުން އަންނަ ރާނީ މުކަރްޖީގެ ފިލްމު "މަރުދާނީ 2" ގައި އޭނާ ފުލުސް ޔުނިފޯމްގައި ހުއްޓައި ނަގާފައިވާ ފޮޓޯއެއް ދައްކާލައިފި އެވެ.\nއެ ފިލްމު ޕްރޮޑިއުސް ކުރާ ރާނީގެ ފިރިމީހާ އަދިތިޔާ ޗޯޕްޅާގެ ފިލްމު ކުންފުނި ޔާޝްރާޖް ފިލްމްސް (ވައިއާރްއެފް) ގެ ޓްވިޓާގައި ވެސް ވަނީ ފޮޓޯ ހިމަނައިފަ އެވެ. "މަރުދާނީ 2" އަކީ ރާނީ 2014 ގައި ކުޅުނު "މަރުދާނީ" ގެ ދެވަނަ ބައެވެ.\nމި ފަހަރު ފިލްމު ޑައިރެކްޓް ކުރަނީ ފުރަތަމަ ބައިގެ ސްކްރީންޕްލޭ ލިޔުނު ގޯޕީ ޕުތުރާނެވެ. ފުރަތަމަ ބައި ޑައިރެކްޓް ކުރީ ޕްރަދީޕް ސަރުކާރެވެ.\n"މަރުދާނީ 2" ރިލީޒް ކުރާނެ ތާރީހެއް އަދި އިއުލާނެއް ނުކުރެ އެވެ.\nސަނީ އަށް ހޮރޯ ކޮމެޑީއެއް\nބިރުވެރި ފިލްމު "ރާގިނީ އެމްއެމްއެސް 2" ކުޅުނު ބަތަލާ ސަނީ ލިއޯނީ ހޮރޯ-ކޮމެޑީއަކަށް ސޮއިކޮށްފި އެވެ.\nThe look when there is madness in front of me!! And me trying to analyse it! 😂 pic.twitter.com/eyaQdl5VW6\n— Sunny Leone (@SunnyLeone) April 24, 2019\n"ކޮކަ-ކޯލާ" ގެ ނަން ދީފައިވާ މި ފިލްމުގެ ޝޫޓިން އަންނަ ޖޫން މަހު ފަށަން ތާވަލުކޮށްފައިވާ އިރު، ސަނީއާ އެކު ދެން ފިލްމުން ފެންނާނެ ކާސްޓުން ފައިނަލް ކުރުމުގެ މަސައްކަތް މިހާރު އަންނަނީ ކުރަމުންނެވެ.\nމީގެ މަންޒަރުތައް ނަގަން ހަމަޖެހިފައި ވަނީ އިންޑިއާގެ ދެހެރާދޫން، ހަރިދުވާރް އަދި މުސޫރީގަ އެވެ.\nސަނީ އެންމެ ފަހުން ކުޅުނު ފިލްމަކީ 2017 ގެ "ތޭރާ އިންތިޒާރު" އެވެ. އޭނާގެ ކުރިއަށް އޮތް ފިލްމަކީ ހާއްސަ ރޯލަކުން ފެނިގެންދާ އަދި ޖުލައި 19 ގައި ރިލީޒް ކުރާ "އަރުޖުން ޕަޓިއާލާ" އެވެ.\nއެ ފިލްމުގެ ތަރިންނަކީ ކްރިތީ ސެނަން، ދިލްޖީތު ދޮސަންޖް އަދި ވަރުން ޝަރުމާ އެވެ.\n"ޗަޝްނީ" ގެ ޓީޒާ ދައްކާލައިފި\nފިތުރު އީދުގައި ރިލީޒްކުރާ ސަލްމާން ހާންގެ ފިލްމު "ބާރަތު" ދެވަނަ ލަވައިގެ ޓީޒާ ދައްކާލައިފި އެވެ.\n"ޗަޝްނީ" ގެ ނަން ދީފައިވާ މި ލަވައިން ފެނިގެން ދާނީ ސަލްމާނާއި ކެޓްރީނާ ކެއިފެވެ. ލޯބީގެ މި ލަވައިގެ މަންޒަރުތައް ނަގާފައި ވަނީ މޯލްޓާގަ އެވެ. "ޗަޝްނީ" ގެ ފުލް ލަވަ ވެސް ވަރަށް އަވަހަށް ދައްކައިލާނެ އެވެ.\n"ބާރަތު" ގެ ލަވަތަކުގެ ތެރެއިން ފުރަތަމަ ދައްކައިލީ ސަލްމާނާއި ޑިޝާ ޕަޓްނީ ފެނިގެންދާ ލަވަ "ސްލޯ މޯޝަން" އެވެ.\nއަލީ އައްބާސް ޒަފަރު ޑައިރެކްޓްކޮށްފައިވާ ފިލްމު ސިނަމާ އަށް ގެންނާނީ އަންނަ މަހުގެ5ގަ އެވެ.\nއިތުރު ލިޔުންތައް ބޮލީވުޑް ސަލްމާން ޚާން ކެޓްރީނާ ކައިފް ޔާޝްރާޖް ފިލްމްސް ރާނީ މުކަރުޖީ


SunOnline: Majilis nufesheythee kanbodeh nuvey, ekan huttuvaafai othee idhikolhun: Adhurey\nމަޖިލިސް ނުފެށޭތީ ކަންބޮޑެއް ނުވޭ، އެކަން ހުއްޓުވާފައި އޮތީ އިދިކޮޅުން: އަދުރޭ\nމުޙައްމަދު ސަމާޙު 14 Feb 2018, 21:51\nޕީޕީއެމްގެ ނައިބު ރައީސް އަބްދުއް ރަހީމް އަބްދުﷲ--- ސަންފޮޓޯ/ ފަޔާޒު މޫސާ\nރައްޔިތުން މަޖިލީހުގެ މި ދައުރުގެ ޖަލްސާ ނުފެށި އޮތީ އިދިކޮޅު ކޯލިޝަނުން އެ ޖަލްސާތައް ބާއްވަން ބޭނުން ނުވާތީ ކަމަށާއި މި ދަނޑިވަޅުގައި ޖަލްސާތައް ނުފެށި އޮތުމަކީ ކަންބޮޑުވާ ކަމެއް ނޫން ކަމަށް ޕީޕީއެމްގެ ނައިބު ރައީސް އަބްދުއް ރަހީމް އަބްދުﷲ (އަދުރޭ) ވިދާޅުވެއްޖެއެވެ.\n"ސަން"އިން ދެންނެވި ސުވާލަކަށް ޖަވާބު ދެއްވަމުން އަދުރޭ ވިދާޅުވީ ކޮންމެ ދުވަހަކު މަޖިލިސް ކުރާ ގެ ކައިރިއަށް ގޮސް އިދިކޮޅު މެމްބަރުން ކުރާ ކަންތައްތަކަކީ ބޭރު ދުނިޔެއަށް ވަކި ކަމެއް ސާބިތު ކޮށްދިނުމަށް ކުރަމުންދާ ކަންކަން ކަމަށެވެ.\n"ހަގީގަތަކީ އިދިކޮޅުން ބޭނުމެއް ނުވޭ މަޖިލީހުގެ ޖަލްސާތައް ފަށާކަށް. އެބޭފުޅުން މިހާރު މަޖިލިސް ކައިރިއަށް ގޮސް އެކުރާ ކަންކަމަކީ މީޑިއާ ތަކައް ފޮޓޯ ދެއްކުމަށް ކުރާ ކަންކަން،" އަދުރޭ ވިދާޅުވިއެވެ.\nއޭނާ ވިދަޅުވީ މިއަދާ ހަމައަށް ވެސް ޖަލްސާތައް ނުފެށި އޮތީ އިދިކޮޅުން އެގޮތަށް ބޭނުންވާތީ ކަމުގައި ވިޔަސް ރާއްޖޭގެ މިވަގުތު މިއޮތް ކުއްލި ނުރައްކަލުގެ ހާލަތުގައި މަޖިލިސް ނުފެށުމަކީ އެ ޕާޓީން ކަންބޮޑުވާ ކަމެއް ނޫން ކަމަށެވެ.\nއަދުރޭ ވިދާޅުވީ އެ ޕާޓީގެ ޕާލިމަންޓްރީ ގުރޫޕް އޮތީ ބަދަހިކޮށް ކަމަށާއި މާދަމާ މަޖިލިސް ފެށިޔަސް ސަރުކާރުން ރައްޔިތުންގެ ހައްގުގައި ކުރާ ކޮންމެ ކަމެއްގައި ފުރިހަމަ އެއްބާރުލުން ލިބޭނެ ކަމަށެވެ.\nމިދައުރުރުގެ ފުރަތަމަ ޖަލްސާ ކުރިން ފެށުމަށް ތާވަލްކޮށްފައި އޮތީ މިމަހުގެ ފަސްވަނަ ދުވަހުއެވެ. ނަމަވެސް ސަލާމަތީ ސަބަބުތަކަށްޓަކައި މިހާރު ވަނީ އެ ޖަލްސާ މުއްދަތެއް ނެތި ފަސްކޮށްފައެވެ.


Bandhu Gai Thibi Meehun Dhookohlumah Govaalai Mirey Male' Gai Billboard Eh Harukuran Thayyaaru Vanee - Vaguthu\nބަންދުގައި ތިބި މީހުން ދޫކޮށްލުމަށް ގޮވާލައި، މިރޭ މާލޭގައި ބިލްބޯޑެއް ހަރުކުރަން ތައްޔާރުވަނީ\nއިދިކޮޅު މުޒާހަރާއެއްގެ ތެރެއިން\nއެކި އެކި ސަބަބުތަކާއި ގުޅިގެން ހައްޔަރު ކޮށްފައިވާ ބައެއް ސިޔާސީ ކުއްވެރިން ދޫކޮށްލުމަށް ގޮވާލައި މިރޭ މާލޭގައި ބިލްބޯޑެއް ހަރުކުރުމަށް ގުޅިފައިވާ އިދިކޮޅު ސިޔާސީ ޕާޓީތަކުން ނިންމައިފިއެވެ.\nމިކަން ހާމަކޮށް މިއަދު މ. ކުނޫޒުގައި ޕާޓީތަކުން ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ރައްޔިތުންގެ މަޖިލީހުގެ މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ (އިންތި) ވިދާޅުވީ، "ސަރުކާރުން ހިންގާ ޖަރީމާތަކާއި، ވައްކަމުގެ ވާހަކަ ގުޅިފައިވާ ސިޔާސީ ޕާޓީތަކުން ދައްކާނެ" ކަމަށެވެ.\n"ރައީސް ޔާމީންގެ ސަރުކާރު ހަމަ މަގަށް އެޅުވުމަށް މިހާތަނަން ކުރި މައްސަކަތްތަކުގެ ތެރެއިން 40 އަށް ވުރެ ގިނަ ދިވެހި ރައްޔިތުން ހައްޔަރުކޮށްފައިވާ ކަމަށާއި، ސިޔާސީ ހައްޔަރީން ދޫކޮށްލުމަށް ގޮވާލައި މިރޭ ކުނޫޒު ކުރިމަތީގައި ހާއްސަ ބިލްބޯޑެއް ހަރުކުރުން އޮންނާނެ،" އިންތި ވިދާޅުވިއެވެ.\nއިންތި ވަނީ މި ހަރަކާތުގައި އިސްލާހީ މަސައްކަތަށް ތާއީދު ކުރާ ވީހާވެސް ގިނަ ރައްޔިތުން ބައިވެރިވުމަށް ގޮވާލާފައެވެ. އަދި ކުރިއަށް އޮތް ދުވަސްތަކުގައި އިދިކޮޅު ހަރަކާތްތައް ވަރުގަދަކޮށް، އަންނަ ހުކުރު ދުވަހު ހަވީރު އެމްޑީޕީ ހަރުގެ ކުރިމަތީގައި ވެސް ހާއްސަ ހަރަކާތެއް ކުރިއަށް ގެންދާނެކަމަށް އިންތި ވިދާޅުވިއެވެ.\nސިޔާސީ ބޭނުމެއްގައި އިދިކޮޅު ފަރާތްތަކުން، ކުއްވެރިވެ ބަންދުކޮށްފައިވާ ގައިދީންތަކެއް ދޫކޮށްލުމަށް ގޮވާލާ ބިލްބޯޑެއް ހަރުކުރުމަށް ނިންމާފައިވާއިރު، އެއީ މަނާ ކަމެއްކަން ފާހަގަކޮށްލެވެއެވެ. އެކެއް ފެބްރުއަރީގައި ރިޝްވަތުގެ ނުބައި ރޭވުމެއްގެ ތެރެއިން ސުޕްރީމް ކޯޓުން ކުރި ކުއްލި އަމުރަކަށްފަހު، އިދިކޮޅު ފަރާތްތަކުން ރާއްޖެއަށް ބަޣާވާތެއް ގެނައުމަށް މަސައްކަތްކޮށްފައިވާއިރު އެކަން ވަނީ ނާކާމިޔާބު ވެފައެވެ. އަދި އެއަށްފަހު އެފަރާތްތަކުން ބާއްވާ އެއްވުންތަކާއި ސިޔާސީ ޙަރަކާތްތަކަށް ޢާންމުންގެ މާބޮޑު ސަމާލުކަމެއް ލިބެމުން ނުދާކަންވެސް ފާހަގަކޮށްލެވެއެވެ.\nތިކަމެއް ނުވާނެ. ބިލްބޯޑް ހަރުކުރަންދޭ އަންނި އުޅޭތަނައް. މޮޔަކުދިންތަކެއް ހުވާ!!\nއޭޕްރީލް 4, 2018 19:27\nމިހާ މޮޔަ ބަޔަކު ނުދެކެން. ކުއްވެރިން ދޫކުރުމަށް ގޮވާލުވަކީ އިންސާނިއްޔަތާ ޚިލާފު ޢަމަލެއް. އެހެންކަ.ުން އަމަން ބަލަހައްޓާ ހުރިހާ ފަރާތްތަކަށް އެ މީހުން ހުއްޓުވާ ޤައުމު އަމަން އަމާންކަންމަތީ ބޭއްވުމަށް ކުރައްވަންޖެހޭ މަސައްކަތްތައް ކުރއްވާށޭ.\nއޭޕްރީލް 4, 2018 20:32\nގޮތް ހުސްވެގެން، ހަދާނެ ގޮތް ހުސްވެގެން، ކުރާނެ ނުކުރާނެ ކަމެއް ނޭގިގެން، ދޮންމީހުން ކުރާ ކަމެއް ކޮށްލަން ކުރާކަމެއް! ރާއްޖޭގެ ޤާނޫނާ ޚިލާފު ޢަމަލުތައް ހިންގާފައިވާ ބައަކު، ދޫކޮށްލެވޭނެ އެއްވެސް ގޮތެއް ނޯންނާނެ!


Brreaking: Ali Hameed ge aailaage3beyfulhaku hayyarukoffi | Mihaaru\nމާލެ: ސެޕްޓެމްބަރު 24، 2017: ސައުދީ އަރަބިއާގެ ގައުމީ ދުވަސް ފާހަގަ ކުރުމަށް ކުރުނބާގައި ބޭއްވި ހަފުލާގައި ސުޕްރީމް ކޯޓުގެ ފަނޑިޔާރު އަލީ ހަމީދު ބައިވެރިވެ ވަޑައިގަންނަވަނީ.-- ފޮޓޯ: ނިޝާން އަލީ\n07 ފެބުރުއަރީ 2018 - 13:47\nސުޕްރީމް ކޯޓުގެ ފަނޑިޔާރު އަލީ ހަމީދުގެ އާއިލާގެ ތިން ބޭފުޅަކު ހައްޔަރުކޮށްފި އެވެ.\nއަލީ ހަމީދުގެ އާއިލާގެ ފަރާތުން ވާހަކަ ދެއްކެވި ބޭފުޅަކު ވިދާޅުވި ގޮތުގައި، މ. މިބިނާ އިން މިއަދު އަލީ ހަމީދުގެ އަނބިކަނބަލުންގެ ކޮއްކޮއަކު ހައްޔަރު ކުރި ކަމަށާއި އަދި ރޭ އަލީ ހަމީދުގެ އަނބިކަނބަލުންގެ ކޮއްކޮއަކާއި އޭނާގެ އަނބިކަނބަލުން ވެސް ހައްޔަރު ކުރި ކަމަށެވެ.\nސުޕްރީމް ކޯޓުން ބުރާސްފަތި ދުވަހުގެ ރޭ ނެރުނު އަމުރަށް ފަހު، އިއްޔެ ރޭ އަލީ ހަމީދާއި އުއްތަމަ ފަނޑިޔާރު އަބްދުﷲ ސައީދު ހައްޔަރު ކުރީ ފްލެޓް ގަތުމުގައި ހިންގި ކަމަށް ބުނާ ރިޝްވަތުގެ ތުހުމަތެއްގަ އެވެ. އަލީ ހަމީދުގެ ފަރާތްޕުޅުން ކުރިން ބުނެފައިވަނީ ފްލެޓް ގަތުމުގައި ގާނޫނާ ހިލާފު އެއްވެސް ކަމެއް ނޯންނާނެ ކަމަށެވެ. މި ތުހުމަތަށް ޖުޑީޝަލް އެޑްމިނިސްޓްރޭޓަރު ހަސަން ސައީދު ވެސް ވަނީ ހައްޔަރުކޮށްފަ އެވެ.\nހައްޔަރު ކުރުމާ އެކު ސިއްހަތު ގޯސްވެ، އަލީ ހަމީދު މިހާރު އޮންނެވީ އައިޖީއެމްއެޗްގައި އެޑްމިޓްކޮށްފަ އެވެ.\nފުލުހުން ކުރީގެ ފަނޑިޔާރު އަލީ ހަމީދު ކުއްލި ނުރައްކަލުގެ ހާލަތު ރިޝްވަތު ކޮރަޕްޝަން ސުޕްރީމް ކޯޓް\nހެކި ހުންނާނެ. ގޭގެއިން ފިސްތޯލައާ، މޫދު އަޑިން ހަތިޔާރާ، ބާލީސްދަށުން ޕެންޑްރައިވާ ހޯދާ ބައެއް ތިއީ. މައުމޫނުގެ ގޮދަޑިދަށުގައި މިހާރު ބެލިޔަސް މަނަވަރުތަކާ ބޮންއަޅާ ބޮޑެތި ބޯޓާވެސް ފެންނަން ހުންނާނެ. ހަމަ ޔަގީން.\nމިއީ މިހާރު އަލަށް ގެންނެވި ޕޮލިސީއެއް ދެއްތޯ؟ ގަސިމް މައްސަލައިގައި އޭނާގެ ދަރިފުޅު. މައުމޫން މައްސަލައިގައި އޭނާގެ ދަރި. އަލީ ހަމީދު މައްސަލައިގައި އޭނާގެ އާއިލާ؟ އަޅެ ބޮޑު ވަރެއްނުދޯ؟\nގޯނި ގޯނީގައި ފައިސާ އުފުލައި މީސްމީހުންނަށް ފައިސާ ބެހިކަމަށް ބުނާ ފަރާތުގެ ތަޙްޤީޤް ނުހިނގަނީ ކީއއްވެ! އިންސާފު ކޮބާ؟\nކައިރީގަ މަތީ ފަޑީގަ ތިބޭ މީހުން ގޮއްޗާއި ފްލެޓް ހޯދި ގޮތާއިމެދު ސުވާލުކުރަންޖެހޭ!\nމިފަހަރު ފިސްތޯލައިގެ ބަދަލުގަ ފައިސާ..... ކޮބާތޯ ފައިސާގޯނީގެ ވެރިޔާ...\nތަބީއީ ކަމެއްނު ދެން ކީއްވެބާ\nހިތާމައިގެ ކޮޅެއްނެތް ދިވެހި ފުލުހުންނާ ސިފައިންގެ އަމަލްތަކުން. ހައްޔަރުކުރަން ޖެހޭ މިހާ ކައިރީ އެނބުރޭ އިރުވެސް ހައްޔަރު ނުކޮށް ކޮންގަނޑެއް ކަލޭމެން ތިގަންނަނީ\nފުލެޓެއް ގަންނަން ފައިސާ ދައްކަން އެއްބަސްވުމަކީ ވަރަށް ބޮޑު ކުށެކެވެ. އެހޯދަން ޖެހޭނީ ސަރުކާރު ތެރެއިން ވގށެވެ.\nމިހާރު މިކުރާކަމަކީ ހަސަދައާއި ބަދަލުހިފުން. ނިކަމެތިކޮށްލުން ނައްތާލުން. އެއްގޮތަކަށްވެސް ތެދުވެރިކަމާއި އިޚްލާސްތެރިކަމުން ކުރާކަންކަމެއްނޫން. އެހެންނޫންނަމަ އަލީހަމީދު ބަންދުކުރާނީ ހުކުމުގެ ކުރިން. އޭނާއާއި އާއިލާއަށްވެސް އިންސާފު ލިބެންވާނެ.\nޖެހިގެން ހުރި ގޯތީގެ މީހުންވެސް ކަހާލާ! ވޭންދެނިވި ކަމަކައް ވެއްޖެ! ދެތިންގެއެއްގެ އަހުލުވެރިންގެ އުނދަގޫ މުޅި ރާއްޖެއައް ދާއިމީ ގޮތަކައް!!


ހުވައި ކުރީ އެމް.ޑީ.ޕީ ކައުންސިލް އެއް ނޫނެވެ. ނަމަވެސް، ރައްޔިތުންގެ ކައުންސިލެކެވެ. — Ihavandhoo.com\nހުވައި ކުރީ އެމް.ޑީ.ޕީ ކައުންސިލް އެއް ނޫނެވެ. ނަމަވެސް، ރައްޔިތުންގެ ކައުންސިލެކެވެ.\n4 ޖޫން 2017 1 މުޙައްމަދު ފިރާޟް\n03 ޖޫން 2017 ވީ ހޮނިހިރު ދުވަހަކީ ދިވެހިރާއްޖޭގައި އެންމެ ގިނަ ބަޔަކު ހުވައި، އެއް ދުވަހެއްގައި ކުރި ދުވަހަށްވުން ވަރަށް ކައިރިއެވެ. ޖޫން ޖުލައިގެ ގަދަ ވިއްސާރައާއެކު އެތަކެއް ބޯވިލާ ބަނަކުރަމުން ދިޔަ އަސް، އެ މަންޒަރު ބަލައި އެއަށް އެއްވެސް ފަރުވާލެއްނެތި، ރައްޔިތުންނަށް ޙިދުމަތް ކުރުމަށްޓަކައި މި އަދު ބަޔަކު ހުވައެއް ކޮށްފިކަން ކަށަވަރެވެ.\nތަފާތު ސިޔާސީ ޕާޓީތަކުން އިންތިހާބުތަކުގައި ވާދަކުރުމުގެ ފުރުޞަތު ލިބުނަސް، ޙިދުމަތް ކުރަންޖެހެނީ އެއް ރައްޔިތަކަށެވެ. މިއަދު ހުވައިކުރެވުނު، އިހަވަންދޫގެ އައު ކައުންސިލް ގައި އެމް.ޑީ.ޕީ އަށް ނިޞްބަތްވާ ބޭފުޅުން ތިބުމުން، އިހަވަންދޫގައި އޮތީ އެމް.ޑީ.ޕީ ކައުންސިލް އެއް ކަމުގައި ބައެއް ފަރާތްތަކުން ބުނި ނަމަވެސް، ޙަޤީޤީ މާނައިގައި ތިޔައީ ރައްޔިތުންގެ ވޯޓާއި ރުހުމާއެކު އެކު ހޮވުނު ރައްޔިތުންގެ ކައުންސިލެކެވެ. ޤާނޫނުން ލާޒިމު ކުރަނީވެސް އެއްވެސް ރައްޔިތެއް ޙިދުމަތުގައި ތަފާތު ނުކުރުމަށެވެ. އަދި ރައްޔިތުން މި ދިން ބާރު ސީދާ ދިނީވެސް ތި ހުވައި ކުރެއްވި ބޭފުޅުން ނަށެވެ. ވީމާ، ޕާޓީ ގެ ބޮޑުންނާއި ސިޔާސީވެރިން ބުނެ އަންގާ ކަންތައް ކައުންސިލް އިން ކުރަން ހިފުމުގެ ބަދަލުގައި، ކައުންސިލަރުން އަމިއްލަ ވިސްނުމާއި ހިކުމަތުގެ ތެރެއިން ބައްދަލުވުން ތަކުން ގޮތް ނިންމައި ރައްޔިތުންނަށް ހިދުމަތްކުރަން ޖެހެއެވެ. ފަންނީ މީހުންގެ މަޝްވަރާއަށް އެހުމަކީ އުފަލެއް ކަމުގައި ދެކޭށެވެ.\nމުޖުތަމައުއެއް ކުރިއެރުމާއި ތަހުޒީބުގެ އަޞްލަކީ އަހުލާޤެވެ. މި އަހުލާޤު ހިފެހެއްޓެނީ، އަފުރާދުންގެ ގުޅުމާއި އެއްބައިވަންތަކަން ކުރިއަށް ނެރެގެންނެވެ. ފަރުދީ ހިޔާލުތަކުގެ ތަފާތުތައް، ރަށަށްޓަކައި ބަންޑުން ނުކޮށްލައި ހިފެހިއްޓިގެންނެވެ. ފަސާދައާއި، ނެތިނުބައި ވާހަކަތަކަށް ފުރަގަސްދޭ މުޖުމަތަޢުއެއް ސީދާމަގުން ބިނާ ކުރަންޖެހެއެވެ. އިސްލާމްދީނަށް އޮތް ލޯބި އިތުރުކުރަން މަސައްކަތް ކުރަންޖެހެއެވެ. މި ދެންނެވުނު ހުރިހާ ކަމަކަށް އިންސާނާގެ ލޮލާއި ސިކުނޑި ހުޅުވައިދޭ ދަންމަރަކީ ތަޢުލީމެވެ. އަލަށް ހުވައި ކުރެއްވި އިހަވަންދޫގެ ވެރިންގެ ކިބައިން މި އެދެނީ، ތަޢުލީމީ ޖީލެއް ބިނާ ކޮށްދިނުމަށެވެ. ނެދަރލޭންޑްސްގައި މި އަދު ކުށްކުރާނެ މީހުން މަދުވެ، ޖަލުތައް ބަންދު ކުރަމުންދާއިރު، މި ފަދަ މުޖުތަމަޢުއެއް އަޅުގަނޑުމެންވެސް ރަށަށްޓަކައި ބޭނުން ވެއެވެ!\n↵ އިހަވަންދޫ ކައުންސިލް, އެމްޑީޕީ އިހަވަންދޫ\nބަރާބަރު ވާހަކައެއް․ ރައްޔިތުން ވޯޓު ދިނީ އިހަވަންދޫގެ ކައުންސިލަށް މެމްބަރުން ހޮވަން، އެހެންވީމާ ހޮވިފާ ވާނީ އިހަވަންދޫގެ ކައުންސިލް މެމްބަރުން․ ހުވާކުރީ އެމްޑީޕީ ކައުންސިލަށް ވާނޭ އެއްގޮތެއްވެސް ނޭގުނު․\n–4ޖޫން 201720


ޓެކްސީ ޑްރައިވަރަކަށް ހަމަލާދީ މަރާލައިފި – DhiDaily\nޓެކްސީ ޑްރައިވަރަކަށް ހަމަލާދީ މަރާލައިފި\nހުޅުމާލޭގައި ޓެކްސީ ޑްރައިވަރަކަށް ހަމަލާދީ މިރޭ މަރާލައިފި އެވެ.\nހުޅުމާލޭ ހޮސްޕިޓަލް ހިންގާ އާސަންދައިގެ މީޑިއާ އޮފިޝަލް ”މިހާރު“ އަށް ވިދާޅުވީ ކަރާއި އަތަށް ވަޅި ހަރައި ޒަހަމްކޮށްލާފައިވާ މީހަކު މިރޭ އެ ހޮސްޕިޓަލަށް ގެނައި ކަމަށެވެ. އެއީ 59 އަހަރުގެ ދިވެހި ފިރިހެނެއް ކަމަށާއި އެ މީހާ މަރުވީ ފަރުވާ ދެނިކޮށް 9:50 ހާއިރު ކަމަށް މީޑިއާ އޮފިޝަލް ވިދާޅުވި އެވެ. ”މިހާރަ“ށް އެނގިފައިވާ ގޮތުގައި މަރާލި ޑްރައިވަރަކީ އދ. މާމިގިއްޔަން އުފަން ގާސިމް ހަސަން ކިޔާ މީހެކެވެ. އޭނާގެ ރަޖިސްޓްރީ އޮންނަނީ މާލޭ ދަފުތަރުގައި ކަމަށްވެ އެވެ.\nލިބިފައިވާ ފޮޓޯތަކުން ފެންނަ ގޮތުގައި، ވަޅި ހަރައި ޒަހަމްކޮށްލުމުން އެ މީހާ ވެއްޓިފައި އޮތް އިރު މަގުމަތީ އޮތީ ލޭ ގެ ކޯޜެއް ހެދިފަ އެވެ. މަންޒަރު ދުށް މީހުން ބުނާ ގޮތުގައި، މަރާލި މީހާ ޓެކްސީކުރި ވެހިކަލް ވެސް އެ ސަރަހައްދުގައި އޮތެވެ.\nފުލުހުން ބުނީ ސެންޓްރަލް ޕާކް އުތުރުން އޮންނަ ހިތިގަސް މަގުގައި، ޒަހަމްތަކަކާ އެކު ވެއްޓިފައި އޮތް މީހަކު ފެނިގެން ފުލުހުންނަށް ރިޕޯޓްކުރީ މިރޭ 9:07 ގައި ކަމަށެވެ. ރިޕޯޓް ލިބުމާ އެކު ފުލުހުން އެތަނަށް ގޮސް އެމްބިއުލާންސްގައި އެ މީހާ ހޮސްޕިޓަލަށް ގެންދިޔައީ އެވެ.\nމި ހާދިސާ އަށް ފަހު ޕޮލިސް ކޮމިޝަނަރު މުހައްމަދު ހަމީދު ކުރެއްވި ޓްވީޓެއްގައި ވިދާޅުވީ މި އަނިޔާވެރި އަމަލު ހިންގި މީހުން ހޯދުމަށް ފުލުހުންގެ ސީރިއަސް ކްރައިމް ޑިޕާޓްމަންޓުން މަސައްކަތް ފަށާފައިވާ ކަމަށާއި ހުޅުމާލެ އަށް ދަތުރުކުރާ ވެހިކަލްތައް ފާސްކުރަމުން ދާނެ އެވެ. އަދި މި އަމަލު ހިންގި ބަޔަކު ހޯދޭނެ އެއްވެސް މައުލޫމާތެއް އެނގޭ މީހަކު ހުރި ނަމަ ފުލުހުންނާ މައުލޫމާތު ހިއްސާކުރުމަށް ވަނީ އިލްތިމާސްކުރައްވައިފަ އެވެ.\nއެ މީހާ ފެނުނު މަގަކީ ގަސް ގިނަ އަދި ރޭގަނޑު ވަރަށް އަނދިރިކޮށް އޮންނަ މަގެކެވެ. ފްލެޓްތަކެއް އިމާރާތްކުރާ އެ ސަރަހައްދުގައި މީހުން އުޅެނީ ވެސް ވަރަށް މަދުންނެވެ. އެ މަގުގެ އަނެއް ފަޅީގައި ހުންނަ، މަސްތުވާތަކެތި ބޭނުންކުރާ މީހުންނަށް ފަރުވާ ހާފްވޭ ހައުސް ކައިރީގައި ސެޕްޓެމްބަރު 29، 2017 ގައި މީހަކަށް ހަމަލާދީ މަރާލި އެވެ. އެ ހަމަލާ ދިނީ ވެސް ރޭގަނޑު އެވެ.\nމައްސަލަ ތަހުގީގުކުރަމުން އަންނާތީ މި ވަގުތަށް ފުލުހުން އަދި އެއްވެސް މައުލޫމާތެއް ހާމައެއް ނުކުރެ އެވެ.\n08 މީހުންނާއެކު ދަތުރުކުރި ބޯޓެއް އުރިއްޖެ\nމަސް ފެންގަނޑަކަށް ވެއްޓުނު ތުއްތު ކުއްޖާގެ ހާލު ރަނގަޅު: މެނޭޖަރު ޒަޔާން\nފުވައްމުލަކު ސިޓީން އިތުރު2މީހަކު ކޮވިޑަށް ޕޮޒިޓިވްވެއްޖެ


ތިބާ ރުޅި އައިސް ބަސް ބުނުމުން ބައިވެރިޔާ ޖަދަލު ނުކުރުމަކީ އޭނާގެ ގަދަކަން އަންގައިދޭ ކަމެއް!\nއާރޓިކަލްކިޔުމަށް ހޭދަވާނެކަމަށް ބެލެވެނީ :4މިނެޓް, 34 ސިކުންތު\nމީހުން ރުޅި އައިސް ބަސް ބުނުމުން ރައްދު ނުދީ ހިނިތުންވަނީ މަދު މީހެކެވެ. މިފަދަ މީހުން ހިނިތުންވެލުމުން އެމީހަކު ތިމާއަށް ފުރައްސާރަކުރަނީ ކަމަށް ދެކެ ރުޅި އަންނަ މީހުން ވަރަށް ގިނައެވެ. ނަމަވެސް ހަޤީޤަތަކީ އެއީއެއް ނޫނެވެ.\nއެފަދަ މީހުން އެމީހުންގެ މޫނުމަތިން ހިނިތުންވުން ދެއްކި ނަމަވެސް އެމީހުންގެ ހިތް އޮންނާނީ ރޮއިރޮއިއެވެ. އެއީ ތިބާ ރުޅި އައިސްފައި ހުރުމުންނެވެ. ރުޅި ނައިސް މައްސަލަ ހައްލުކުރެވޭނެ ގޮތަކަށް ނުވިސްނީތީއެވެ. އެފަދަ މީހުން އެވަގުތުވެސް ﷲ ތަޢާލާއަށް ދުޢާކުރާނެތެވެ. ތިބާއަށް ހެޔޮ ވިސްނުން މިންވަރު ކުރެއްވެވުން އެދިއެވެ.\nމިއީ ބައެއް ޢާއިލާތަކުގައިވެސް ކުރިމަތިވާ ކަމެކެވެ. އަނބި މީހާއަށް ނުވަތަ ފިރިމީހާއަށް އެފަދަ ބަސްތައް ބުނެ ރުޅިވެރިކަން ފައުޅުކުރުމުން އަނެކާ މަޑުން އެބަހުރެއެވެ. ހިނިތުންވެސް ވެއެވެ. އެފަދަ ހާލަތުގައި އޭނާ އެގޮތަށް ކަންތައް ކުރަނީ އޭނާގެ ކުށް ބޮޑުކަމުން ކަމަށް ޤަބޫލުކުރެވި އިތުރަށް ރުޅިގަދަކުރެވޭތަންވެސް އެބައާދެއެވެ.\nއެއީ އެއް ގޮތަކަށްވެސް އެހެން މެދުވެރިވާ ކަމެއް ނޫނެވެ. އޭނާ ތިބާ އާއި ޖަދަލުކުރަން ބޭނުން ނުވަނީއެވެ. އިތުރަށް ބަސް ބުނެ ޒުވާބުކުރަން ބޭނުން ނުވަނީއެވެ. ޞުލްޙަވެރިކަމާއިއެކު ކަންކަން ޙައްލުކުރަން ބޭނުންވަނީއެވެ.\nއެގޮތަށް މަޑުން އެތިބެނީ އެއްވެސް ޙާލެއްގައި އެމީހުންނަކީ ކުށްވެރިން ކަމުގައި ވެގެނެއް ނޫނެވެ. އަދި އެމީހުންގެ ބާރު ދެރަވެގެން ނުވަތަ ކުރެވޭނެ ކަމެއް ނެތިގެނެއް ވެސް ނޫނެވެ. ޙަޤީޤަތުގައި ބާރުގަދަ މީހުންނަކީ އެއީއެވެ.\nއެމީހުން އެ އަމަލުކުރަނީ ރަސޫލް (ޞޢވ)ގެ ޙަދީޘްފުޅަށެވެ. އެންމެ ބާރުގަދަ މީހާ އަކީ ރުޅި އަންނަ ވަގުތު ރުޅި ކޮންޓްރޯލް ކުރެވޭ މީހާ ކަމަށް ކުރައްވަވާފައިވާ ޙަދީޘްފުޅަށެވެ.\n--އިސްލާމީ ތިލަަފތުގެ ދަރުސަކުން\nހިތްޕުޅުގަ ﷲ އަށް ލޯބި އިތުރުކޮށްދެއްވެވުން އެދިވަޑައިގެން ދާވޫދުގެފާނު ކުރެއްވެވި ދުޢާ!\nޑރ. ބިލާލް ފިލިޕްސް އެތައް ފަހަރަކު ރާއްޖޭގަ ތަޤްރީރު ކުރައްވާފައިވާއިރު ދެއްކެވީ ކަންބޮޑުވާން ޖެހޭ ކޮން ވާހަކަފުޅެއް؟: ޝައިޚް އަނީލް\nއެއްވެސް މައްސަލައެއް ނުޖެހި ޒަވާޖީ ޙަޔާތް ހޭދަކުރަން އެދޭ މީހުންނަށް ޢިބްރަތްތެރި ފިލާވަޅެއް!\nދުޢާކުރުމުގަ ސާބިތުވެ ހުންނަ މީހާގެ ބޭނުންތައް އާދަފޫއަޅުވާލަނިވި ގޮތަކުން ނަމަވެސް ފުއްދަވައި ދެއްވަވާނެތެވެ! އިން ޝާ ﷲ\nއަތުން ކިތަންމެ ބޮޑެތި ޚަރަދުތަކެއް ކުރި ނަމަވެސް ހިތުގެ ލޯބި ކެނޑިގެންދާ ސަބަބު އިޞްލާޙްކުރާށެވެ!\nﷲ ގެ މަގުގަ ޖިހާދުކުރަން ލިބިފައިވާ ރަނުގެ ފުރުޞަތު ނަގައިނުލާށެވެ!


Breaking News: China Ge Wuhan Gai Valu Janavaaru Keun Manaa Koffi - Vaguthu\n2 ހަފްތާ ކުރިން ( މެއި 21, 2020 )\nކޮވިޑް-19 އެންމެ ފުރަތަމަ ފެނުނު ޗައިނާގެ ވޫހާން ސިޓީގައި ވަލު ޖަނަވާރު ކެއުން ރަސްމީކޮށް މަނާކޮށްފިއެވެ.\nޗައިނާގެ ރަސްމީ އިދާރާތަކުން އިޢުލާނުކޮށްފައިވާ ގޮތުގައި މިއަދުން ފެށިގެން ވުހާން ސިޓީގައި ހުރިހާ ބާވަތެއްގެ ވަލު ޖަނަވާރު ކެއުން ވަނީ މަނާކޮށްފައެވެ. މީގެ އިތުރުން މިދިޔަ ހަފްތާގެ ބުދަ ދުވަހުން ފެށިގެން އެ ސިޓީގައި ވަލު ޖަނަވާރުގެ ބާވަތްތައް ހިފުންވެސް ވަނީ މަނާކޮށްފައެވެ.\nވުހާންގައި ވަލު ޖަނަވާރު ވިއްކުން މަނާކޮށް، އެގައުމުގައި އެ އެއްޗެހީގެ ވިޔަފާރި ކުރާ މީހުންނަށް ބަދަލު ދިނުމަށްވެސް ވަނީ ނިންމާފައެވެ. އެގޮތުން ބަދަލެއްގެ ގޮތުގައި 'ޕޯކުޕައިން' އަކަށް 88 ޑޮލަރު، ބުޅަލެއްގެ ބަދަލުގައި 84 ޑޮލަރު، މީދާ ކިލޯއަކަށް 11 ޑޮލަރު، އަދި ހަރުފަ ކިލޯއަކަށް 17 ޑޮލަރު ދިނުމަށް ވަނީ ނިންމާފައެވެ. އޭގެ އިތުރުން ކޮންމެ ފުއްލާއެއްގެ ބަދަލުގައި 345 ޑޮލަރު ދިނުމަށް ވަނީ ނިންމާފައެވެ.\nވުހާންގައި ވަލު ޖަނަވާރު ހިފުމާއި، ވިއްކުން މަނާކޮށްފައިވާއިރު، މިހާރު މުޅި ދުނިޔެއަށް ފެތުރިފައިވާ ކޮވިޑް-19 އަކީ ވުހާންގެ މާރުކޭޓެއްގައި ވިއްކި "ވާ ސޫޕް" އެއްގެ ސަބަބުން ފެތުރެން ފެށި ބައްޔެކެވެ. އެބަލި އެންމެ ފުރަތަމަ ފެތުރެން ފެށީ ވުހާންގައެވެ. އެހެންނަމަވެސް މިހާރު މުޅި ދުނިޔެއިން 5,045,301 މީހަކަށް ވަނީ މި ބަލި ޖެހިފައެވެ.


Tottenham balikoh Ajax final aa gaathah | Mihaaru\nޓޮޓެންހަމް ބަލިކޮށް އަޔަކްސް ފައިނަލާ ގާތަށް\nއަޔަކްސްގެ ޒިޔެޗް (ކ) ބޯޅަ ފޮނުވާލާއިރު ޓޮޓެންހަމްގެ ވާޓޮންގެން ކައިރީގައި.-- ފޮޓޯ: އޭއެފްޕީ\n01 މެއި 2019 - 08:02\nލަންޑަން (މެއި 1) - ޔުއެފާ ޗެމްޕިއަންސް ލީގުގެ ސެމީ ފައިނަލުގެ ފުރަތަމަ ލެގުގައި ރޭ ރަށުން ބޭރުގައި ޓޮޓެންހަމް ހޮޓްސްޕާސްގެ މައްޗަށް 1-0 އިން ކުރި ހޯދައި މި ފަހަރުގެ މުބާރާތުގައި ހައިރާންކުރަނިވި ނަތީޖާތަކެއް ނެރެމުން އަންނަ ނެދެލަންޑްސްގެ އަޔަކްސް އިން ފައިނަލުގެ ޖާގައެއް ހޯދުމާ ގާތަށް ޖެހިލައިފި އެވެ.\nމި ފަހަރުގެ މުބާރާތުގެ ގްރޫޕް ސްޓޭޖުގައި އަޔަކްސް ވަނީ ޖަރުމަނުގެ ޗެމްޕިއަން ބަޔާން މިއުނިކާ އެއްވަރުކޮށްފަ އެވެ. ދެ ވަނަ ބުރުގައި، އެންމެ ފަހުން ތިން އަހަރު މި މުބާރާތުގެ ތަށި އުފުލާލި ރެއާލް މެޑްރިޑް ކަޓުވާލުމަށް ފަހު ކުއާޓާ ފައިނަލުގައި ވަނީ އިޓަލީގެ ގަދަބާރު ޔުވެންޓަސްގެ މައްޗަށް ކުރިހޯދައިފަ އެވެ. އަޔަކްސް އަށް 1996 ވަނަ އަހަރަށް ފަހު މި މުބާރާތުގެ ފައިނަލުގެ ޖާގައެއް ހޯދަން އަންނަ ހަފްތާގައި އެ ޓީމުގެ ދަނޑުގައި ކުޅޭ މެޗުން އެއްވަރުކޮށްލައިގެން ވެސް ފުއްދާލެވޭނެ އެވެ.\nއަޔަކްސްގެ ކޯޗު އެރިކް ޓެން ހާގް ބުނީ ރަށުން ބޭރުގައި މޮޅުވިޔަސް އަދި ނިންމާލެވުނީ ކުރަންހުރި މަސައްކަތުގެ އެއްބައި ކަމަށާއި އޭނާގެ ނަޒަރުގައި އަންނަ ހަފްތާގައި އަމިއްލަ ދަނޑުގައި ކުޅޭ މެޗު މޮޅުވުން ނޫން ގޮތެއް ނެތް ކަމަށެވެ.\n"ރަށުން ބޭރުގައި މޮޅެއް ލިބުން އެއީ ބޮޑު ފިޔަވަޅެއް. އެކަމަކު ކުރަން ހުރި މަސައްކަތެއް އަދި ނުނިމޭ. މި ނަތީޖާއާ އެކު ލިބުނު އިތުބާރުގެ ބޭނުންހިފައި އަންނަ ހަފްތާގައި އަމިއްލަ ދަނޑުގައި މޮޅުވުން މުހިއްމު. އެއީ 1-0 އަކުން ގޮތެއް ނުނިމޭ،" ކުރިން ބަޔާންގެ ބީ ޓީމަށް ކޯޗުކޮށްދިން ޓެން ހާގް ބުންޏެވެ.\nކުއާޓާ ފައިނަލުގައި މެންޗެސްޓާ ސިޓީ ކަޓުވާލި ޓޮޓެންހަމް ރޭގެ މެޗަށް ނުކުތްއިރު ދިމާވެފައިވާ އެންމެ ބޮޑު މައްސަލަ އަކީ އަނިޔާގެ ސަބަބުން ޓީމުގެ އެއް ވަނަ ފޯވާޑް ހެރީ ކޭން ކުޅުމާ ދުރުގައި ހުރުމާއި ކާޑު ހަމަވުމުގެ ސަބަބުން ދެކުނު ކޮރެއާގެ ފޯވާޑް ސޮން ހެއުން މިން ސަސްޕެންޝަނުގައި ހުރުމެވެ.\nޓޮޓެންހަމް ދަނޑުގައި ރޭ ކުޅުނު މެޗު ފަށައިގެން ފުރަތަމަ 30 މިނިޓް އަޔަކްސް އިން ވަނީ ވަރަށް މޮޅު ކުޅުމެއް ދައްކައިފަ އެވެ. މެޗުގައި ފެނިގެންދިޔަ ހަމައެކަނި ލަނޑު 15 ވަނަ މިނިޓްގައި ޖެހީ ވެން ޑާ ބީކް އެވެ. ޓޮޓެންހަމް އޭރިއާތެރެއިން ލިބުނު ބޯޅަ ވެން ޑަ ބީކް ވަނީ ހަމަޖެހިލާފައި ގޯލުގެ ތެރެއަށް ފޮނުވާލައިފަ އެވެ.\nނަތީޖާ ހަމަހަމަކުރަން ޓޮޓެންހަމުން ގިނަ ހަމަލާތަކެއް ފޮނުވާލި ނަމަވެސް ކާމިޔާބުވާގޮތެއްނުވި އެވެ. އަނިޔާވުމުގެ ސަބަބުން ފުރަތަމަ ހާފުގައި ޓޮޓެންހަމްގެ ބެލްޖިއަމް ޑިފެންޑަރު ޔެން ވާޓޮންގެން ވަނީ ބަދަލުކޮށްފަ އެވެ. ދެ ވަނަ ހާފުގައި ޓޮޓެންހަމްގެ ފެނާންޑޯ ލޮރެންޓޭ އާއި ޑެލެ އަލީ ޖެހި ބޯޅަތައް އަޔަކްސްގެ ކީޕަރު އަންދްރޭ އޮނާނާ ވަނީ ހުއްޓުވައިފަ އެވެ. އަޔަކްސް އަށް ދެ ވަނަ ލަނޑެއް ޖަހައިދޭން ދެ ވަނަ ހާފުގައި ބްރެޒިލްގެ ވިންގް ޑޭވިޑް ނެރޭސް ޖެހި ބޯޅަ އަމާޒުވީ ގޯލުގެ ދަނޑިއަށެވެ.\nޓޮޓެންހަމުން ވަނީ ރޭގެ މެޗުގެ ކުރިން ޗެމްޕިއަންސް ލީގުގައި ކުޅުނު 20 މެޗުގައި ވެސް ލަނޑު ޖަހައިފަ އެވެ. ޓޮޓެންހަމުން މި މުބާރާތުގައި ލަނޑެއް ނުޖަހައި އެންމެ ފަހުން ނިންމާލީ 2016 ވަނަ އަހަރު ބަޔާ ލެވަކޫސަންއާ ދެކޮޅަށް ކުޅުނު މެޗުގަ އެވެ.\nފުރަތަމަ ލެގުން ބަލިވި ނަމަވެސް ޓޮޓެންހަމްގެ ކޯޗު މައުރީސީއޯ ޕޮޗެޓީނޯ ބުނީ ރަށުންބޭރުގައި ނަތީޖާ ނެރެވޭނެ ކަމުގެ އުއްމީދު އެބައޮތް ކަމަށާއި 1-0 އެއީ ހުރިހާ ދޮރެއް ބަންދުވާނެ ނަތީޖާއެއް ނޫން ކަމަށެވެ. މި މެޗުން ބަލިވީ ފުރަތަމަ ހާފުގައި ފެށުން ދަށްވުމުން ކަމަށާއި ނަތީޖާއެއް ނެރެވޭ ވަރަށް ފުރުސަތު ވެސް ތަނަވަސް ނުކުރެވުމުން ކަމަށް ބުންޏެވެ.\n"ޓީމު ރޭވުމުގައި އަހަންނަށް ހެދުނީ ގޯހެއް. އެންމެ ރަނގަޅަކަށް ނޫން އެކަން ކުރެވުނީ. އެކަމަކު އެއީ ވެސް ހުރިހާ މައްސަަލައެއް ނޫން. ދެ ވަނަ ލެގުގައި ނަތީޖާ ނެރެވޭނެ،" ޕޮޗެޓީނޯ ބުންޏެވެ.\nއަޔަކްސް ދަނޑުގައި ކުޅޭ ދެ ވަނަ ލެގު އޮންނާނީ އަންނަ ހަފްތާގެ ބުދަ ދުވަހު އެވެ.\nޗެމްޕިއަންސް ލީގު ޓޮޓެންހަމް އަޔަކްސް އެމްސްޓަޑަމް\n2 ކޮމެންޓް, 12 ރިއެކްޝަންސް\nއަޔެކްސް ކުޅޭ ސްޓައިލް އަށް ގައުމީޓީމް ތައްޔާރު ކުރަން ވީއެވެ. ކުރު ޕާސް ތަކެކެވެ. އަވަސް ކުޅުމެކެވެ. އިސްކޮޅު ނެތަސް މިކަން ވާނެއެވެ.\nމަރުހަބާ އަޔަކްސް.ސްޕާސް ކަޓުވާލަން ޖެހޭނެ މިފަހަރު.އުއްމީދަކީ އަޔަކްސްއިން 02 ވަނަ ލެގް ވެސް ކާމިޔާބްކުރުން.


Ronaldo ge goalun United molhu vejje\nވިޔަރެއާލް އާއި ޔުނައިޓެޑް ބައްދަލުކުރި މެޗުގެ ތެރެއިން. ޔުނައިޓެޑް މޮޅުވީ 2-1 ގެ ނަތީޖާ އަކުން\nޔުއެފާ ޗެމްޕިއަންސް ލީގުގައި މެންޗެސްޓާ ޔުނައިޓެޑާއި ވިޔަރެއާލް ބައްދަލުކުރި މެޗުގެ ފަހު ވަގުތުގައި ކްރިސްޓިއާނޯ ރޮނާލްޑޯ ޖެހި ގޯލުން ޔުނައިޓެޑް މޮޅުވެއްޖެ އެވެ.\nމެންޗެސްޓާ ޔުނައިޓެޑްގެ ދަނޑުގައި ރޭ ވިޔަރެއާލް އާއި ބައްދަލުކުރި މެޗުން އެޓީމު މޮޅުވީ 2-1 ގެ ނަތީޖާ އަކުންނެވެ.\nމެޗުގެ ފުރަތަމަ ހާފުގައި ވިޔަރެއާލުން ވަނީ ނުރައްކާތެރި ގިނަ ހަމަލާ ތަކެއް ޔުނައިޓެޑް ކޮޅަށް ފޮނުވާލާފަ އެވެ. މި ހަމަލާތައް ދިފާއު ކުރުމުގައި ޔުނައިޓެޑްގެ ކީޕަރު ޑޭވިޑް ޑެހެއާ ވަނީ ވަރަށް ރަނގަޅު ދައުރެއް އަދާކޮށްފަ އެވެ. ފުރަތަމަ ހާފު ނިމުނީ އެއްވެސް ޓީމަކަށް ގޯލެއް ނުޖެހި އެއްވަރު ވެގެންނެވެ.\nދެވަނަ ހާފު ފެށިގެން މާ ގިނައިރެއް ނުވަނީސް ވިޔަރެއާލުން ގޯލެއް ޖަހައި ލީޑު ނެގި އެވެ. މި ގޯލަކީ އާރްނާ ޑެންޖޫމާ ދިނަ ޕާހަކުން ޕަކޯ އައިކާސިރް ޖަހައިދިން ގޯލެކެވެ. މި ގޯލާއި އެކު ޔުނައިޓެޑުން ވަނީ ވިޔަރެއާލް ކޮޅަށް ގިނަ ހަމަލާ ތަކެއް އުފައްދަން ފަށާފަ އެވެ. ނަތީޖާ އަކަށްވީ މެޗުގެ 60 ވަނަ މިނެޓުގައި ޔުނައިޓެޑުން ގޯލެއް ޖަހައި ނަތީޖާ ހަމަހަމަ ކުރުމެވެ. މި ގޯލަކީ އަލެކްސް ޓެލޭސް ޖެހި ވަރަށް ރީތި ވޮލީ އަކުން ކާމިޔާބު ކުރި ގޯލެކެވެ. މެޗުގެ ފަހު ވަގުތުގައި ޔުނައިޓެޑަށް ލީޑު ނަގައިދިނީ އެޓީމުގެ ތަރި ކްރިސްޓިއާނޯ ރޮނާލްޑޯ އެވެ.\nމި ނަތީޖާ އާއެކު އެއް މެޗުން ބަލިވެ އަނެއް މެޗުން މޮޅު ވެގެން ޔުނައިޓެޑް އޮތީ ގްރޫޕް އެފްގެ ތިން ވަނައިގަ އެވެ. އެއް މެޗުން މޮޅުވެ އަނެއް މެޗުން އެއްވަރު ކޮށްގެން އެޓްލާންޓާ ގްރޫޕްގެ އެއް ވަނައިގައި އޮތް އިރު، މުބާރާތަށް އަލަށް ކޮލިފައި ވި ޔަންގް ބޯއީސް އޮތީ ދެވަނައިގަ އެވެ. އެއް މެޗުން އެއްވަރުވެ އަނެއް މެޗުން ބަލިވުމުން ވިޔަރެއާލް އޮތީ ގްރޫޕްގެ ފުލުގަ އެވެ.\nޗެމްޕިއަންސް ލީގުގައި ރޭ ކުޅުނު އެހެން މެޗުތަކަށް ބަލާއިރު، މަލްމާއޯ އަތުން ޒެނިޓް މޮޅުވީ 4-0 ގެ ނަތީޖާ އަކުންނެވެ. ޔުވެންޓަސް އަތުން 1-0 ގެ ނަތީޖާ އަކުން ވަރުގަދަ ޗެލްސީ ބަލިވިއިރު، ޑައިނަމޯ އަތުން ބަޔާން މިއުނިކް މޮޅުވީ 5-0 އިންނެވެ. ލިލް އަތުން ސަލްޒްބާގް 2-1 އިން މޮޅުވިއިރު، ބެންފިކާއިން ބާސެލޯނާ ބަލިކުރީ 3-0 ގެ ނަތީޖާ އަކުންނެވެ.


ބިޒްނަސް ސެންޓަރ ކޯޕަރޭޝަން (ބީސީސީ) އަށް ތިރީގައި މިދަންނަވާ މަޤާމަށް ކުރިމަތިލައްވަން އެދޭ ފަރާތްތަކުން ސިޓީ ހުށަހެޅުއްވުމަށް ފުރުޞަތު ހުޅުވާލަމެވެ.\n01 އޮފީސް އެސިސްޓަންޓް\nމަސައްކަތުގެ ކޮންމެ ދުވަހަކު އޮފީހުގެ ފާހާނާތައް ހަފްތާއަކު ތިން ފަހަރު ރީތިކޮށް ދޮވެ ސާފުކުރުން.\nކަނޑައެޅޭ ހަފްތާގައި އެސްޑީއެފްސީ އަދި ބީސީސީގައި ބާއްވާ އެކިއެކި މީޓިންގތަކަށް ކޮފީތައްޔާރުމާއި މީޓިންގ ނިމުމުން ކޮފީތަށިތައް ނެރެ ވަގުތުން މީޓިންގ ރޫމް ސާފުކުރުން.\nއެސްޑީއެފްސީ އަދި ބީސީސީއިން ފޮނުވާ ސިޓީ ފަދަ ލިޔެކިއުންތައް، ކަނޑައެޅިފައިވާ ފަރާތްތަކަށް ހަވާލުކޮށްދިނުން.\nހަފްތާއަކު2ދުވަހު (އެސްޑީއެފްސީ އަދި ބީސީސީ) ގެ ބިއްލޫރި ދޮރުފަތްތަކާއި، އިލެކްޓްރިކަލް ފިޓިންގްސް، ކުޑަދޮރުތައް އަދި ޕާޓިޝަންތަކުގެ ހިރަފުސް ފޮޅާ ގްލާސް ކްލީނަރ ޖަހައިގެން ދެފަރާތުން ފޮހެ ސާފުކުރުން.\nއެސްޑީއެފްސީ އަދި ބީސީސީގެ ފަރާތުން ރާވާ ހިންގާ އެހެނިހެން ކަންކަމާއި ގުޅިގެން ކުރަންޖެހޭ ކަންކަމުގައި، ޙަވާލުކުރެވޭ ކަންކަންކޮށްދީ އެހީތެރިވުން.\n-/6000 ރުފިޔާ (ޕެންޝަން ހިމަނައިގެން)\nމި މަޤާމަށް ޝައުގުވެރިވާ ފަރާތްތަކުން 31 ޖުލައި 2019 ވާ ބުދަ ދުވަހުގެ 14:00 ގެ ކުރިން، ވަޒީފާއަށް އެދޭކަމަށް ބަޔާންކޮށް ސިޓީ އަދި އެހެނިހެން ލިޔެކިއުންތައް، ތިރީގައިވާ އެޑްރެހަށް ހުށަހެޅުއްވުން އެދެމެވެ. އީމެއިލް މެދުވެރިކޮށް ސިޓީ ހުށަހަޅުއްވާނަމަ info@bcn.mv އަށް އީމެއިލް ކުރެއްވުން އެދެމެވެ.\n 18 ޖުލައި 2019\nސުންގަޑި: 31 ޖުލައި 2019 1400